
0561 0109, 





পি পিপএিত শপ ৩ সি ৬ 


শপ তিশা শক প পাটি শত 





পতি আলা ০ পপ পাশ ৯৭ পা কাপ শা লারা লট পণ সাত 


ঢু. 
71109120--94-7173-12-44-7-42-755909, 


189, /০ ০৪৩০1, 


ইয়রোপে তিন বসর। 


অর্থাৎ 





ইযুরোপবাঁসিদিগের আঁচার-ব্যবহার-সন্বস্বীয় ও মানাঁদেশ- 
বর্ণনবিষয়ক কতকগুলি পত্রের সারাংশ । 


[ ইঙ্গরেজী হইতে অনুধাদিত ।] 


চপ কট 


জরমেশচন্দ্র দত্ত সি, এস, সস 





কলিকাতা, 


১৯৭ নং কলেজ গ্ত্রীট, বেঙ্গল মেডিকেল লাইব্রেরী হইতে 
প্রীগুরুদাস চট্টোপাধ্যায় বর্তৃক প্রকাশিত । 


চু 


১২৭৯৪ 








অষযাশণ) 0 8১৮68040789) 
এ নাত উরি ৮099, 
237 11501709092 ১09০০708105 





বজ্ঞাপন। 


প্রীধুক্ত বাবু রমেশচত্্র দত লি, এস্‌. মহোদয় ম্বগুণীত “ইরু- 
ফ্বোৌপে তিন বৎসর" নামক ইঙ্গ রেজী গ্রন্থের যে বাঙ্কাল] অনুবাদ 
প্রচার করিয়াছিলেন, আমি তাহার “কপিরাঁইট* উক্ত মহোদয়ের 
নিকট হইতে ষথানিরমে ক্রয় করিয়া! লইয়াছি | এক্ষণে উপস্থিত 
গ্রন্থ আমি নিজব্যয়ে মুদ্রিত ও প্রচারিত করিলাম । এই “ইয়ু- 
রোপে তিন ব্তথসর* গ্রন্থে আমার যাবতীয় স্বত্ব রহিল। স্ুবিজ্ঞ 
গ্রন্থকার আগার প্রতি বিশিই অনুগ্রহ প্রদর্শন করাতে আমি 
তাহার নিকট যথোচিত ক্ৃতজ্ঞত স্বীকার করিতেছি । 


বেঙ্গল মেডিকেল লাইব্রেরী, 


৯৭ নং কলেজ স্রীট,-কলিকাতা। শ্রীগুরুদাস চট্টোপাধ্যায় 
১২ ই শ্রাবণ, ১২৯, 


ইয়ুরোপে তিন বুসর। 


৩৪ 


প্রথম অধ্যায়। 


শাররীক 








জলপথে গমন ; ১৮৬৮ সালের ৩রা মার্চ অবধি 
১১ই এপ্রেল পর্যন্ত | 

৩র! মার্চ প্রাতে ৮॥০ ঘণ্টার সময় আমরা আপনাদিগকে ও 
কলিকাতা নগর পরিত্যাগ করিয়া গঙ্গানদী দিয় ভায়মণ্ড হার” 
ধার (পোতাশ্রয়)-স্থিত মূলতান নামক মেল ট্রামার অভিমুখে 
যাত্রা করিলাম । আমরা স্বদেশের কুটীরাবলী, ক্ষেত্রচয়, 
গ্রাম সমুদয়, এবৎ গঙ্গার উভয় তীরস্থ নারিকেল, তাল এবং 
স্ন্দর নিবিড় বন সকলের নিকট বিদায় লইয়া যত বঙ্গ- 
সাগরাভিমুখে যাইতে লাগিলাম, গঙ্গার পরিসর ততই বৃদ্ধি 
হইতে লাগিল। দুই প্রহর দেড় ঘন্টার সময় আমরা 
মূলতান পোতের নিকটে পৌছিলাম। বিকালে উক্ত 
পোত নঙ্গর উঠাইল এবং আমর! অনতিবিলম্বে গঙ্গাসাগর 
সঙ্গমে আসিয়া পৌৌছিলাম। পরদিন প্রাতে চারি ঘণ্টার 
সময় জাহাজ পুনরায় নঙ্গর উঠাইয়া সমুছ্রোভিমুখে যাত্রা 
করিল । বেল দশ ঘণ্টার সময়ে আমরা! স্ৃবিস্ত.ত সাগরে উপ- 
স্থিত। গঙ্গার রক্তাক্ত বারি এবং ঈষৎ হরিঘর্ণ সমুদ্র-দলের 
মধ্যস্থিত রেখা আমর পরিষ্কাররূপে দেখিতে পাইলাষ; 


টে 


২ ইযুরোপে তিন বংসর। 


জলের হরিদর্ণ ক্রমেই গাতর দেখাইতে লাগিল, এবছ 
আমরা সাগর মধ্যে আসিয়। উহার নিবিড় নীল জল দেখিতে 
পাইলাম । এক্ষণে চতুর্দিকে আর কিছুই দেখা যায় না, 
কেবল গভীর নীলবর্ণ সাগর ও গভীর নীলবর্ণ নতোমগুল। 
এই দর্শন নৃতন ও চমতকার, বিশেষতঃ তারাময় নিদাঘ-রাত্রি- 
কালে যখন অবিরল তরঙ্গমাল! চতুর্দিকে উঠিতে থাকে, 
'যখন নির্মেব চক্দ্রালোকে শ্বেতবর্ণ ফেননিচয় ইতস্ততঃ উজ্জব- 
লাকারে ক্ষণমাত্র বিরাজ.করিয়া নীল জলে মিশাইয়। যায়, 
যখন উজ্জ্বল-কলেবর সমুদ্কীট সমুদয় নক্ষত্রমালার ন্যায় শুভ্র 
ফেণার উপর দর্শন দেয়,তখন যে উহা! কি অপরূপ রূপ ধারণ 
করে, তাহা সম্যকরূপে বর্ণনা করা স্থুকঠিন। 

এই মার্চ প্রত্যুষে আমরা জাহাজের উপর হইতে করো- 
মেগ্ডেল উপকূলের বানুকাময় তট দেখিতে পাইলাম। এ 
কুলের নিকট দিয়! চারি পাঁচ ঘণ্টা আসার পর, প্রাতে দশ 
ঘণ্টার সময় মাক্দ্রাজ নগরে উপনীত হইলাম । তুমিতে 
অবতীর্ণ হইয়া মান্দ্রাজের দুর্গ, পিপেলস. পার্ক ও সুন্দর 
চিড়িয়াখানা সন্দর্শন করিলাম । মাক্জাজবাসিগণ বাঙ্গালি- 
দিগের- অপেক্ষা কৃষ্ণবর্ণ। তাহাদিগের মুখাকৃতি ও পরিচ্ছদ 
কলিকাতার খোট্টাদের সদৃশ । গুহ সমুদয় নীচ, অস্তুতগঠন 
এবং কুচিত্রিত অথবা কুসজ্জিত ও কলিকাতার খোটাগণের 
বাটীর ন্যায় বোধ হয় । গায় চারি ঘন্টার পর, আমরা ষ্টামারে 
প্রত্যাগত হইলাম। মান্দ্রাজ কলিকাতা অপেক্ষা উষ্ণ এব 
বাসের পক্ষে অন্থখজনক । আমরা গঙ্গানদীর মুখে যে সকল 
সমুদ্রচর বিহঙ্গম দর্শন করিয়াছিলাম, তত্তরপ পক্ষী মান্দ্রাজের 


জঅলগথে গমন | ঙ 


নিকটে দৃষ্টিগোচর হইল। যৎকালে আমরা সাগরতরঙ্গে 
আন্দোলিত হইতেছিলাম, তৎকালে এ সকল পক্ষী সহজ 
দলবদ্ধ হুইয়! উত্তাল তরঙ্গের সহিত উঠিতে ও নামিতে 
লাগিল; বোধ হুইল, যেন সাগরের নিবিড় নীলকলেবরে শুত্র 
অলঙ্কাররাশি পরিশোভিত হইয়া রহিয়াছে । 

১*ই মার্চ প্রাতে লঙ্কাদ্বীপের প্রস্তরময় উপকুল নয়ন- 
পথে পতিত হইল । যখন কেবল নিজীঁব ও অচল পদার্থ- 
দারা লেকে পরিবেষ্টিত থাকে, তখন সজীব ও সচল পদাথ- 
মাত্রেই মনোহরণ করে । কি সমুদ্রচর বিহঙ্গ, কি উডডীন মৎস্য, 
কি গমনশল ট্টীমার, যাহা দেখ! গেল তাহাই চিত্বাকর্ষণ ও 
মনোরঞ্ন করিতে লাগিল? এব সে রমণীয়তা দুরদৃ ভূমিতল 
দেখিতে দেখিতে ক্রমেই বর্দিত হইতে লাগিল । আমি 
এই প্রথমে পর্বত দর্শন করিলাম । সিংহলের দূরস্থ পর্বত 
অতি মনোহর মেঘমালার ন্যায় বোধ হইল ।. 

১১ই মার্চ প্রাতে প্রায় ৭খণ্টার সময় আমরা গালে পৌছি- 
লাম; এবং আহারাদি সমাপন করণানস্তর ধূমপোত হইতে 
নামিয়া একখানি ক্ষুদ্র তরিযোগে সিংহছলে অবতরণ করিলাম । 
এ স্থানটী এক অবিচ্ছিন্ন উপবন বোধ হুইল । নারিকেল ও 
বাশ এবং নানাবিধ বৃক্ষ) সুন্দর ও স্ুগঠন পথের উপর 
লন্িত রহিয়াছে, এবং সেই ছায়াময় তরুসমূহের ভিতর দিয়] 
সামান্য কিন্তু পরিক্ষার কুটীর সকল শোভা পাইতেছে। এই 
স্থানকে ত্বর্ণময় বর্ণন1 করিস বাজ্ীকি অত্যুক্তি দোষে দফিত 
হইয়াছেন, এ কথা বলা সঙ্গত বোধ হয় না । 

প্রায় এক ঘণ্টার মশ্যেই আমরা ওয়াকালীতে উপস্থিত 


$ ইুরোপে তিন বৎসর 


হইলাম | এস্থানের এত অধিক সৌন্দর্যঃ যে তাহা বর্ণন? 
করিতে বরণনাশক্তি পরাভব মানে । বহু দুরে ধুসরবর্ণ শৈল- 
শ্রেণী আমাদিগের নয়ন-পথ অবরোধ করিল। এখান হইতে 
এডামস, পীক দেখা যায়। উহার কিয়দ্দরে তরঙমালার নায় 
উচ্চ ও নীচ রক্ষশেণী অবিচ্ছেদে বিরাজ করিতেছে, সঙ্গি- 
কটে কতই ক্ষেত্র ও পরিষ্কার পথ আছে এবং ক্ষুদ্র নদী ও 
খাল সর্পের হ্যায় বক্রভাঁবে ক্ষেত্র দিয়া প্রবাহিত হইতেছে । 
বিদেশীয় লোক এখানে আসিলে স্দেশীয়গণ নানাবিধ সামত্রী 
বিক্রয়ার্থ আনয়ন করে-যথা অঙ্কুরী, দারুচিনি ইত্যাদি। 
সাহারা ক্রেতাদিগকে ঠগাইবার বিজ্জর চেগ্রী করে। আমি 
এক উদাহরণ দিতেছি-_আমার এক বন্ধং একট] অঙ্গু- 
রীয় ক্রয় করিয়াছিলেন এবং আমার যতদ্‌র বরণ হয়, বিক্রেতা 
ও ক্রেতার মধ্যে এইরূপ কথোপকথন হইয়াছিল-_ 
সিংহলী। মহাশয়, অঙ্গুরী চাই, অঙ্কুরী; লঙ্কার হীরা, সোপ 
মহাশয় ? 
বন্ধূ। না, আমর! চাহি নাঁ। 
সিতহলী | লঙ্কার হীরা, মহাশয়, লন না মহাশয় ;) একবার 
হাতে দিয়া কেন দেখুন না মহাশয় £ 
বং আচ্ছা, দাম কিঃ 
সিংহলী । ত্রিশ টাক1। 
বন্ধদ। আমি লইব ন1। 
সিংহলী। আচ্ছা আপনি কি দিবেন, কুন না কত টাকা! 
দিবেন, বলুন, মহাশয়? 
ষন্ধু। আমি লইব না। 


জলপথে গমন। রত 


সিংহলী । লন, যহাঁশয়, লন। কয় টাকা দিষেন? লঙ্কার 
হীর1; বড় উভম; বলুন না মহাশয় কত টাক দিবেন ? 

বন্ধু। আট আন 
সিংহলী । আট আন! আচ্ছ?, লন মহাশয় । 

ওয়াকালী পরিত্যাগ করিয়া আমর! দারুচিনির বাগানে 
গেলাম । সেই বাগান অতি সুন্দর, তথা হইতে আমরা একটা 
সিংহলদেশীয় মন্দির দেখিতে গেলাম, উহার পুরোহিত আমা- 
দিগের নিকটে সমাগত হইল এব যাবতীয় প্রতিমা ও দর্শন- 
যোগ্য সমস্ত বিষয় আমাদিগকে দেখাইল। এখানে গৌতম 
মুনির অগ্গাদশ হস্ত উচ্চ এক প্রতিমূর্তি সন্দর্শন করিলাম । 
সিংহলীর! বৌদ্বধর্ম্মাবলন্বী। কি আশ্চর্য্য যে, উল্লিখিত 
পুরোহিত রাক্রাবণের বিষয় কিছুমাত্র অবগত নহে। এ মন্দির 
যে সমস্ত পাদপপুঞ্জে আচ্ছাদিত আছে, আমর! তাহার ছায়ায় 
প্রস্তরখণ্ডের উপর বসিয়! স্থমি& নারিকেলের অল যেকি 
রুচিপূর্বক পান করিলাম, তাহা! আমি বর্ণন করিতে পারি না । 

সন্ধ্যার সময় অতি স্থখে হোটেলে আহার করিলাম, তথাক়্ 
অন্যান্য খাদ্যসামগ্রীর সহিত আমাদিগের পূর্বব-পরিচিত ইলিস 
মত্ম্ত পাওয়া গিয়াছিল। অনতিবিলম্বে আমর! বাষ্পপোতে 
আসিয়া উপনীত হইলাম । 

মার্চ মাসের ১৯ দিবসে আমরা' সোকোট। ও আফ্কার 
মধ্য দিয়া আসিলাম। প্রত্যষে আফিকার উচ্চ শৈলশ্রেণী 
নয়নগোচর হইল ; বোধ হুইল যে, উহা! এক ক্রোশ মাত্র 
দূরে আছে, কিন্তু গুনিলাম যে, সে পর্বত দশ ক্রোশ অস্তর 
ও প্রায় ৮০০০ ফিট.উচ্চ। ২১এ গ্রাত;কালে এভ্ডেন নগরম্থ 

পর্বত ও পাহাড় দৃষ্টিগোচর হইল। প্রাতে আহারাদি করিয়া 
উক্ত নগর দেখিতে গেলাম ; দেখিলাম নগর অতি কদর্য, 
কেবল অনুর্ব্বরা দগ্ধ পাহাড় উহার চতুঃসীমা বেন করিয়! 
আছে, কোন প্রকার উদ্ভিজ্জের সহিত প্রায় সান্মাৎ হয় না । 
কেবল এখানে ওখানে দূ্বাদল-মগ্ডিত কিন্বা৷ একমাত্র বৃক্ষ- 
আচ্ছাদিত তুমিখণ্ দেখিয়া নয়নযুগল তৃপ্ত হয়। এই অনু- 
ব্রা পর্বত হত কেমন করিয়া সেই বৃক্ষ রসাকর্ষণ করিয়া 
থাকে, তাহা আমার বুদ্ধির অগোচর। 

এই স্থানের অধিবাজিগণ কতক আরব ও কতক আফি-কা 
দেশস্থ ; তাহার! কষ্বর্ণ ও কুগঠন ; তাহাদিগের ধাতু এখান- 
কার জলবারু ও স্বত্তিকার উপযোগী, বালক বালিকারাও উগ্র- 
রশ্মি সূর্ধ্ের উত্তাপ ও তপ্ত বালুকাকে ভয় করে না, এমন 
কি কেহ কেহ প্রায় অর্ধ ঘণ্টা পর্যন্ত আমাদিগের শকটের 
সঙ্গে সঙ্গে দৌড়িতে লাগিল এবং তাহাতে ষে তাহাদের 
কিছুমাত্র ক ব! শ্রম বোধ হইতেছে, তাহা বুঝিতে পারিলাম 
না। উহারা সন্তরণ বিদ্যায় বিলক্ষণ পটু, যখন আমর! 
ীমারের উপর ছিলাম, তখন কতিপয় বালক বালিকা সস্তরণ 
করিয়া জাহাজের চতৃষ্পার্থ্বে পয়সা ভিক্ষা করিতে আসিয়াছিল। 
সমুদ্রজলে মুদ্রাখণ্ড ফেলিয়া দিতে নাঁ দিতে তাহারা ভব দিয়! 
উঠাইয়া আনে এবৎ আরও পাইবার প্রার্থনা করে। বস্ততঃ 
তন্মধ্যে এক জন ভ,ব দিয়া জাহাজের এক পার্থ হইতে অপর 
পার্থ যাইতে চাহিল্লাছিল ; এব আমার বোধ হয়, সে তাহা 
করিতে পারিত। তাহ!রা সমুদ্র-জল-জন্তর ন্যায় বহুক্ষণ রয্য্ত 
ভাসিয়াছিল। 

এডডেন নগরের দুর্গ অতি দুম্প্রবেশ, কেন না এ স্থান 
প্রস্তরময়। এখানকার জলাশয় দেখিবার যোগ্য বটে। এখানে 
জল এত ছুশ্প্রাপ্য যে নিবাসিগণ একটা চতুর্দিকে প্রাচীর কি 
পর্বতদ্বারা বেষ্টিত স্থান রাখিয়া দেয়, বর্ধাকালে উহা জলে 
পরিপূর্ণ হুইয়া থাকে এবং যাবতীয় লোক সমস্ত বসর তথা 
হইতে জল প্রাপ্ত হয়। এই জলাশয়ে যাইবার সুগঠন পথ, 
পথিমধ্যে বসিবার স্থান এবং পর্বতে খোদিত সোপান প্রস্তুত 
আছে। 

পর দিন পরাতে এডেন পরিত্যাগ করিয়া! অপরাহ্ণ প্রায় 
৬ ঘণ্টার সময় বেবেলমেগ্ডেব প্রণালী দিয়া সমাগত হইলাম । 
এক দিকে আরবদেশীয় পাহাড়, অন্য দিকে পেরিম নামক ক্ষুদে 
দ্বীপ এবং তাহার পশ্চাতে আফি কার উচ্চ পর্বতশ্রেণী দৃষ্টি- 
গোচর হছইল। 

লোহিত সমুদ্রের মধ্যে কোথাও বা ক্ষুদ্র পাহাড় সকল 
সরোষে নীরোপরি মস্তকোত্তোলন করিয়া রহিয়াছে, কোথাও 
বা জলমধ্যে লুকাইয়া আছে, এই উভয় কারণে লোহিত 
সমুদ্রে গমনাগমন এত বিপদজনক হুইয়াছে। 

২৭শে -গ্রাতে আমরা স্থুয়েজ উপসাগরে প্রবেশ করি- 
লাম। আমাদিগের উতয় দিকেই ভূমি, সমুদ্রের জল যার- 
পর নাই স্ুস্থির ; উহার উপরিভাগ একখপণ্ড প্রকাণ্ড কাচের 
ন্যায় বোধ হইল । আফি.কার পীতবণ“পাহাড় সকল দিবাকরের 
লোহিত কিরণ-জালে উজ্জ্বলিত এবং তাহার অতি পশ্চাতে 
ধুসর উচ্চতর শৈলশ্রেণী আমাদিগের নয়ন-পথ অবরোধ 
করিল । স্থানে স্থানে প্রজ্তরময় দ্বীপচয় নয়নগোচর হইল । উহা 

নিরালয় ও অনুর্ধ্বরা; একটাও বৃক্ষ কি লতাপরব দেখা যায় 
না। রাত্রি ১১ ঘণ্টার সময় আমরা সুয়েজে উপনীত হইলাম। 
রজনী অন্ধকারারৃত, কিন্তু পোতাশ্রয়স্থিত জাহাজ ও ্টীমার 
হইতে বিনির্গত অসৎখ্য দীপশিখা আমাদিগের নয়নান্দদায়িনী 
হইল । আমরা স্বয়েজের নিকট মূলতান ্রীমারকে ত্যাগ করি- 
লাম। উক্ত জাহাজ অতীব সুন্দর, উহা দীর্ধে ২৩২ হস্ত ও 
প্রস্থে ২৬ হন্ত। উহা! জল হইতে ১২ হাত উচ্চ বটে, কিন্তু 
ঝড়ের সময় সমুদ্রের ঢেউ উহার উপর দিয়া চলিয়া যায়। 
আমরা অপর এক ্রিমারযোগে সুয়েজে পৌঁছিলাম এবং অপ- 
রাহে রেলগাড়িতে আলেকজাও্ডিয়া নগর অভিমুখে ঢচলিলাম । 
এ যিসরদেশীয় রেল শকট, স্থৃতরাৎ তাহার সমুদ্রয় বন্দোবন্ত 
গোলমাল; কেহই বলিতে পারিল না যে কখন গাড়ি ছাড়িবে। 
আমরা শকট মধ্যে সাধ্যানুপারে সহিষ্ণতার সহিত কালযাপন 
করিতে লাগিলাম, গাড়ি আর ছাড়ে না। কখন ডং ডং 
করিয়া ঘণ্টা বাজে, কিন্তু সে শেষ ঘণ্টা নহে + কখম বংশী- 
ধ্বনি শুনা যায়, কখন বা গাড়ি একটু নড়িয়া চড়িয়া থাকে, 
কিন্তু তখনও ছাড়িবার সময় উপস্থিত হয় নাই। গাড়ির 
প্রহরীগণ সগর্ব ও গন্ভীরভাবে ইতস্ততঃ যাতায়াত করিতেছে, 
গাড়ি এক স্থানেই রহিয়াছে, যেন পর্ঝতের নায় অচল। পরি- 
শেষে প্রায় দেড় ঘণ্টার পর আমাদিগের দুঃখশাস্তি করিতে 
গাড়ি চলিতে লাগিল, এবং আমরাও মহা কুতৃহলে আলেক- 
জায়! নগর দর্শনে যাত্রী করিলাম । 

পরাতে আলেকজাণ্ডয়া নগরের নিকট পৌছিয়া মাছিলা 
নানী ভ্তিমারে উঠিলাম। কিন্তু উহা পরদিন প্রভাতের পূর্ষ্ 

যাইবে ন। শুনিয়। উল্লিখিত সৌন্দর্ধ্যশালী নগর'সন্দর্শনে যাতা। 
করিলাম । দেখিলাম পথ সকল প্রশস্ত, গৃহ সমুদ্বায় বৃহৎ ও 
স্থগঠন। আমরা শকটারোছণ পূর্বক এক স্থুরম্য উদ্যান দিয়া 
পম্পীর স্তন্ত দেখিতে গের্সাম। উহার চতুন্দিক অনাবৃত, মধ্য- 
ভাগে মর্্মর-প্রন্তর-বিনির্দ্মিত ৬৫ হস্ত উচ্চ সেই স্তন্ত ! উহ! 
নিশ্মল আকাশ স্বরূপ চিত্রপটে চিত্রিত এক গৌরবান্বিত ছবির 
ন্যায় বিরাজ করিতেছে । মিসরদেশীয় পৌতলিকতার সাক্ষ্য 
স্বরূপ দেবতাগণের প্রতিমূর্তির কতই ভগ্াবশেষ এ স্তন্তের 
চতুষ্পার্থে বিকীর্ণ রহিয়াছে এবৎ শত শত কি সহস্র সহস্র বৎ- 
সর পর্যন্ত তদবস্থায় পতিত আছে। যে দিকে নয়ন ফিরান যায়, 
সেই দিকেই কেবল ভগ্মাবশেষ ভিন্ন আর কিছুই দেখা যায় 
নাঁ। যে জাতি একসময়ে সভ্য ও সৌতাগাশালী ছিল, তাহার 
পৌরবের পরিচয়-স্থান রাজপ্রাসাদ, বন্দির ও স্তন্ত, রাজদরবার 
ও ধশ্রোৎসব গ্রভৃতির চিহ্ন দর্শন করিয়া তৎসমুদ্ায়ের নশ্বরত্ত 
মনে পড় ; এবং জ্ঞান হয় যে, মনুষ্যের গৌরব রবমাত্র ও অহ- 
স্কার উদ্মত্তত৷ ভিন আর কিছুই নহে। যখন আমরা সেই স্থান 
ত্যাগ করিলাম, তখন প্রায় অন্ধকার হইয়াছে, এবং যত আমা- 
দিগের শকট চলিতে লাগিল, ততই এ স্তম্ত উচ্চতর ও সন্ধ্যা- 
কালীন ঈষৎ অন্ধকারারত আকাশে খোদিত ছবির ন্যায় বোধ 
হইতে লাগিল। এনস্থান হইতে আমর! ক্লিওপেট রার স্তম্ভ 
দেখিতে গেলাম । ইহাও মর্নমর-প্রস্তর-বিনির্র্িত, প্রায় ৫০ 

হস্ত উচ্চ, ও উহার অগ্রভাগ সুচাগ্রের ন্যায়। সন্ধ্যার সময় 
অতি সুখে পথে পথে ভ্রক্ণ করণানস্তর আামর! ইযারে আগত 
হইলাম ; এ সময়ে মিসরদেশে বড় খত, এমন কি পৌষ মাৰ 

হ্‌ 


$ ইয়ুকোপে তিন বংসর। 


মাসে কলিকাতায় যত শীত হইয়া থাকে, তদপেক্ষাও অধিক। 
মিসরের একভাগ শুদ্ধ বালুকাময় মরুভূমি, কিন্তু ডেলটার ও 
নাইলনদীর তীরস্থ ভূমি, পৃথিবীর মধ্যে যত উর্ধর1 ভূমি 
আছে, তাহাদের মধ্যে অগ্রগণ্য |. মীসরবাসীর1! বলবান ও 
হৃ্পু& এবৎ গৌরবর্ণ। আলেকজাণ্ডয়াতে কৃষ্ণবর্ণ ও 
কদাকার কাকি, এবং আবিসিনিয়ান ও ইয়ুরোপীয়, বিশেষতঃ 
ফরাসিদেশীয় বুতর লোক বাস করে। 

২র এপ্রেল বেলা ১১।০ ঘন্টার সময় আমর মালটা দ্বীপে 
উপনীত হইলাম । আমার পক্ষে এই স্থানের দর্শন অভিনব ; 
পরিক্ষার প্রস্তরময় পথ, তাহার উভয় পার্খে সুন্দর এবং জম- 
নিশ্রিত হশ্ম্যাবলী, বৃহৎ সুসজ্জিত দোকান এবং পথে ও 
বাজারে শুন্রবদন হাজার হাজার লোকের নমাগম দেখিয়া 
শুনিয়। স্প্ই বোধ হয় যে, এ ইয়ুরোপদেশীয় নগর। এরূপ 
নগর আমি এই প্রথম দেখিলাম। আমরা শকটারোহণে একটা 
উদ্যানে গেলাম। পুর্ষে এই উদ্যান মাল টার সুবিখ্যাত যোদ্ধা" 
গণের নিবাসস্থান ছিল। ঘন, হরিছর্ণ ও সুন্দর শ্রেণীবদ্ধ সাই- 
প্রেন বৃক্ষ বিরাজ করিতেছে, স্থগঠন জলম্তন্ভ সমুদায় এখানে 
ওখানে বারি বর্ষণ করিতেছে, শীতল ছায়াময় এবৎ প্রস্তর- 
'নিশ্ধিত পথ এবং অগণনীয় লেবু ও কমলার বৃক্ষ দেখা যাই- 
তেছে। কমলা বৃক্ষ হইতে স্থুপকৃ কতই কমলালেবু লম্ঘিত 
রহিয়াছে, দেখিলে নয়নের আনন্দ ও চিত্তের প্রফুল্পতা জন্মে। 
এখানে কমলালেবুকে রক্তকমলা কহে। উহার অত্যন্তর 
সম্পূর্ণ রক্তবর্ণ। আমরা কতিপয় লেবু ভক্ষণ করিলাম, 
উহা কলিকাতার কমলা অপেক্ষা অধিক সুস্থাহু বোধ হইল। 


জলপথে গমন । ১৯ 


গবর্ণর সাহেবের গাসাদ দেখিবার উপযুক্ত বটে, তথায় একটি 
অপ্রশত্ত আগার মধ্যে মাল টার অবিবাহিতা যেগিনীগণের কৃত 
স্থশোভিত ও জীবিতের ন্যায় নানাবিধ ছবি সন্দর্শন করিলাম । 
ভূমগ্ডলের মধ্যে যেখানে যেরূপ বস্তু দেখিতে পাওয়া যায়, 
এমন কি শ্রীন্মপ্রধান দেশজ তাল ও খর্জদুর বৃক্ষ ও কৃষ্ণবর্ণ 
মনুধ্য সকলই তন্মধ্যে চিত্রিত রহিয়াছে । ইংলণ্ডের রাজা 
চতুর্থ জর্জের এক প্রতিমূর্তি আছে, তাহার পার্থ দুইটী স্ত্রীলো- 
কের ছবি, ইথলগু ও মালটার স্থুরচিত প্রতিকৃতি । এই 
নারীদয়ের অশ্বকেশর বিনিশ্মিত তাজ ও হস্তে বর্শা আছে, 
উহ। দেখিতে অতি চমতকার। আর মালটার স্ৃবিখ্যাত 
রীরগণ, যাহারা স্বদেশের শ্বাধীনতারক্ষার্থে প্রাণদান 
করিয়াছেন, তাহাদিগের গ্রতিমুর্তিগুলি অপর এক গৃহে বিরা- 
জিত আছে। | 

মালটা দ্বীপে সেন্ট জনের যে একটা মন্দির আছে, উহার 
গঠন অতীব চমৎকার ; এবং পরিশ্রম ও শিল্পকর্মদবার যে ষে 
উংকুই বন্ত নিপ্রিত হইতে পারে, তত্তাবতই তথায় আছে । 
গৃহের ভিতর গিয়৷ দেখি যে, উহার ছাদ অতি স্থচারুরূপে 
চিত্রিত, চতুর্দিকে ইটালীর গরধান প্রধান শিল্পকার-গঠিত 
প্রতিমূর্তি, এবং সন্মুখে ত্বর্ণ ও রৌপ্য-খচিত সিৎহাসনের ন্যায় 
জাজ্বল্যমান একটা বেদি আছে, মেঝে শ্বেত গ্রন্তরে নিম্মিত 
ও উহার নীচে মাল টার বীরপুরুষগণের সমাধিস্থান। রোমান 
কেখলিক ধন্মের বাহ্যাড়ন্বরই প্রধান অবলম্বন, বিবেচনাশক্তি 
তত অধিক নহে। সুগঠিত প্রতিমূর্তি, স্থুরচিত চিত্র, শিল্প- 
কার্যে নৈপুণা, এই সকল উপায় দ্ারাই তাহাদিগের মনে 


৯ ইয়ুয়োপে তিন সর! 


অনুতাপ, শ্রদ্ধা ও ভক্তির উদ্দেক হয়। অধিকন্তু ইটালী- 
দেশীয়ের অত্যন্ত ভাবুক এবং শিল্পবিদ্যায় ইগুরোপের অন্যান্থ 
সকল জাতি অপেক্ষা শ্রেষ্ঠ ; এব তাহারা জাতীয় ধন্্ম রক্ষার 
নিমিত্তে মানসিক ভাব সঞ্চালন না করিয়।৷ আর কোথায় 
করিবে। এই নিমিত্তেই ইটালীদেশীয় মন্দির সমুদায় চিত্র 
ও ভাস্কর কার্ষ্য, সজ্জা, গান্তীর্ধা ও গৌরবে পৃথিবীর তাবৎ 
মন্দির অপেক্ষা উৎকৃ। 

এই মন্দিরে দয়ার একটী প্রস্তরময় প্রতিমূর্তি আছে, এক 
সীমন্তিনী যেন আপন শিশু সন্তানকে স্তনপান করাইতেছেন। 
অ|র আপন ক্রোডস্থ সন্তানের মুখচক্দ্র অনিমিষনেত্রে নিরী- 
ক্ষণ করিয়া মাতার স্থির ও নিম্মলবদনে কি অনির্কচনীস্ 
স্থনীলতা ও সুকুমার বাংসল্যভাব প্রকাশ পাইতেছে। যত- 
গুলি ছবি আছে, তন্মধ্যে মাইকেল এঞ্জিলো কর্তৃক চিত্রিত 
খুনের জন্মস্থানের ছবি সর্ববোতকৃ৪। ভূগর্ভস্থ এক গৃহে 
কএক জন স্থপ্রমিদ্ধ লোকের সমাধিস্থান দেখিলাম । আরে 
দেখিলাম, চিরকুমারী ফোগিনীগণ কোথাও ক প্রস্তর-গঠিত 
মূর্তির নিকট, কোথাও বা. চিত্রের নিকট উপবেশন করিয়! 
আপাদমস্তক কৃষ্ণবসনার্তা হইয়া! ও পুন্তক হস্তে লইয়] 
উপাসনায় নিবি রহিয়াছে। অপরাহ্ ৩1০ ঘণ্টার সময় 
আমর! ষ্টামারে প্রত্যাগত হইলাম এবং বেলা টার সময় উহ 
মালটা দ্বীপ পরিত্যাগ করিল। 


জলপথে গমন । ১৩ 
ত্বর্দেশ-ভবন। 


ঈাড়াইয়। জাহাজের বক্ষের উপর, 
অনস্ত অর্ণব-বারি হেরি নিরস্তর | 
স্থদুরে ভূধর-খণ্ড নীলকাস্তি ধরে, 
আনন্দে সাগর-পক্ষী কলরব করে । 
দেশ দেশাস্তরে করি যদিও ভ্রমণ, 
সতত হৃদয়ে জাগেত্বদেশ-ভবন ! 


হেরিয়াছিে সিংহলের সুরভি কানন, 
সুগন্ধেতে নিদ্ধ যথা বসম্ত পবন, 
হেরিয়াছি এডেনের শৈলরাশি সার, 
উন্দিরাশি বৃথা যাছে করিছে প্রহার | 
দেশদেশাস্তরে করি যদিও ভ্রমণ 
সতত হৃদয়ে জাগে স্বদেশ-ভবন ! 


হেরিয়াছি পম্পীন্তস্ত,- আকাশ ভেদিয়া 
যুগ যুগান্তর হতে আছে দাড়াইয়া; 
হেনিয়াছি মালটার মন্দির, কানন. 
অনস্ত নিদ্রায় যথা স্থৃপ্ত যোদ্ধাগণ ) 
দেশ দেশান্তরে করি ঘদিও ভ্রমণ 

সতত হদয়ে জাগে শ্বদেশ-ভবন ! 


যত দিল দেশে দেশে করিব ভ্রমণ 
মাতৃভূমি ৷ তব হুঃখে করিব রোঁদন। 
হেরিয়া টেমস্‌ নদী কিন্বা ভ্রুত রোন্‌ 
'্মরিব জাঙুবীকূল করিব ধোঁদন। 
দেশ দেশান্তর়ে করি যদিও ভ্রমণ 
সতত হৃদয়ে জাগে স্বদেশ-ভবন ! 


১৪ 


ইমুরোপে তিন বৎসর.। 


সুন্দর বসন্ত। 


স্বন্দর বসস্ত এবে নব কান্তি ধরে 

ক্ষেত্র) বৃক্ষ, পল্লবিনী, কিবা শোভা করে । 
মাতৃভূমি ! বসস্তেতে কিবা তব শোভা ! 
নিকুঞ্জ, কানন, পুষ্প অতি মনোলোভ। ! 
বৎসরের এই কাল অতীব স্থন্দর 

কোন্‌ খতু বসন্তের. সম সুখকর ! 

বৃদ্ধের নয়ন পুনঃ প্রফুল্লিত হয়, 

দ্বগ্রাস্ম বোধ হয় যোবন সময়! 


নুন্দর বসস্তকান্তি! শোভিল ধরায় 
নিরানন্দ প্রবাসীর কি সুখ তাহায়! 
মাতৃভূমি পরিহরি বিদ্বেশে ভ্রমণ 
অনস্ত সনুদ্র-বক্ষে করি পর্য্যটটন। 
চারি দিকে উত্মিরাশি ভাষণ কল্লোলে 
উল্লানে প্রমত্ত যেন আন্ফালিরা চলে ! 
প্রবল সাগর-্বাঁযু উচ্চরবে ধায় 
প্রবাপীর কর্ণে যেন হুঃখ-গাঁন গায় ! 


সুন্দর বসন্ত যথা! জগতে পশিছে, 
জীবন-বসস্ত মম যৌবনে উদ্দিছে ! 

ত্র শোন ! যশোদেবী ভৈরব নিস্বনে, 
ডাকে মোরে, যুঝিবারে যশের কারণে 
সমর-সময়ে কেন ভীরু চিন্তা করি, 

দুরে যাক্‌ ব্ষগতা,_চিন্তা,-অশ্রবারি। 
নির্ভরে যুঝিব আমি যশের কারণ, 
নাহি খেদ, হয় যদি শরীর পতন! 


জলপথে গমন । ১৫. 


দূর হইতে জিব্রলটার নগরও পাহাড় নয়নগোচর হইল; 
বোধ হইল ষেন, চিত্রপটে একটা সুন্দর আলেখ্য লিখিত হই- 
যাছে। এই নগরের আরব্য নাম জেবেল-আল তারিক 
অর্থাৎ তারিকের পাহাড়--তারিক নামে এক মুসলমান সেনা- 
পতি পূর্ব্বকালে স্পেন রাজ্য অধিকার করিয়াছিলেন। তাহারই 
নামে নগরের নাম হইয়াছে । তারিক ধখন স্পেন রাজ্যে 
পদার্পণ করেন, তখন তাহার অনুচরেরা অপরিচিত পর্বতময় 
স্থানে ও শতগুণ অধিক সেনাদলের সহিত যুদ্ধে প্রবৃত্ত হইয়া 
অতান্ত ভীত হইয়াছিল; তাহাতে তারিক আপন সেনাগণকে 
কহিয়াছিলেন, “তোমরা কোথায় পলাইবে, সম্মুখে দেখ শক্রু- 
গণ, পশ্চাতে ভীষণ সমুদ্দ।” মুসলমানেরা আপনাদিগের ভীরুতা 
হেতু লজ্জিত হইয়া মহাবেগে শক্রগণকে আক্রমণ করিয়া 
জয়লাভ করিল। তারিক যেখানে যত যুদ্ধ করিয়াছিলেন, 
তাহাতেই এই প্রকার সাহস প্রকাশ করিয়াছিলেন ; এবছ 
পরিশেষে তিনি স্পেনের প্রায় সকলাংশই হ্বায়ত্ত করিয়া- 
ছিলেন। 

জিব্রলটারের পাহাড় ও রর দর্শনযোগ্য বটে। এ নগরের 
পথে পথে কিয়ৎক্ষণ ভ্রমণ করিয়! অপরাহু৬্ঘণ্টার সময় আমরা 
্টীমারে প্রত্যাবর্তন করিলাম । পর দিন সেন্টভিন্সেন্ট অস্ত- 
রীপের নিকট দিয়া আমিলাম, তথায় অনেক বৃহদাকার পাহাড় 
এবৎ তাহার একটার উপর এক আলোক-স্তম্ত তাছে। রাত্রি- 
কালে ফিনির অন্তরীপ অতিক্রম করিয়া আমিলাম । ৯ই 
দিবসে ফান্সের মধ্যে বে, নগরের নিকট উসাস্ট অস্তরীপ 
নয়নগোচর হইল । এখানেও একটা স্থগঠন আলোক-স্তস্ত 


১৬ ইযুরোপে সচিন বৎসর । 


আছে। ১১ই দিবসে ওয়াইট দ্বীপের নিকট দিয়া, গমন করি- 
লাম। এই দ্বীপ দেখিতে অতি সুশ্রী, বোধ হয় যেন উহা 
এক বৃছৎ উপবন ; উপবন বটে, কিন্তু মনুষ্যকৃত। ভারতবর্ষের 
ন্যায় এখানে বন, উচ্চ পল্পবময় বৃক্ষ, ঘন এবং সতেজ উদ্ভিদ 
দেখ! যায় না। এখানে উৎকৃ উদ্যান, মনোহর হচ্ম শ্রেণী, 
ছুরিছর্ণ ক্ষেত্র, সকল বস্তুই মনুষ্য-নিবাসের পরিচয় দেয়। ১১ই 
এপ্রেল পূর্বাহ্ন ১১ ঘণ্টার সময় আমরা সৌদ্যমূটনে পৌছি- 
লাম ; এবং সন্ধ্যার সময় লণ্ডন নগরাভিমুখে যাত্রা করিলাষ 
ও রাত্রিতে সেই সমগ্র পৃথিবীর রাজধানীতে উপস্থিত হইলাম। 
পথিবীস্থ সর্বত্রই জানা আছে যে, লগ্ডন অতি প্রকাণ্ড 
নগর। উহার নিবাসীর সংখ্যা প্রায় ৪৫ লক্ষ । গৃহ সমস্ত 
চারি পখচ তল, প্রথম তল প্রায়ই পথের তল অপেক্ষা নীচ। 
বাহিরের প্রাচীর সমুদয় ইঞ্কনিম্মিত ও গৃহের দেওয়াল সকল 
কাগজে মোড়। কাষ্ঠরচিত। লগুনে অনেক প্রশস্ত উদ্যান 
আছে, উহা বিস্তুত ও অবারিত-দ্বার। তথায় সুন্দর পথ, 
স্শোভন খাল, বৃক্ষ, উপবন, ও ফুলের চৌকা প্রভৃতি প্রমো- 
দের জুব্য অনেক আছে। যখন অন্য কোন কাষ না থাকে, 
তখন কিয়ৎক্ষণ এই স্থানে ভ্রমণ করা আমোদজনক বোধ হয় 1 
এতঘ্যতীত ছোট ছোট উদ্যান আছে, তাহা চতুর্দিকে রেলের 
দ্বারা বেষ্টিত, মধ্যে নানাপ্রকার সুন্দর বৃক্ষ, পুষ্পের চারা ও 
পথ আছে। কিন্তু যাহারা উহ্বার নিকটবাসী, তাহারাই উহার 
ভিতর যাইতে পারে। এই জমুদায়, লণ্ডন নগরের নিশ্বাস 
প্রশ্থাসের পথ বলিয়া! পরিগণিত হয়, কারণ ইহার! না থাকিলে 
উত্ত নগর বাসের পক্ষে অস্থাস্থ্জনক হইত। লগুনের বাদী 

সকর্ল পরম্পর অতি নিকট ও শ্রেশীবদ্ধ, এবং সকল ঘরই ক্ষ 
ও অগ্রশত্ত । বস্ততঃ যাহা দেখ! যায়, সকলই বোধ ছয় যেন, 
কেবল শীত নিবারণের নিমিত্ত প্রস্তুত হইয়াছে । এখানে শীত 
অতি প্রবলপ্রতাপ এব শুনিতে পাই যে, গ্রীষ্ম অতি অল্লাযু। 
কিন্ত যখন গ্রীক্মফাল সমাগত হয়, তখন তাহা নিবারণের কোন 
পন্থাই না থাকাতে এখানকার প্রীম্ম খতু অতি অস্থখজনক | 
আকাশমণ্ডল অপরিষ্কার, দিবামান কুজ ঝটিকাঁতে প্রায় অন্ধ- 
কারময়, এবং সর্ধদাই বৃষ্টিপাত হইয়! থাকে । কিন্তু অম্মদেশে 
ঘেরূপ ধারাপাত হয়, এখানে সেরূপ নহে; কেবল বিরক্তি- 
জনক গুঁ'ড়ানি পড়িয়া থাকে । শ্রীম্ম ব্যতীত অন্যকালে প্রায়ই 
সূর্যের মুখাবলোকন করিতে পাওয়া মায় না; উছা' প্রায়ই 
কুজ ঝটিকা বা মেঘান্তরালে লুকায়িত থাকে, কখন কখন 
স্বীয় ক্কগ্ন ও নিন্ভেজ বদন বহিগ্গত করে। এখানে একটা প্রবাদ 
আছে যে, ফরাসিস দেশের কতকগুলি নিস্তেজ চন্দ্র লয়! 
ইহলগের সূর্য্য, স্বজিত হইয়াছে এবং তিন দিন মাত্র গ্রীন্ম, 
ও একটা ঝড় হইয়া গেলে ইখলগ্ডে নিদাঘকালের অবসান 
উয়। 

পুনশ্৮-একণে তাপমান যন্ধ্রে ৫০ ডিগ্রি দেখিতেছি, উহা 
প্রায় কখনই ৮ ডিগ্রির উপর উঠে না এবৎ অতি শীতের 
সময় পারদ যে ডিগ্রিতে গেলে জল জমিয়া যায়, তাহার 
১০। ১২ ভিগ্রি নীচে আসিয়। পড়ে । 


দ্বিতীয় অধ্যায় | 
গুন-নগর ; ১৮৬৮ সালের এপ্রোল হইতে ১৮৯৯ সাঁলেয় 
জুলাই পর্য্যন্ত । 


৯ই জুন দিবাভাগে লণ্ডন নগরের কিয়দ্দুরে সিভেনহেম 
প্রদেশের বিখ্যাত কাচের প্রাসাদ সন্দর্শন করিতে গিয়াছিলাম। 
উহা অতি বৃহৎ প্রকাণ্ড অট্টালিকা, পাতলা লৌহখণ্ডের 
'শারাদিয়া ছারা সতযুক্ত চিন্ধণ কাচখণ্ডে নিন্িত। মধ্যদেশে 
শ্রকটা প্রকাণ্ড খিলান ও তাহার উভয় পার্থখে দুইটা দালান 
আছে। সুর্যযকিরণে ধখন উহা! ঝক্মক্‌ করিতে থাকে, তখন 
উহার দর্শন অতি চমণ্কার। উক্ত প্রাসাদের বাহিরে সুন্দর 
উপবন, দর্বাদল আচ্ছাদিত ক্ষেত্র, প্রস্তরখণ্-বিনির্ষিত 
পদবী, ও জ্যামিতির আকারের ন্যায় অতি শুন্দররূপে নির্ট্মিত 
্ষুলের চৌকা আছে । জলস্তম্ত সমুদয় সূর্ধ্যকিরণে খেলা 
ও ঝক্মক্‌ করিতেছে, নরহম্ত-খাদিত সরসী-জলে পক্ষী মকল 
সন্তরণ করিতেছে, সুদর্শন বনমধ্যে শীতল ও নিভৃত পদবী 
সমস্ত বিরাজ করিতেছে, সুগঠন প্রশ্তর-মুর্তি সকল ইত- 
স্ভতঃ শোভা করিতেছে । ফলতঃ যে যে দ্রব্য কল্পনা- 
শক্তি কি শিল্পবিদ্যা দ্বারা সৃজিত হইতে পারে, ততসমুদয়ই 
এই স্থানের শোভা বৃদ্ধি করিতেছে । সতেজ লতা সমুদয় 
এই প্রাসাদের কাচময়্ প্রাচীরে উঠিয়াছে। অভ্যন্তরের ষে 
দর্শন, তাহ! আরো! চমত্কার । উহার এক পার্্ব হইতে অপর- 
পর্ব পর্য্যস্ত একটী সুদীর্ঘ পথ আছে, শ্রেণীবদ্ধ ্রস্তুর-মর্ভি 

তদুভয় দিকে রহিয়াছে, আর সতেজ্জ লতা! সমুদয় ছাদ হইতে 
নামিয়া নানা আকারে লৌহস্তস্ত সকলে আশ্লি৪ হইয়া আছে) 
এবং সুন্দর জলম্তম্ত সমন্ত ইতস্ততঃ বারিবর্ধণ করিতেছে, এব 
নির্গত উজ্জ্বল জলরাশি অতিন্থশোভন পাত্রে পতিত হইতেছে । 

উহার মধ্যে ষেখানে ছবি থাকে, তথায় বিক্রয়ার্থ নানাবিধ 
চিত্রপট ও প্রসিদ্ধ লোকের মুর্তি সকল আছে। কিয়ৎক্ষণ 
সেই' রমণীয় উপবনে ভ্রমণ করিয়া আমরা একখান নৌক! 
লইলাম, এবং নিবিড অন্ধকার হওয়া পর্য্যস্ত আমরা সরোবরে 
নৌকা! বাহিতে লাগিলাম । রাত্রি অধিক হইলে পুনরায় লগ্নে 
আমিয়৷ উপস্থিত হইলাম । 

১ ১ ০ গং ধং ং 

নেপোলিয়ান বোনাপার্টিকহিয়াছিলেন ঘে, ইংরাজ জাতি 
কেবল দোকানদার । তিনি একথা বলিতেও পারিতেন ষে, 
উহ্বারা কেবল বিজ্ঞাপনদার । এদেশের লোক যে কি বিজ্ঞা- 
পনপ্রিয়) তাহ! বলিয়া! শেষ করা যায় না । যে স্থানে স্থলবিন্দু 
পায়, সেইখানে বিজ্ঞাপনপত্র সকল প্রদর্শিত হয়। রেলওয়ে 
ছেঁশনে আর স্থান থাকে না, তথাপি লোকে সন্ত নছে। 
তাহারা বেতন দিয়া লোক নিযুক্ত করে ও তাহার সন্মূখে ও 
পশ্চাতে বিজ্ঞাপনপত্র ঝলাইয়া দিয়া নগর মধ্যে ভ্রমণ করিতে 
পাঠাইয়া দেয়। আহা! বাহকগণের কি সুখের চাকরী 1! 

মী ০ ৬ রং গং 

লগ্ডন নগরের পথে কতই চাতুরী ও প্রবঞ্চনার ব্যাপার 
দেখিতে পাওয়া যায়। একদা সন্ধ্যার সময়ে এক জন চীৎকার 
করিয়া কহিতেছে যে, পারিস নগর. হইতে তারে এক ভয়ানক 


্ | ইযুয্োগে তিন বত্গয়। 


সংবাদ আসিয়াছে, সম্রাট নেপোলিয়ান দন্থ্যর হস্তে নিহত 
হইয়াছেন। আমর এ সংবাদপত্র ক্রয় করিলাম১ কিন্তু, তাহাকে 
উক্ত সম্রাটের স্বত্যুর বিষয় কিছুই দেখিতে পাইলাম ন॥ 
এই্ূপে ইছারা অকর্ম্মণ্য সংবাদপত্র ও মিথ্যা বাক্য বিক্রয় 
করিয়া বেড়াইতেছে। এই সমস্ত প্রবঞ্চনার কার্য দিবা 
দবিপ্রহরে হয় না, কুহারৃত সায়ংকালে কখন কখন হইয়া খাকে। 
. কঃ ঁ গু কু সং 
৮ই নবেন্ধর পরাতে শধ্যা হইতে গাত্রোথান করিয়া দেখি, 
কি পথ, কি অক্রালিকা, কি উপবন, কি পাদপশ্রেমী, সকলই 
তুষারে আরৃত। বোধ হইল যেন, সকল পদার্থ রৌপ্যমণ্ডিত 
হইয়া রহিয়াছে । আমার পক্ষে ইহা এক অপূর্ধদর্শন সন্দেহ 
নাই। 
গং ৬ রং ৬০ নং ০ 
_ ইতলগডের রাজকার্য্য সমাধার নিমিত্ত পালে মেন্ট নাষে এক 
সভা আছে। সেই সভার সত্যের! ৫1৭ বৎসর অন্তর বদল 
হয়। দেশের ভদ্রাভদ্র সকল লোক একত্রিত হইয়া, কাহাকে 
কাহাকে সভ্য করিলে দেশের হিত সাধন হইবে, এই বিবেচন 
করিয়া ৫€। ৭ বৎসর অন্তর এক একবার সভ্য নিরূপণ, করে। 
এই সভ্য নির্বাচনের নাম ইলেক্সন্‌। বিগত পক্ষে অর্থাৎ 
নবেম্বর মাসের ৫ হইতে ২০ দিবস পর্য্যন্ত লণ্ডন নগরীতে ও 
সমগ্র রূটিশ দ্বীপে পালে মেন্টের সভ্য মনোনীত করণোপলক্ষে 
সাঁতিশক্ব ওৎসুক্য লক্ষিত হইয়াছিল, এবং সভ্য নির্বাচনের 
দিনে লগ্ডন নগরে যে ব্যন্তসমস্ততা৷ দেখিলাম তাহা অনির্বচ” 
নীয় ও অবিশ্বাস্য । স্থানে স্থানে পথে পথে কতই ঘর নির্দদিত 
২৮ এগ ঘবপ ৭১৮ ভা ধতাঁওপ 


লগ্ন নগর। ব্ 


হইয়াছে ; তথায় বছলোফ একত্রিত হইয়া আপন আপন তত 
প্রকাশ করিতেছে। পথে লোকারণা ; সকলেই একত্রিত 
হুইয়াছে-সকলেরই মুখে কেবল সেই সন্বন্ধীয় কথা । পালে 
মে্টের সভ্যপদপ্রার্থিগণ এখান হইতে ওখানে, এ ঘর 
হুইনে ও ঘরে, অতিশয় চঞ্চলতা! ও ব্যগ্রতা সহকারে যাতায়াত 
করিতেছে । ইলেক্সনের দিবস যত অবসান হইতে লাগিল, 
ততই সাধারণ লোকে, সন্ধ্যাকালে যাহা ঘটনা হইবে, তাহ! 
অনুভব করিতে সমর্থ হইল; কেন না কোন্‌ প্রার্থীর জন্য কত 
লোকে সম্মত হইতেছে, তাহ! প্রতি ঘণ্টায় শত শত সং 

পত্রে প্রকাশিত হইয়া সাধারণের ছুর্নিবার চিন্তা দূর ঠা 
লাগিল। পালেমেন্টের সভ্যেরা ও দেশের সমস্ত লোক কছুই 
দলে বিভক্ত । যাহারা দেশের পুরাতন রীতিনীতিতে আসক্ত 
তাহাদিগকে কন্সরবেটিব্‌ বলে, ও যাহারা পরিবর্তনে চার 
তাহাদিগক্ষে লিবরেল কছে। যদি কোন লিবরেল-গ্রার্থার অন্বু- 
কুলে অধিকষংখ্যক মত দেওয়। সম্ভব বোধ হয়, তবে লিব- 
রেল-প্রজাদিগের আহুলাদ আমোদ এবং জাকের আর পরিষীম! 
থাকে না। যদি ফোন কন্সরবেটটবের তদপেক্ষা অধিক মত্ত 
পাওয়ার সম্ভাবন! প্রকাশ পায়, তবে কন্সরবেটিবের! তারুশ 
আমোদিত ও উৎসাহিত হয়। ইতরাঙ্গমান্রেই রাজ্যতন্থ্রে ও 
দেশের রাজকার্ষ্য অত্যন্ত যনোযোগ দেন; এবং যে)ষে পরিষাখে 
কদৃনরবেটিব বা লিবরেল, সে সেই পরিমাণে কন্সরবেটিষ বা 
বা লিবায়েলকে পালেষেন্টে অধিষ্ঠিত করাইতে চাহে । বিল- 
ক্ষণ চিন্তা করিয়া দেখিলে এব্প মনোযোগের এক অতি নিগৃড 
অর্থ আছে। এদেশের প্রত্যেক লোকেই আপনাকে জনসযা- 


ইহ ইয়ুরোপে ভিন বৎসয়। 


জের একজন বলিয়৷ জ্ঞান করে, কর অভিমানে অভিমান 
ও স্বদেশের সৌভাগ্যে স্বীয় সৌভাগ্য বোধ করে, এবং তক্সি- 
বন্ধন কিসে শ্বদেশের শ্রীর্দ্ধি হয়, ততপ্রতি একে লক্ষ্য 
করিয়া থাকে । যদি এরপ কোন আইন প্রচলিত হয়, ঘদ্বার' 
কোন সম্পদায়র মতে দেশের অনি হইবার সম্ভাবনা, তবে 
সেই সম্প্রদায়ের ইৎরাজেরা তাহা নিজের অমঙ্গলের ম্যায় 
জ্বান করে| 'দেশের অভ্যুদয়লাধন কিসে হইবে, তৎসন্বন্ধে 
সকল ইতরাজেই শ্বতন্ত্র স্বতন্ত্র মতাবলন্বন করে। এবং যদি 
কাহারও মতে কন্সরবেটিব কি লিবরলের ছারা সেই মনোভীঃ 
সাধিত হইবে বৌধ হয়, তবেতিনি সেই পক্ষ অবলম্বন করেন। 
স্থুতর়াৎ সকল ইংরাঁজই রাজনীতিজ্ঞ, এবং পালে মেন্টে' কিরূপ 
কার্ধ্য হয়, তৎপ্রতি একাগ্রচিত্ে মনোভিনিবেশ করিয়া থাকে । 
অতি"সামান্য লোককেও জিজ্ঞাস! করিলে সেঠিক বলিয়া দিবে 
যে দেশীয় খণ কত ; কাহার কর্তকপালেমেন্টে কোন্‌আইনের 
প্রস্তাব হইয়াছিল, এবং সংগ্রতি কোন আইনের কিকি দোষ 
গুণ আছে। ইতরাজেরা যখন স্বদেশের কোন প্রকার উৎকর্ষ 
সাধন করিতে ইচ্ছক হয়, তখন তাহারা কতকগুলি লোক 
একত্র হইয়া সভা করে, বক্ত.তা৷ করে, পুস্তক ছাপায়, সৎ 

পত্র লেখে, এবং আপনাদিগের মতের পোঁষক পুষ্তক সকল, 
প্রকাশ করে। এবম্প্রকারে তাহারা সকল জম্গদায়ের 
লোককে স্বীয় মতাবলম্বী করিতে চেগ্া করে 1 এই দলস্থ 
লোকেরা যদ্দি বিলক্ষণ সবল হয়, তবে তাহারা পালেমেন্টে 
আবেদন করে এবং যদি উক্ত সভার কোন সভ্য তাহাদিগের, 
একমতাবলম্বী হয়েন, তবে ভাহার দ্বারা তথায় নুতন ব্যবস্থার 


লঙন্‌ নগর। টি 


প্রস্তাব কয়ায়। এরূপও ঘটিয়া থাকে যে, সেই প্রস্তাব প্রথম, 
দ্বিতীয় কি তৃতীয় বারেও অগ্রাহা হইয়া যায়; কিন্তু তাহাতে 
ভগ্মিচিত্ত হওয়া দরে থাকুক, তাহার! এরূপ সহিষ্ণ,তা ও 
অধ্যবসায় সহকারে মনোরথসিদ্ধি করিতে তৎপর থাকে যে, 
তাহা অন্ভব করা অতীব ছুঃসাধ্য। তাহাদিগের মনে এই 
বিশ্বাস যে, সাধারণের মতই স্বদেশের আইন, এবং যদি 
সাধারণ লোকে তাহাদিগের মতাবলম্ী হয় ও যত্বু প্রকাশ 
করে, তবে নিশ্চয়ই তাহাদ্রিগের চেষ্টা! ফলবতী হইবে । 
কিন্তু যদি তাহার বিপরীত ভাব লক্ষিত হয়, তবে তাহার! 
অগত্য। বিরত ও নিরন্ত হইয়া থাকে । এই প্রকারের সভা 
ইহলগুদেশে ঘে কতই আছে, তহা গণন]। করা দুঃসাধ্য, এবহ 
তত্তাবতেই কীদৃশ সহিষ্ণুতা ও অধ্যবসায়ের সহিত কার্ধ্য 
করে, তাহা চিস্তা করিলে চমণ্কৃত হইতে হয়। কখন এরূপও 
ঘটে যে, পূব পুরুষেরা যে কোন বিষয়ে লিপ্ত হইয়াছিল, 
কিন্তু চরিতার্থতা লাভ করিতে পারে নাই, পরপ,রুষেরা 
সেই বিষয়ে মনোযোগ করে, ও লোকের মনোহরণ করিতে 
শিথিলগ্রযত্ব হয় না। ইংলগ্ডে প্রজার অভিমতই আইন, 
এবং প্রজার মতদ্বারাই দেশ শাসিত হয়। মহারাণীর সাধ্য 
নাই, মহৎ লোকদিগের সাধ্য নাই যে, প্রজার মতের বিপরীত 
কার্ধ্য করেন । যদি পালেমেন্টের সভ্যেরা বিরুদ্ধাচার 
করিতে চাহে, তবে আগামী ইলেক্শনের সময় প্রজাগণের 
মৃতাবলম্ধী সত্যদিগকে মনোনীত করিয়া বিপরীতাচারী সভ্য 
ষমুদয়কে দুরীভূত করিয়া দেয়। ইংলতীয় রাজ্য-তন্কের 
এইরূপ অবস্থা, এবং এখানে প্রজাগণই দেশ শাসন করিয়া 


হ॥ ইঞুরোপে তিল ধংসর। 


থাকে । অতএব বিচিত্র কি যে ধরাতলে তাহারা আমেরিক| 
ব্যতীত সর্বদেশাপেক্ষা সমধিক পরিমাণে হ্বাধীনতা-স্থখ 
সম্ভোগ করে । 

গং রং রং নং সাঃ গং 

অদ্য (২৫ শে ডিসেম্বর) স্থুখের বড়দিন ইংলগুকে 
প্রমোদিত করিতে সমাগত হইয়াছে, এবং প্রাতে গিরিজাঘর 
হইতে নিঃসারিত উচ্চ ঘণ্টা-রব সর্বত্রই প্রতিধ্বনিত হইতৈছে। 
আমাদিগের দেশে পর্কাহে যেরূপ হইয়া থাকে,এখানে তদ্রুপ 
হয় না। পথে লোক কি শব্দ মাত্র নাই, আপণ ও কার্যালয় 
সমুদয়ই বন্ধ, এবং চারিদিকে সকলই নিজ্ঞব্ধ ; কিন্তু যদি 
বড়দিনের প্রকৃত মুর্তি সন্দর্শন করিতে ইচ্ছা করেন, তবে 
যৃচ্ছা এক গৃহাভ্যন্তরে প্রবেশ করুন, এবং তথায় কি হই- 
তেছে তাহা দেখুন। তথায় পরিবারের সমস্ত লোকে একত্র 
হইয়া কত রঙ্গে আমোদ প্রমোদ করে। 

রঃ র্‌ রঃ ্ রস রং 

সে দিন বরফ পড়িয়াছিল। দেখিলাম কার্পাস তুলার 
ম্যায় সুন্দর তুষারবিন্দু ধীরে ধীরে ধরাতল-অভিযুথে পতিত 
হইতেছে। অল্পক্ষণ পরে তুযারবৃষ্টি ক্ষান্ত হইলে আমরা তুষারা- 
বত পথে ভ্রমণ করিতে নির্গত হইলাম। আমাদিগের দেশে 
শীত থতু যে প্রকার, এখানে সে প্রকার নহে ।. সেখানে শীত- 
কালে পরিক্কারাকাশে স্থযেণাদয় হয়, এখানে ছুই কিতিন 
দিনের মধ্যে নভোমগ্ডলে নিস্তেজ পার্ডুবর্ণ ও ঘদাচ্ছাদিত 
একটি গোলাকার পদার্থ দেখিতে পাইলে সৌভাগ্য জ্ঞান 
করিতে হম্। সমস্ত দিনই কুজঝটিকাময় ও অত্যন্ত শীতল, 


লগঙুন নগর। হর. 


এবং আমাদিগের দেশের প্রচুর ধারাপাত পরিবর্তে সকল 
দিন কেবল ছিপছিপে গু'ড়ানি বৃষ্টিপাত হইয়! থাকে । যখন 
অসাধারণ শীতলতার প্রাদুভর্ণব হয়, তখন বারিবর্ধণ না হইয়া 
তুষারপাত হয়। 

ক রং গং চে ক. 

অতঃপর আমরা বহুজনাকীর্ণ লগ্ননগর পরিত্যাগ করিয়া 
এক পক্ষকাল সসেক্স প্রদেশে ইগ্ঁবোরণ ও হেষ্টিংদ নামক. 
সমুদ্রকূলস্থ নগরের দ্ববাদলশোভিত ক্ষেত্রুচয় দর্শন এব 
পল্লীগ্রামের স্বাস্থ্যকর বায়, সেবন করিতে মনস্থ করিলাম । 
ইৎলগ-দেশীয় সমস্ত সমুদ্রকূলস্থ নগরে যাইবার নির্দি্ সময় 
আছে, সেই সেই সময়ে লণ্ডন এবং অন্যান্য নগর হইতে ভূরি 
ভুরি লোক তথায় সমাগত হয়। আর সেই সময় অতীত হইয়া 
গেলে, সেই সেই স্থান নিশ্তব্ধ ও জনশ্‌ন্যপ্রায় হইয়া থাকে । 
ইগবোরণ সর্বকালেই নিস্তব্ধ, কিন্তু এক্ষণে অধিকতর নিস্তব্ধ) 
যেহেতু অদ্যাপি তথায় লোকের আসিবার সময় উপস্থিত হয় 
নাই। আপনাকে এই পত্র লিখিতে লিখিতে সুগভীর 
নীলোজ্জল সাগরের শোভা-দন্দর্শন, সমুদ্রবারি-সম্পক্ত 
শীতল ও. সুখকর বায়সেব্ন, এবং অনিবার বীচিবাদন- 
শুবণস্থখে মগ্ন রছ্য়াছি। ফেনময় সাগরের জল উপল- 
বিকীর্ণ বেলায় প্রতিঘাত হইয়া কখন পরাঙমুখ, কখন উচ্ছসিত, 
কখন মগ্ন হইতেছে; জমুদ্রের সর্ধদাই পরিবর্তন এবং 
সর্বদাই একরপ অবস্থা । বহুক্ষণ সমুদ্রের শুভ্র ফেনরাশি 
সন্দর্শন, কি উহার অবিরল সঙ্গীত-ধ্বনি শ্রবণ করিয়াও কেহ 
পরিতৃপ্তিলাভ করিতে পারে না; আমিও পারি নাই। গ্রত 

£ 

কল্য ইবোরণের দুই ক্রোশ অন্তর বীচিহেভ নামক স্থানে 
আমর! সমুদ্রপথে গমন করিয়াছিলাম। সমস্ত পথই আমি 
দাঁড় বাহিয়াছিলাম ১ ,বীচিহেভ-পর্ধত প্রায় ৫৭৫ ফিট 
উচ্চ। প্রখর রবিকরে সন্তাপিত হইয়া ছুই ক্রোশ দাড় 
বাহিয়। যাওয়ার পর, তাহাতে আরোহণ করিতে বিলক্ষণ 
শ্রমানুভব করিয়াছিলাম ; কিন্তু যখন তাহার শিখরে উঠিলাম, 
তখন চতুর্দিকের শোভা সন্দর্শন কলিয়া শ্রম সফল জ্ঞান করি 
লাম। বমন্তকালের নবদংব্বাদল ও পাদপপুঞ্জ-মগ্ডিত ক্ষেত্রে 
ভ্রমণ, ইথলগ্ডের দক্ষিণপ্রদেশীয় শুভ্র পর্বতে উত্থান, জন্ধ্াা- 
কালে শৈলোপরিস্থ সমীরচালিত কল মকল সন্দর্শন, সরমী- 
জলে ক্রীড়াসক্ত মরালরন্দের দর্শন, চাতক পনক্ষীর স্থুমধুর 
সঙ্গীত শ্রবণ, উপলময় সাগরবেলায় সন্ধ্যাকালে ভ্রমণ এবছু 
সমুদ্র-তরঙ্গমালার অবিরল ও মনোহর বাদ্য শ্রবণ__-এই 
প্রকার মনোহর কার্ধো আমর এক্ষণে কাল হরণ করিতেছি । 
ইবোরণের ছুই ক্রোশ অন্তরে পেভিন্সি দূর্গের ভগ্মা- 
বশেষ সংলক্ষিত হইল। উহার ছাদশ্‌ন্য ও লতামগ্ডিত কলেবর 
পুরাতন এঁতিহাসিক শোভায় পরিবেষ্টিত আছে, এবৎ যতকাল 
উহার শেষ প্রস্তরখণ্ড ধূলিসাৎ না হুইবে, ততকাল সেই 
শোভা স্থায়ী হইবে । এয়ারি নামক স্ুুবিখ্যাত অধ্যাপক বলেন 
যে, সীজার তাহার রোমীয় সৈন্য লইয়া এবং বিজেত। উই- 
লিয়াম তাহার নল্মাণ সেনা সমভিব্যাহারে প্রথমতঃ এই 
স্থানে অবতীর্ণ হুইয়াছিলেন। আমরা উহার লতামগ্ডিত 
প্রাচীরে উঠিলাম, দর্ধাচ্ছাদিত মেঝের উপর বেড়াইলাম, 
ভগ্ন বাতায়নতলে গেলাম, এব অন্ধকারময় কারাগার সন্দর্শন 

করিলাম । যেখানে সেই অসভ্য সময়ে কতই বড় বড় লোক 
রুদ্ধ হইয়া ক্রমে কালকবলে কবলিত হইয়াছেন, এবং বোধ 
হয় কত বরাঙ্গনাও কারারুদ্ধ ছিলেন । যথায় কিরীটধারী কত 
মহোদয় আমোদ গ্রমোদ করিয়াছিলেন, যথায় কুলীনপুত্রেরা 
এবং সম্মানিত সীমন্তিনীগণ লোকের আনন্দবর্ধন করিয়া- 
ছিলেন, তথায় এক্ষণে আর কিছুই নাই ? কেবল কতকগুলা 
কাকপক্ষী বাসা করিয়াছে, এব উত্মবধ্বনির পত্রিবর্তে কেবল 
কা? কা" শব্দ প্রতিধ্বনিত হইতেছে, বোধ হয় যেন তাহারা 
বিগত গৌরবকে চিতীশায়ী করিতে হরি সৎকীর্তন করিতেছে । 

পেভেন্নি গ্রামে কতিপয় যৎসামান্য কুটীর, একটা গির্ডা 
এবহ «কটা পাহ্থশালা আছে। আমন] যেমন সমুদ্রপথে 
পেভেন্লি গ্রামে গিয়াছিলাম, তেমনি আনার সমুদ্রপথে তথা 
হইতে প্রতাগত হইলাম ; পথিমধ্যে মাটি লো টাউয়ার্পসন্দ- 
শন করিলাম। ১৮০৪ সালে যখন বোনাপাটি” ইঘলগ আক্রমণ 
করিতে কৃতসংকল্স হইয়াছিলেন, তৎকালে ইতরাজের। কেন্ট 
ও সমেক্স প্রদেশের দক্ষিণকুলে এই সমন্ত দূর্গ নিশ্মাণ 
করিয়াছিল । ূ 

আপনাকে শেষে যে পত্র লিখিয়াছি, তাহার পর হইতে 
আমরা রমশীয় ক্ষেত্রে বেড়াইতেছি। উত্ত্গ শৈলে আরোহণ 
করিতেছি, এবং ভগ্ন ছুর্ নকল দেখিতেছি, কখন যধৃচ্ছ 
বেড়াইত্েছি, কখন নৌকায় দাড় বাহিয়া যাইতেছি, কখন 
পল্লীগ্রামে দিনীতিপাত করিতেছি । সে দিন হঞ্মন্সো দুর্গ 
দেখিতে গিয়াছিলাম। ইধলগ্ডের মধ্যে যত ভগ্ন দর্দ আছে, 


২ 

যেরূপ অবস্থা বর্ণিত হইয়াছে, এখানে সেই প্রকারই 
দৃষ্তিগোচর হইল। সেই সেতু, সেই গড়, সেই মন্দির, ' সেই 
প্রহরীর স্থান, সেই ভয়ঙ্কর ভূগর্ভস্থ কারাগার, জেই সেই 
সমুদায়ই বিদ্যমান রহছিয়াছে। আর লতাগুলমাদি তদুপরি 
উঠিয়া উহাকে একান্ত মনোহর করিয়াছে । 
সেপ্টলিনাভ স্থানে কতকগুল! গিরিগুহা! আছে; বোধ হয় 

তৎসমুদায় বাসের নিমিত্তে স্বত্তিকার ভিতর হইতে খোদিত 
হইয়াছিল; কিন্তু তথায় অধুনা আর কেহ বাস করে নাঁ। যে 
বৃদ্ধ স্ত্রী ছুই হৃন্তে ঢুইটা বাতী লইয়া আমাদিগকে এই দর্শন- 
যোগ্য স্থান দেখাইয়াছিল, তাহার পিতা এই সকল গুহ। 
খোদ্িত করিয়াছিল। উক্ত স্ত্রীলোক বলিল যে, সে তাহ!র 
বাল্যাবধি যৌবনাবস্থ1 পর্যাস্ত তথায় অবস্থিতি করিয়াছে । 

লগুনে প্রত্যাগত হইয়া মে দিন মেডেম তুশোর দর্শনাগারে 
গিয়া কতকগুলি মোমের প্রতিমুর্তি সন্দর্শন করিলাম, তাহা 
দেখিয়! অজ্ঞাত লোকমাত্রেই বোধ করিবে যে, তৎজমুদায় 
জীবিত স্ত্রীপুরুষ” মোম নির্মিত প্রতিমূর্তি নছে। দর্শ নকারী- 
দিগের মধ্যে কোন কোন ব্যক্তিকে আমার কতবার মোমের 
প্রতিমূর্তি জ্ঞান হইয়াছিল। তথায় প্রথম উইলিয়াম হইতে 
ইথলগ্ের সমুদয় রাজার, বিখ্যান্ত গ্রন্থকার ও যাঁজকগণের 
প্রতিমুর্তি আছে; যথা সেক্সপিয়ার, স্কট, নব, ক্যাল_ভিন, 
স্কটলণ্ডের রাঁজ্ৰী মেরী বলটেয়ার ইত্যাদি। তাহার এক স্থানে 
নেপোলিয়ান বোনাপাটির ও তাহার চতুষ্পার্থে তদীয় প্রসিদ্ধ 
সেনাধ্যক্ষগণের প্রতিমূর্তি আছে। 

ইৎলগ্ডের গৌরব-স্তর্ত-ম্বরূপ ওয়ে মিনির আবী নামক 
পুরাতন অট্রালিকা বিরাজ করিতেছে। তাঁহার অভ্যন্তরে ইঘল- 
গের সম্াট$ যোদ্ধা, রাজনীতিজ্ঞ ও প্রাতঃস্মরণীয় কবিকুলের 
গোর-স্থান ও প্রস্তর-নিশ্রিত প্রতিমূর্তি দেখিয়া যে কি পর্য্যস্ত 
আনন্দিত হইলাম বলিতে পারি না। যিনিই ইৎলগ্ডের ইতিহাস 
পাঠ করিয়াছেন বা! ইত্রাজী কাব্যরসে মুগ্ধ হইয়াছেন, তিনিই 
এই সকল দেখিয়া! পরম প্রীতিলাভ করিবেন। 
সী ক দা ঙঁ কঃ 
গত রবিবারে নৌকাযোগে টুইকিন হেম নামক স্থানের নীচে 
দিয় গেলাম । এই স্থান কবিবর পোপের বাসস্থান ছিল। এই 
খানে টেম্সনদী অতিশয় পরিক্ষার; লগ্ডনের নীচে ' যেরূপ, 
এখানে তদ্রুপ নহে। টেমসের উভয় পার্খ বসস্ত খতুর 
সমাগমে তৃণ রৃক্ষাদিদারা পরম রমশীয় শোভা ধারণ করি- 
য়াছে। ভারতবর্ষ অপেক্ষা ইহলগ্ডের শীতকাল অতি দীর্ঘ 
প্রচণ্ড ও শ্রীহরণকারী । বৎসরের কয়েক মাস কেবলই বৃষ্টি, 
কুহা, বরফ তুষার, ও মলিন আকাশ দেখিতে পাওয়া যায়। 
বক্ষে পল্লব মাত্র থাকে না, এব স্বভাবের মুর্তি শ্রীহীন ও 
মৃতবৎ দেখায়। এইরূপ ভীষণ শীত থতু অন্তে বসন্ত যখন 
উজ্জল আকাশ, উষ্ণকাল, নৃতন পল্লব, মনোহর কুসুম, সুন্দর 
পক্ষী সঙ্গে লইয়া সমাগত হয়, তখন ইৎলগ্ডের নিবামিগণ 
আহ্লাদিত ও উল্লাসিত হয়। ভারতবর্ষে এই বসস্ত সময়ে 
উদ্ভিদের প্রাচ্য হয়, সুকঠ ও স্থরূপ নানাবিধ বিহঙ্গমগণ 
গান করিতে থাকে, আকাশমগ্ডল উজ্জলাভা ধারণ করে; 


৩, ইযুরোপে তিন বৎসর । 


কিন্তু তন্রপ থতুপরিবর্তনে ভারবর্ষে কিছুরই পরিবর্তন 
বলিয়া প্রায় বোধ হয় না; যেহেতু তথায় শীতের গ্রচণ্ডতা 
মাত্র নাই, সতত নিশ্ল আকাশে সুর্য্যোদয় হয়, সকল বৃক্ষের 
পল্লব পড়িয়া যায় না, এবং নভোমগুল গায় মেঘারুত 
হয় না। 

এসময়ে টেমসনদীর উভয় তটই দ্্বাদলে ও বৃক্ষা- 
দিতে অপূর্ব শোভ। ধারণ করিয়াছে । আমরা হেম্পউন- 
কোটনামক প্রসিদ্ধ স্থানে আসিয়া পেছিলাম । তথাকার 
রাজপ্রাদাদের অভান্তরস্থ শষ্যা£হ, সভাগুহ এবং অনেক সু- 
চিত্রিত ছবি সন্দর্শন করিলাম । লগ্নে পেঁনছিতে রাত্রি 
অনেক হইয়া গেল। 

ঁ ্ স সং রী 

ইথলপ্ডের মধ্যে যাহারা বিলন্ষণ স্থশিক্ষিত, তাহাদিগের 
চিতে খৃষ্টীয় ধর্মের বন্ধন ক্রমেই শিথিল হইয়া আসিতেছে । 
বিচক্ষণ ও চিন্তাশীল ব্যক্তির মধ্যে অনেকেই খুষধর্মাবলম্বী 
নহে। তাহাদিগের অবিশ্বাম দিন দিন নীচগ্ামী হ হইতেছে 
বোধ হয়, এবং বিদ্বান যুবাদল শ্দেশের ধশ্কনের প্রতি কিছু- 
মাত্র আস্থ। প্রকাশ করে না। 

 যাহাদিগের এ ধন্মে বিশ্বান আছে, তাহাদ্রিগের মধ্যেও 

তদ্রপ তক্তি শ্রদ্ধা থাকিতে দেখা যায় না। তাহার৷ বাল্যা- 
বধি & ধরনে বিশ্বাস করিতে শিক্ষিত হইয়াছে, এ ধর্ম 
ধরাতলে প্রায় সর্বত্রই প্রচলিত, এই জন্যই তাহারা বিশ্বাম 
করে। নচেৎ বিলক্ষণ বিবেচনা ও চিন্তাদ্বারা এ ধর্মকে সতা 
জ্ঞান করে নাই। পরিবারে উপরোধ করে, এই জন্বই অনেকে 

গিশ্গার যান, তথায় বক্ত,তা শুনিতে হয়, এই জন্য শ্রবণ 
করেন। গা? ভক্তি অতি অল্পই দেখা যায়। 

কিন্তু পল্লীগ্রামে এরূপ নহে । তথায় সে প্রকার বিদ্যার 
প্রচার নাই এবং অধিক পরিমাণে ধন্ম্ভীরুতা আছে। গ্রাম্য 
পুরোহিত একজন প্রধান ব্যক্তি এবৎ নিজাধিকারের মধ্যে 
তাহার মহাক্ষমত! । তাহার পরী যদি ধম্মপরায়ণা ও পরো- 
পকারিণী হন, তবে সচরাচরই গ্রামস্থ লোকের বাঠীতে যান 
এবং যাইয়া বহু প্রামর্ণ ও সছুপদেশ দেন। তিনি সর্ধত্রই 
আদৃতা। গ্রাম্য জ্রীলোক ও বালিকাগণ তাহাকে স্নেহের সহিত 
ভাল বাসে। তাহাদিগের অবকাশকালে তিনি প্রিয়সবী-স্থানীয় 
হন, এবং আপদ বিপদের সময় তাহার বাকা অনির্ধচনীয়। 
সান্ত ন। বর্ণ করে, কারণ তাহাকে সকলেই দেবতার ন্যায় 
ভপ্তি শ্রদ্ধা করিয়! থাকে । গ্রাম্য লোকদিগের বাটীতে যাইয়! 
উপদেশ ও সচ্চরিত দ্বারা তাহাদিগকে কুপথ-গমনে বিরত 
করিয়া এবং দ.খের সময় সান্তূনা-বারি সেচন করিয়া গ্রাম্য 
পুরোহিত ও শ্ঠাছার প্রেয়সপী উভয়ে যথাসাধ্য পবের উপকার 
করিয়া থাকেন । 


তৃতীয় অধ্যায় । 


সা (০) ০ 


স্কট লণ্ড ; ১৮৬৯ সালের ২৯এ জুলাই হইতে 
২*এ সেপ্টেম্বর পর্যন্ত । 


গত ২১ শে জুলাই বেলা প্রায় ১০ টার সময় আমর! 
স্কট লণ্ডে যাইবার মানসে লণ্ডননগর হইতে যাত্রা করিলাম । 
বহুদূর পর্য্যস্ত আসিয়াও দেখা গেল যে টেমসনদী লগুনের 
নীচে যেরূপ অপরিষ্ষার ও জঘন্য, তথায়ও সেইরূপ । অগণ্য 
জাহাজ ও ধুমপোত ত ইতস্ততঃ যাতায়াত করিতেছে ; উভয় 
পারে কতই কুঠী, কতই কার্ম্যালয়, কতই বাণিজ্যালয় আছে; 
সর্বদাই ধুম ও ধুলা উিত হইতেছে? এবং তত্তাবতেই লণ্ডন 
নগরের সমধিক বাণিজ্য প্রাচুর্যের সাক্ষ্য প্রদান করিতেছে । 
যাইতে যাইতে রূপান্তর দৃষ্টিগোচর হইল ; এ নদীর উভয় পারে 
স্ববিস্তত পণুচারণ ও শল্তাক্ষেত্র, তৃণাচ্ছাদিত ভূমি, সুন্দর তরু- 
রাজি এবং হরিদর্ণ তরঙ্গমালারুতি পর্ঝত সমুদয় দেখ! গেল। 
এবং তদ,পরি গোমেযাদি ঘুখে যুথে সঞ্চরণ করিতেছে। 
কখন একটা দূরস্থ বৃহকায় কী কি রৃহদাকার হোটেল 
দেখা যাইতেছে, কখন বা শ্রেণীবদ্ধ রেলগাড়ী সমুদয় ঘর্ঘর 
শব্দে ধুয়োগ্দীরণ করিতে করিতে নিঃশব্দ গ্রামের ও ক্ষেত্রের 
উপর দিয়া যাইতেছে । ক্রমে টেম্সনদীর জল স্বচ্ছ শ্যা- 
মলবর্ণ বোধ হুইতে লাগিল। এবং বেল। প্রায় দই প্রহর | 

বেলা প্রায় ছুই প্রহর দই ঘণ্টার পর, আমরা উক্ত নদী 
ছাড়িয়া জাম্মাণ মহাসাগরে উপস্থিত হইলাম । রাত্রি ৯ ঘন্টার 
সময় বহুজনাকীর্ণ ইয়ারমথ নগর দেখিতে পাইলাম ; তথা 
হইতে বিনিগ্গত শত শত আলোক নীল জলের উপরে খেলা 
করিতেছে, এবং দ.রস্থিত এ নগরের মন্দির ও গির্জার চড়া 
সকল সন্ধ্যাকালীন ধূনরবর্ণ আকাশপটে স্থচিন্্রিত ছবির ন্যায় 
দেখাইতেছে । এক ষ্টার মধ্যেই আর কূল দেখা গেল না। 
প্রভাতে উঠিবামাত্র সাগর-তরঙ্গ-প্রপীড়িত ফান্বরে! পর্বত 
দৃষ্টিপথে পতিত হইল, অনতিবিলম্বেই আমরা স্কারবরো ও 
ছইটবি নামক দই সুন্দর নগরের নীচে দিয়া আদিলাম। 
এতদুভয়ই সাগরক্লবরতী অতি উৎকৃ আরামের স্থান; 
এখানে প্রতি বর রর ইংলগডের নানাদিক হইতে শত শত লোক 
আসিয়া থাকে। ইয়র্কসিয়রের উপকূল শ্রেণীবদ্ধ পীতবর্ণ 
বালুকাযয় শৈলরাজি ছার নিশ্মিত। অপরাহ্ছে স্কট লপ্ডের 
পর্বতময় উপকুল নয়নগোচর হইল । ফ.ত অফ ফোর্থ নামক 
সাগরশাখা দিয়! প্রবেশ করিবার সময় একটি সুন্দর অতি 
অদ্ভুতগঠন পর্ধত দৃষ্টিগোচর হয়, উহা সংখ্যাতীত জলচর 
পক্ষীর বাসস্থান। অতঃপর আমর! গ্রাণ্টন নগরে অবরোহণ 
করিয়া ২২শে জুলাই সন্ধ্যার সময় এভিনবর্গ নগরে উপনীত 
হইলাম । 

 এভিনবর্গ নগর স্কটলগ্ডের রাজধানী । উহার বিস্তার 
লণ্ডন নগরাপেক্ষা কম,অধিবাসীর সংখ্যাও কম এবং বাণিজ্যও 
কম, তথাপি এ নগরের শোভা সমধিক মনোহারিণী। 
গৃহ সমুদায় অতি সুগঠিত । তাহার মধ্যে মধ্যে উচ্চ গিরি 

বিরাজ করিতেছে এবং অসংখ্য মন্দির-চুড়া ও পর্ববত-শেখর 
দ্বারা এ নগর অপূর্ব শ্রীধারণ করিয়াছে। উহার একস্থানে 
মর ওয়াল উর স্কটের স্মরণার্থে একটি স্তম্ভ নিশ্মিত আছে । 
উহ! ২০০ ফিট উচ্চ, কিন্তু সোপান-পরম্পর! ছারা উহার 
শিরে আরোহণ করা যায় না, কেবল ১৮০ ফিট পর্য্যস্ত 
উঠিতে পার যায়। সেই পর্যন্ত উঠিলে পর জমুদায় 
নগরের শোভা দৃষ্টিগোচর হয়। ক্যালটন নামক পর্ব- 
তের উপর নেলসন, প্লেফায়ার, এব ডিউগাণ্ট ইগ্ি- 
য়ার্টের স্মরণার্থ স্তম্ত আছে । আর জাতীয়-মনুমেন্ট নামক 
একটি স্তম্ত প্রসিদ্ধ ওয়াটার নুর যুদ্ধে হতজীবন বীরপুরুষগণের 
ম্মরণার্থে নির্মিত হইতেছিল, কিন্তু সম্পূর্ণ হয় নাই। এই 
পর্বতের নিকট ডেবিভ. হিউমের ক্মরণার্থ একক্তম্ত আছে। 
ক্যালটন গিরি ২২৪ ফিট. উচ্চ; উহার শৃঙ্গে উঠিলে চতু- 
ক্গীর্থের অতিমনোহর দৃশ্য দর্শন-পথে পতিত হয়। উত্তরে 
ফ.ত অক ফোর্থ সাগরশাখার নীল জল এবং তাহার দক্ষিণতী রস্থ 
বহুজনাকীর্ণ গ্রান্টন, লিখ প্রভৃতি নগর ; অপর পারে ফাইফ-. 
সিয়রের দ,রবর্তী উচ্চ পর্বতশ্রেণী । নীচে ও নিকটে নান! 
মন্দির-চুড়া ও উচ্চ অক্টালিকাশোভিত এভিনবর্গ নগর । 
দক্ষিণে পে্টলাও ও লেমারমুরের দূুরস্থ নয়নপথরোধী পর্ববত- 
শ্রেণী। ক্যালটন গিরির নিকটে রবার্ট বরন্মের ম্মরণার্থ একটি 
সুন্দর অট্টালিকা আছে। উহার মধ্যে উত্ত কবিবরের জীবন- 

সম্বন্ধীয় নানাবিধ বিচিত্র সামগ্রী আছে। উহার ভিত্তি সকল 
কবির স্বহস্ত. লিখিত নান! পত্র দ্বারা মঙ্ডিত। হস্তাক্ষর উদ্ভম 
নূহ; পত্রগুলি অতি সরল ভাষায় লিখিত ও তাহার মধ্যে 

এক এক খান এরূপ পত্র আছে, যাহাতে প্রকৃত অকৃত্রিম কবিস্ব 
ও শ্সেহ-রন পরিপুরিত আছে । বিশেষতঃ তন্মধ্যে ক্লারিগার 
উদ্দেশে যে একখানি পত্র লেখ। আছে, তাহ পাঠ করিলে 
সহ্ধদয় পাঠকবর্গের নয়নযুগল অশ্রজলে প্লাবিত হয়। এই 
্লারিণডা উক্ত কবিবরের প্রেমাকাঞ্জিণী হইয়া নানা ক্লেশ 
পাইয়াছিলেন। তনিমিভে কবিবর একাস্তমনে ঈশ্বর-সন্নি- 
ধানে ক্লারিগার বিরহাদি কাতরতার শান্তি হউক, এই প্রার্থনা- 
সম্বলিত প্রগাঢ় ও অকপট স্সেহুগর্ভ যে পত্র লিখিয়াছিলেন, 
আমর! তাহাও পাট করিলাম । অনস্তর কবিবরের পানপাত্র, 
স্বণ্নয় জলপাত্র, তরবারি, নম্তাধার, ত্রিপাদিকা গুভৃতি কতই 
সামগ্রী দেখিলাম | 

আমরা এখান হইতে হোলিরুভ রাজপ্রাসাদ ও গশির্জ্া- 
ঘর এবং তদনভ্তর এভিনবর্গনগরস্থ দু গ সন্দর্শন করিতে 
গেলাম । এই দুর্গ অতি পুরাতন এবং এক উচ্চ পর্ধতের 
উপরে নির্মিত, তথায় উঠিবার এক পাশ দিয়া কেবল একটী 
পথ আছে। 

বারুদের আবিষ্চিয়্ার পূর্বে এই দংর্গ অবশ্যই দুশ্্রবেশ 
ছিল। এ দ.র্গের মধযো স্কট লণ্ডের টা রক্ষিত হ্ই- 
তেছে। 

এডিনবর্গের অধিবাপীর সংখ্যা ১৭৫০০০ | 

২৭শে প্রাতে আমরা এভিনবর্গ হইতে লিন লিখ গউ 
গ্রামাভিমুখে যাত্রা করিলাম | এ গ্রামে পর্ধত ও স্বিস্তত 
গোচারণ-ভূমি বেষ্টিত কদ্ধিপয় গৃহ মাত্র আছে, তম্মধ্যে চতুর্থ 
কি পঞ্চম শতাব্দীর পূর্বে বিনিশ্রিত এক পুরাতন রাজবাটীর 

ভগ্নাবশেষ আছে। গ্রামে সেই একমাত্র দর্শনঘোগ্য বস্ত 
ব্যতীত আর কিছুই নাই। এ প্রাসাদ অতি বৃহদাকার এবং 
স্থগঠন এবহ উহ! যে সুর্য স্থানে নির্মিত, তাহাঁও ভাবিলে 
ইহা বিচিত্র বোধ হয় না যে, এককালে স্কট ল্তীয় নৃপতিগণের 
উহা। অতিপ্রিয় বাসস্থান ছিল। এ অট্টালিকার নীচে একটী ভু 
ও তাহার চতুষ্পার্থে তৃণাচ্ছাদিত ক্ষেত্র, ও তরঙ্গাজ্রিত পাদপ- 
মণ্ডিত পর্বতমালা এবং স্থুনীল আাগরশাখার দ্‌রবতাঁ উচ্চ 
শৈলশ্রেণী ধিরাজিত আছে। এ প্রাসাদের বৃহৎ বাতায়নতলে 
দণ্ডায়মান হুইয়া সেই স্ুদূশা ক্ষেত্রচয়, সেই হুদ ও সেই 
পর্বত দেখিলাম । যে স্থান পুরাকালে প্রমেদোম্মত নুপতি- 
গণের হান্তরবে ও আনন্দিত সেনা-নিচয়ের সানন্দ কোল!- 
হলে গ্রতিধ্বনিত হইয়াছিল, অধুনা সে স্থান নিস্তব ও 
নিভৃত হইয়া আছে। অতঃপর তথাকার বৃহদাকার সভামন্দির, 
ভোজনাগার ও পুরাতন গির্জার ভগ্নাবশেষ সন্দশন করিলাম । 
সেই সমস্ত ছাদশ্‌ন্য আগারের ভিতরে বেড়াইতে বেড়াইতে 
প্নবৎ মনে উদয় হয় ষে, যে সমুদয় গতারু রাজ। ও রাজ- 
মহ্ষীগণ ইতিপূর্বে এই স্থানে অশেষ আমোদপ্রমোদে 
দিনপাত করিয়া গিয়াছেন, এক্ষণে তাহারা যেন ছায়ারূপে 
তথায় কখন ভ্রমণ করিতেছেন, কখন বা মচিস্তভাবে দণ্ডায়- 
মান রহিয়াছেন । 

রাজপ্রাসাদের চতুর্দিকস্থ্‌ রাঃ সুন্দর ভূদের নিকটে.বহু- 
ক্ষণ ভ্রমণ ও তদনন্তর আহারাদি করিয়া আমরা তথা হইতে 
£রলিং নগরাভিমুখে যাত্রা করিলাম । আমরা যেখানে যে 
_ক্ধপেই কেন ভ্রমণ করি না, লিনলিখ গো গ্রামের নিস্তব্ধতা, 

তব্রত্য গণ্ডগিরি, তৃণাচ্ছাদিত ক্ষেত্র, ভগ্রাবশি৪ রাজপ্রাসাদ, 
নুন্দর গির্জা ঘর কখনই বিস্মৃত হইতে পারিব না। 

রলিং নগর অতি ক্ষুদ্র, অধিবামীর সংখ্যা ১২,০০০ । 
বৈকালে আমরা ভ্রমণে বহির্গত হুইলাম এবৎ অন্যমনক্ক হইয়। 
দেখিতে দেখিতে ও কথায় কথায় প্রায় ৫ ক্রোশ দুরে গিয়া 
পড়িলাম | ফোর্থ সাগরশাখার' উপর এক অতি পুরাতন ও 
এক নূতন পোল আছে। এ শাখা লিনলিখ গোর নীচে অতি 
পরিসর ; গ্ুরলিৎ নগরের নীচে অতি সঙ্কীর্ণ। নদীর অপর 
পারে এক উচ্চ ও বন্ধুর গিরিশিখরে প্রসিদ্ধ উইলিয়ম ওয়া- 
লেসের ক্মরণার্থে এক অতি প্রকাণ্ড স্তম্ত আছে । যে যোদ্ধা- 
পতি স্কট লণ্ডের রক্ষাকর্তাী ও তাহার স্বাধীনতা সাধনে স্বীয় 
প্রাণদান করিয়াছিলেন, তাহার ম্মরণ-স্তস্তের নিমিত উপযুক্ত 
স্থানই মনোনীত হইয়াছে । উহা বহুদ'র হইতে দেখিতে 
পাওয়! ষায়। ইহারই নীচে গরলিংএর ক্ষেত্রে ওয়ালেস, 
গ্রথমে জয়লাভ করিয়াছিলেন । 

ইরলিং দুর্গ এক উন্চ ও দ,রারোহ পর্বতের উপর 
নির্ঘিত। বন্দুক ও কামান সৃষ্ট হওয়ার পুর্বে উহা দুশ্রর- 
বেশ ছিল, সন্দেহ নাই। নীচে হইতে এ দূর্গ দেখিতে 
অতীব ভ্রস্কর । সেই উচ্চ ও বন্ধুর গিরি, যাহার শৃঙ্গোপরি 
এ দূর্গ শোভিত আছে এবং যাহার শৃঙ্গময় পার্খদেশে বহুতর 
তরুবর শোভা! পাইতেছে, সন্দর্শন করিলে নয়নযুগল তৃপ্তিলাভ 
করে। এক ঘণ্টার পর আমরা বনাক বর্ণের ক্ষোত্রে উপস্থিত 
হইলাম । এই স্থানে স্কটলপীয়দিগের রণ-পতাকা উদ্ভভীন 
হইয়াছিল। প্রসিদ্ধ সেনাপতি র্বার্ট ব্রুস এই প্রসিদ্ধ ক্ষেত্রে 

জয়লাভ ও ইতরাজদিগকে পরাস্ত করিয়া স্বদেশের স্বাধীনতা 
রক্ষা করিয়াছিলেন । 

মাসের ২৮ দিবসে আমরা গরলিং পরিত্যাগ করিয়া কালে- 
গুর নগরে উপস্থিত হইলাম। এ নগর উচ্চ এবং তুধারারৃত 
পর্ববতের ক্রোড়স্থ। ক্ষটলগ্ু যে কীদৃশ পর্বত ও জঙ্গলময় দেশ 
তাহার পরিচয় এখানেই প্রথমে পাওয়া ষায়। ইহার কোন 
উচ্চ স্থানে দণ্ডায়মান হইয়! দেখিলে উচ্চ ও দুরারোহ পর্কত- 
শ্রেনী ব্যতীত আর কিছুই দেখিতে পাওয়া যায় না। কখন 
কখন একটা ক্ষুদ্র গ্রাম কিন্বা তৃণাচ্ছাদিত ক্ষেত্র নয়নপখে 
পতিত হয় বটে, কিন্তু তাহার পর আবার অনস্ত পর্বতমালা ও 
গগন-ম্পর্শী শৈলশঙ্গ দেখ! যায়। এই ভূমি কবিশিশুকে 
ল[লন পালন করিবার উপযুক্ত ধাত্রীপ্ঘরূপ | 

কালেগুরের নিকটে একটা ভীম-নাদ জলপ্রপাত আছে । 
তাহ। দেখিবার যোগ্য বন্তবটে। মনে মনে চিস্ত। করিয়! 
দেখুন যে, দুই পর্বতশ্রেণীর মধাবত্তাঁ একটা গভীর সন্কীর্ণ 
পথে দণ্ডারমান আছেন; দই দিকের শৈল হইতে স্বলিত 
উপলখণ্ড এ বত্বেিপরি বিকীর্ন আছে। পথে কেটী নান্গী 
গিরিনদী কুল কুল” শব্দে ও চঞ্চলবেগে প্রবাহিত হইতেছে 
ও তাহার জল অতি উচ্চ দেশ হইতে নিন্নস্থ গভীর গহ্বরে 
নিপতিত হইতেছে । অনন্তর আমরা এক পব্বত-শেখরে 
উঠিয়া অভ্রতেদী বেননেভিস পর্ববতশৃঙ্গ দন্দর্শন করিলাম 
উহ। ২৮৮২ ফিট উচ্চ। | 

কালেগুর হইতে ট্রোসাকে শকটযানে যাওয়া অতি 
আহ্লাদজনক । তামাদিগের গাঁড়ি গিরিনদী, ভূদ ও উপ- 

ত্যকার নিকট দিয়া ধীরে ধীরে চলিতে লাগিল, দেখিলাম 
»কেবল উচ্চ পর্বতগ্রেণী ধু ধু করিতেছে । বোধ হইল যেন, 
দানরদল সেই দেশ রক্ষার্থ প্রহরীর ন্ায় দণ্ডায়মান রহিয়াছে। 
অনন্তর আক রে নামক হ্রদ ও ট্রোমাকে সহিধানে পঁছ- 
ছিলাম। এই স্থানের পর্ধত ও কতিপয় হুদ স্কটলগ্ডের 
মধ্যে যারপরনাই মনোহর এবং পৃথিবীতে যত রম্য স্থান 
আছে, তন্মধ্যে পরিগণনীয়। পর্বতের উপরে পর্বত এবছু 
তদুপরি উচ্চশুঙ্গে মন্দ সমী'রে দোছুলামান বৃক্ষ সমুদয় অ- 
ভত ধারণ করিয়াছে, তাহাতে আবার জ্ুচ্ছ জোতম্বতী 
'কুল কুল' ধ্বনি করত পর্বত হইতে ছায়াময় উপত্যকায় লক্ষ 
প্রদান পুরঃসর পতিত হুইয়া সেই প্রদেশের শোভা সমধিক 
মনোহর করিয়াছে । আমরা প্রায় এক ঘণ্ট1 টেশসাক পর্বতে 
ভ্রমণ করিলাম ; বোধ হইতে লাগিল ষেন প্রকাণ্ড প্রস্তররাশি 
আকাশে লম্মমান রহিয়াছে । তরু, লতা, গুলম ও বনপুষ্প 
ঘ্বে কতই দেখিলাম, তাহার সংখ্যা কর৷ ছুঃসাধ্য। 
এক ঘণ্টার মধ্যে আমর! কেটরীণ হ্রদের নিকটে উপ- 
স্থিত হইলাম এবং কি বিস্ময়কারিণী শোভা আমাদিগের 
নয়নপথে -পতিত হইল ! মেই শোভার যেরূপ চমৎকারিতা, 
বোধ হুয়, তাহার সদৃশ শোভা ভূমণ্ডলে অতি দ,লভ +বং তাহা 
অনুভব করাও নিতান্ত অসম্ভব । চতুর্দিকে বন্ধুর উচ্চ গিরি 
ভূদের তট হইতে গাত্রোখান করিয়াছে; ভুদের অসংখ্য শাখা 
প্রশাখা নানাদিকে প্রবি৪ হুইয়াছে। শত শত স্বচ্ছ গিরি- 
নদ্দী বেগে লক্ষদান ও নৃত্য করিতে করিতে শেখর হইতে 
শেখরান্তরে পতিত হইতেছে; বোধ হয় যেন হীরকরাশি এবং 

গলিত রৌপ্য বঝঝর করিয়া পড়িতেছে ও হদের স্থিরনীরে 
মিশাইয়া যাইতেছে । এখানে শব্দ মাত্র নাই।' কি জল, 
কি স্থল, কি রৃক্ষ, কি পর্বত, সকলেই নিম্তব্ধ; বোধ হয় যেন 
ইক্রজালের প্রভাবে সব নীরব হইয়া রহিয়াছে । প্রায় এক 
ঘণ্টার মধ্যে আমরা এ ভদের অপর পারে উপনীত হইলাম । 
তথায় একখান শকট আমাদিগের প্রতীক্ষায় ছিল, আমর! 
তাহাতে উঠিতে পর্বতের উপর ও অধিত্যকার ভিতর দিয়া 
লামণ্ড হ্রদের নিকটে আসিলাম। এখানেও একটা সুন্দর 
জলপ্রপাত আছে । উহার ফেনময় জল অতি বেগে প্রায় 
১৬ ফিট উচ্চ হইতে অধঃপতিত হুইয়! এ হ্রদে পড়িতেছে। 
আমরা এক ধুমপোতে আরোহণ করিয়া কিয়ত্ক্ষণের মধ্যে 
লামণ্ড ভুদের অপর পারে পেশীছিলাম। কেটরীন ভুদের 
ন্যায় লামণ্ড হুদ দেখিতে সুন্দর বটে, কিন্তু ততদ্‌র বিস্ময়কর 
নহে। তাহাতে সখখ্যাতীত সুদর্শন ও নানা প্রকার দ্বীপ 
আছে, যদ্বাব। তাহার চিত্রগ্রাহিশী ও চমৎকারিণী শোভা 
সম্পাদিত হইয়াছে । তাহার তটস্থ ভূমি উর্র্বরা এবং তাহার 
হৃদয়স্থ পীত ও হুরিঘর্ণ দ্বীপচয় যার পর নাই সুন্দর | 
অতঃপর রেলগাড়িতে আমরা তথা হইতে গ্রাসগো নগরে 
পৌছিলাম। এ নগর অতি বদি ব্_অধিবাপীর সখ্য! 
প্রায় পাঁচ লক্ষ । 

বস্ততঃ এ নগর স্কটলগ্ডের মধ্যে বাণিজ্য ব্যবসায়ের সর্ক- 
প্রধান স্থান, এবং উহাকে দেখিলেই বাণিজ্যের স্থান বলিয়। 
€ধোধ হয়। গ্লা্সগে। নগরের মধ্যে জর্জ স্কয়ার নামক স্থান 
অতি স্থুরম্য। এ স্থানের একদিকে রাণী ভিক্টোরিয়া ও অপর 

তাছার স্বামী আলবর্টের প্রতিমূর্তি আছে, মধ্যস্থলৈর সর 
ওয়াল টার স্কটের স্মরণার্থ এক স্তম্ভ নির্শিত হইয়াছে । ২রা 
আগ প্রাতে সাত ঘণ্টার সময় এক অতি উত্তয ধূমপোতে 
উঠিয়া সাগরতীরস্থ ওবান নগরে' উপস্থিত হইলাম । লগুন- 
নগরের নীচে টেমস নদ যেখন কদাকার, প্লাসগোর নীচে 
ক্লাইভ নদও তদ্রপ। কিন্তু যাইতে যাইতে ক্লাইভ নদের 
রূপান্তর লক্ষিত হইল'। সে দিব আকাশোপরি উজ্জ্বল 
প্রভাকর প্রভা বিতরণ করিতেছিল ও সমুদ্র-জল স্থিরভাবা- 
পম্ন ছিল এবং আমাদিগের উভয় দিকের সুন্দর পর্বত কখন 
দিবাকর-করে সমুজ্বল, কখন বা তরু-ছায়াচ্ছিমন দৃষ্টিগোচর 
হইতেছিল। স্থানে স্থানে অতি প্রশস্ত তৃণাচ্ছাদিত ও শস্তা- 
পুর্ণ ক্ষেত্র-চয় ও উপত্যকার গৃহ্মণ্ডলী দেখা গিয়াছিল। 
ক্লাইভ নদের শাখা দিয়! আমরা বহির্গত হইয়া উত্তরাভিমুখে 
এবং দক্ষিণে চলিলাম । বামে কানটায়ের প্রায়োপদ্বীপ এবং 
দক্ষিণে সকট্লও দেশ রহিল। এ প্রায়োপদ্বীপ পার হইয়া সমুদ্রে 
আমিয়া উপনীত হইলাম ; তথায় একখান ধূমপোত ওবান 
নগরে লইয়া যাইবার জন্য আমাদিগের প্রতীক্ষায় ছিল। 
স্কট লপ্তের পশ্চিম কুল কিরূপ অনু্ব্বর, বন্ধুর,বিচ্ছিন্ন ও পর্বত 
ময়তাহা লিখিয়! কি জানাইব? যে দিকে নেত্রপাত করা যায়, 
সেই দ্রিকেই সহ সহস্র সাগর-শাখা, অসৎখ্য প্রস্তরযয় দীপ 
ও অহত্র তীর হইতে সমুখিত স্থদীর্ঘ উচ্চ পর্বতশ্রেণী নয়ন- 
পথে পতিত হয়। অপরাহ্থে আমরা ওবান নগরে উপস্থিত 
হইলাম? নগর ক্ষুদ্র অথচ লুন্দর, এবং উহার পশ্চিমে 
ষ্ 


টং ইয়ুয়োপে তিম বংসয়। 


উচ্চ গিরিশ্রেপী আছে,ভনিমিতে ঈমুদ্রে হইতে ওঁ নগর সন্দর্শন 
(রিলে উহীকে অতি অন্দর দেখায়। পরপ্রাতে আমরা 
এক ধূমপোতে উঠিয়া আইওনা ও গ্রাফা দ্বীপ দেখিতে 
গেলাম । সকল পথেই উচ্চ ও বন্ধুর পর্ঝতশ্রেশী দেখিতে 
দৈখিতে চলিলাম, আরও দেখিলাম যে কাচোপম ্বচ্ছ নির্ঝর 
ধারধর করিয়া শৈল হইতে শৈলান্তরে পতিত হুইতেছে। 
দূর হইতে বোধ হয় যেন সুচিন্ধণ রৌপ্য তারের পুচ্ছ নির্মল 
রবিকরে ঝলমল. .ঝলমল করিতেছে । হখ্য সাগরহংস 
সকল আমাদিগের ধযপোতের পশ্চাতে আসিতে লাগিল এবং 
কখন তরঙ্গোপরে রঙ্গে সস্তরণ, কখন বা ক্ষণকাল জলমগ্ন 
থাকিয়। পুনর্ধবার জলক্রীড়৷ করিতে লাগিল । 

অনতিবিলম্বে আমরা আইওনা দ্বীপে উপস্থিত হইলাম? 
স্থান খাস্টীয় ধর্মের এক আদিম নিবাস বলিয়া প্রসিদ্ধ 1 
কিন্তু যে পুরাতন পবিজ্র দ্বীপ পূর্ববকালীন বাদী ধর্োপদেশফ- 
দিগের বক্ত.তায় শ্রতিধ্বনিত হইয়াছিল ও যাহা নরপতি- 
গণের মহা ধুমধাম সন্দর্শন করিয়াছিল, তাহা অধুনা কেবল 
৫০০ শত নিঃস্ব অবিবাপীর বাসন্থান হইয়াছে। 
অতঃপর আইওন! হুইতে আমরা গ্রাফা নামক বিজন 

ক্টদ্র দ্বীপ সন্দর্শন করিতে গেলাম, এখানে কতকগুলি অতি 
আশ্চর্ধ্যগঠন 'গিরিগহ্বর আছে; তন্মধ্যে ফিঙ্গলের গহ্বর 'সর্ষ্বা- 
পেক্ষা প্রকাণ্ড ও চমতকার । উহার উপরে স্বাভাবিক পর্ধ্বত- 
খিলান দেখিলে এবং নীচে সমুদ্রের জলের 'অনবরত ভীষণ 
শব্দ শুনিলে বিম্ময়াপনন হইতে হয়। সে দিবস সাগর-নীর 
শ্থিরভাবে থাকাতে আমরা একখান নৌকা করিয়া সেই গন্র- 

রের অভ্যন্তরে গিয়াছিলাম । গহ্বরের উভয় পার্থর 
দেয়াল অসংখ্য ৰৃহদাকার স্বাভাবিক প্রত্তর-সতস্ত-নিম্মিত,আর 
উহার বর্ণ নিবিড় শ্যামল হওয়াতে সেই গ্রহ্বরের শোভা 
অতি ভয়ঙ্করী হুইয়াছে। যতধার সমুদ্র-বারি সঘোষে গহ্বর 
যধ্যে প্রবি হয়-_-তত বারই তথা হইতে দশ টিটি 
ধ্বনি প্রতিধ্বনিত হয়। 

€ই আগ আমরা ওবান পরিত্যাগ পুরঃসর এক .ধুম- 
পোতে গ্নেন্‌কো নামক স্থান দর্শনমানসে শিয়াছিলাম ; এই 
স্থানে ভূতীয় উইলিয়মের সময়ে এক অতি ভয়ঙ্কর নরহত্যা- 
কাণ্ড হইয়াছিল । পর দিন তথা হইতে যাত্রা! করিলাম ও বেন.- 
নেবিশ নামক স্কইলগ্ডের সর্বোচ্চ পর্ধতশেখর দর্শন করিয়। 
কালিভোনিয়ার খাল দিয়! ইনবার্ণেস নগরে যাত্রা করিলাম । 
কালিভোনিয়ার খাল দিয়া যাইতে যাইতে চতুর্দিকের শোভ। 
অন্ধকারময় অথচ রমণীয় দু হইল। আমাদিগের উভয় 
পাশ্থেই অবিচ্ছিন্ন শৈলশ্রেণী, তাহাতে আবার সে দিবস 
অতি অপরিষ্কার হওয়াতে বোধ হইতে লাগিল যেন, দুই 
দ্রিকের পর্বতে সংলগ্ন এক শ্যামল চক্দ্রাতপ আমাদিগের 
মন্তকোপরি বিস্তুত হইয়া আ্বাছে। কি অগ্রে, কি পশ্চাতে 
যে দিকে যত দরে যাহা ছিল, সে সকলই তিমিরার্ত । উপরে 
নবীন নীরদজাল, নীচে নীল জলরাশি ও ছুই পারে অতি 
উচ্চ গিরিমাল! ব্যতীত আর কিছুই নয়নপথে পতিত হইল 
না| সে শোভ। ভয়প্রদদ বটে, কিন্তু নিশ্চয়ই বলিতেছি যে, 
সে শোভার পরিবর্তে কি' সেই ঘনতর ঘনঘটার বিনিময়ে 
পৃথিবীর মধ্যে যেমনই কেন সুন্দর ও উৎব্ স্থান হউক না . 

তাহা দেখিতে ইচ্ছা করি না ৷ অনস্তর আমরা ফযার্শ স্থানের 
জলপ্রপাত দর্শন করিয়া ইনবার্ণেস নগরে প'ছছিলাম । 
ইনবার্ণেস নগর অতি ক্ষুদ্র; অধিবানীর সংখ্যা প্রায় 
১২,০০০ | আমরা এই স্থানে দুই দিবস অতিপাত করিয়া 
৯ই আগস্ট প্রাতে এবারভিন নগরাভিমুখে যাজজা করিলাম । 
এই নগর স্কইলগ্ডের মধ্যে চে এবৎ বস্তুতঃ অতি উত্তম 
স্থান.। ইহাতে প্রায় ৮০১০ লোকের বাস। এখানকার 
সমব্ত গৃহ রা তম্নিমিতে ইহার এক 
অদৃপপূর্ব্ব সৌন্দর্য্য আছে এবং ইহার নিকটে উক্ত প্রকার 
গ্রস্তরের বিস্তর পর্বত দেখিতে পাওয়া যায়। 
অনস্তর এবার ভিন নগরে সুন্দর বাজার, পোতনিশ্মীণের 
স্থান ও দর্শনোপযুক্ত আরো কয়েক বিষয় সন্দর্শন করিয়! 
উক্ত নগর পরিত্যাগ করিলাম, এবং প্রাতে দশ ঘণ্টার সময় 
এভিনবরো! নগরে আসিয়। উপস্থিত হইলাম। 
১৫ই সেপ্টেম্বরে আমরা! এ নগর ত্যাগ করিয়া লিবন হৃদের 
নিকটে গেলাম। এ হ্রদের মধ্যে একটা দুর্গ আছে। এই 
ছুর্গে স্কটলগ্ডের প্রসিদ্ধ রাশী মেরী কিয়ৎকাল ফারাবাসিনী 
হুইয়াছিলেন। এই হু্দের তীরে কিন্রস নামক এক গ্রাম 
আছে, আমরা এঁ গ্রাম হইতে নৌকাতে সেই ঘীপে গেলাম ৷ 
সেখানে উল্ত পুরাতন দুর্গের ভগ্নাবশেষ দেখিতে পাওয়া যায়। 
এ দ্বীপের আচ্ছাদন ও ভূষণ স্বরূপ সতেজ উত্ভিদরাশির 
ভিতর দিয়া সেই দুর্গের উচ্চ চড়া দুর হইতে দেখিতে 
পাইলাম । ্বীপের নির্জনতা বিম্ময়কর। এখানে জীষ 
মাত্র নাই এবং সমুদ্রতরঙ্গের অবিশ্রান্ত গম্ভীর ধ্বনি ও. নানা- 


ক্ট্লওড | ৪৫. 
বিধ পাদপ-পত্রের মন্ঘ্রর শব্দ ব্যতীত আর কিছুই শুনিতে 
পাওয়া যায় না। পূর্বে এই দুর্গ সুন্দর ছিল বোধ হয়। তাহার 
ভগ্নাবশেষের নিকট দিয়া যাইতে যাইতে কি উহার জনশূন্য 
নীরব গৃহের ভিতর বেড়াইতে বেড়াইতে সেই হতভাগিনী 
রাণীর কারাবাসের কথা অবশ্যই মনে পড়ে । আমরা সেই 
দিন এভিনবর্গ নগরে প্রত্যাবর্তন করিয়! পরে ১৭ই সেপ্টেম্বরে 
তথ! হইতে যাত্রা! করিলাম। 

বাম্প-শকটে আরোহণ করিয়া অর্ধ ঘণ্টার মধ্যে হখরগ্ডেন 
গ্রামে উপনীত হইলাম। সপ্তদশ খুঃ শতাব্দীতে ভূমণ্ড নামক 
যে কবি ছিলেন, এই তাহার প্রিয়তম বাসস্থান ছিল। আমরা 
তথাকার দুর্গ ও ভূগর্ভস্থ গর্ত সন্দর্শন করিলাম । কথিত 
আছে যে, এইস্থানে রবার্ট ক্রুশ কিয়ৎকাল 'অবস্থিতি করিয়া 
'ছিলেন। এস্থান হইতে একটা অতি সংকীর্ণ ও গভীর পথ দিয়া 
আমরা রসলীনে উপস্থিত হইলাম । সেই পথের যে রূপ 
অপরূপ শোভা, তাহ! বর্ণন! দ্বার পরের হ্ৃদয়ঙ্গম করা অতি 
কঠিন। উভয় পার্খে প্রকাণ্ড শৈল সকল সরল ভাবে উ্থিত 
হুইয়াছে, তন্মধ্যে গভীর সক্কীর্ণ পথ, উপরে গিরি-তরু অন্ধকার 
বিতরণ করিতেছে, এবং নীচে এক্কনাঙ্মী নদী তীরের ন্যায় 
ভ্রুতবেগে প্রন্তরথণ্ডের মধ্য দিয়া কুল কুল ধ্বনি করতঃ 
সম্বাহিত হইতেছে । এই কান্তার হইতে বহিগর্ত হইয়া 
আমরা রসলীনে পৌ'ছিলাম! তথায় একটা ভগ্ন দুর্গ ও 
পুরাতন গির্জা ঘর আছে। কথিত আছে যে, দ্বাদশ. খঃ 
শতাব্দীতে এই ঘর নির্শমিত হইয়াছিল। উহার ভিত্তি ও ছাদ 
প্রস্তরনির্শিত এবং এ ভিত্তিতে অতি সুচারুরূপে খোদিত 

নান! প্রকার মূর্তি অদ্যাপি উতভষাবস্থায় আছে, এবৎ একাল 
পর্য্যস্তও তথায় উপাষন। কার্য সম্পাদিত হইয়া থাকে। 

_ রললীন হইতে রেলগাড়ি যোগে আমরা মেলরোজ গ্রামে 
উপনীত হইলাম । ক্ষটের রচিত স্থুললিত একখানি কাব্য 
প্রকাশ হওয়া পর্যন্ত বিদেশীয় পর্যটকবগের এই নগর অতি 
প্রিয়তম দর্শনীয় স্থান হুইয়াছে। তথাকার প্রসিদ্ধ অতি 
প্রকাণ্ড ভগ্ন মন্দির দেখিয়! চমত্কৃত হইলাম । উহার বাতায়ন 
সকল অতি উচ্চ, ভিত্তি লতামগ্ডিত, থাম ও খিলান সকল 
অতি উৎকৃগরূপে খোদিত ও স্ভৃষিত। উহার চতুষ্পাস্বস্থ 
সমাধি স্থান অতি নির্জন । শত শতাব্দী গত হুইয় গিয়াছে, 
নির্দয় কাল. কতই পীড়ন করিয়াছে, এবং নিষ্ঠ'র সমরোতসব 
উহাকে নষপ্ত্রী করিয়াছে বটে, কিন্তু তথাপি অদ্যাপিও যাহা 
আছে, তাহা. দেখিলে দর্শকদল” তাহার সমুচিত প্রশহসা 
করিয়া উঠিতে পারে না । উহার নিশ্মাণের প্রন্তর অতীব 
কঠিন হওয়াতেই এতদিনে উহার ধার সকল চিন্ধণ আছে 
এবং ভাঙ্ষরকন্ম্স কিছু মাত্র রিলুপ্ত হয় নাই। 

মেলরোজ গ্রামের নীচে প্রসিদ্ধ টুইভ নদী, এ নদীর তট 
বন্ততঃ অত্যন্ত স্ুন্দর। নিকটে শস্যপুর্ণ ক্ষেত্র, আয়ত 
গোচারণভূমি, তৃশাচ্ছাদিত শৈল, তছুপরি গোমেষাদি শয়ন 
করিয়া রহিয়াছে, ভুজঙ্গগতি নদী নিঃশব্দে প্রবাহিত হাই- 
তেছে, পরিক্ষার গৃহ সকল বনের মধ্য দিয়! অল্প অল্প দেখা 
দিতেছে, সমস্ত দ্রিন পরিশ্রমের পর কৃষক একাকী ধীরে দ্ীরে 
গৃহাভিমুখে আগমন করিতেছে। মেলরোজের প্রায় দেড়,ক্রোশ 
দ্‌রে মর ওয়ালটার ক্ষাটের বাসস্থান ; সেই স্থান সন্দর্শনার্থে 

গমন করিলাম । সেই সুন্দর ও প্রকাণ্ড অট্টালিকা টুইভ 
নদীর উপর, তদীয় পাঠগৃছে অদ্যাপি তাহার ব্যবহৃত চৌকি ও 
টেবিল আছে, তাহার পস্তকালয়ে বিশ হাজার পুস্তক আছে, 
এবং ভৎমুদয় অতি যত্বে রক্ষিত হইতেছে। সভাগারে 
তাহার ও তাহার জ্যেষ্ঠ পুত্র ও দুই কন্যার প্রতিকৃতি আছে। 
এখানে আর আর যে সমস্ত দ্রব্য আছে, তন্মধ্যে উপচৌকন 
স্বরূপ নানা স্থান হইতে নানাপ্রকার যে সামগ্রীসমগ্র তিনি 
পাইয়াছিলেন, তাহাও দেখিলাম । তাহার অস্ত্রালয়ে যুগ 
যুগান্তরের ও দেশ দেশাস্তরের, এমনকি পারস্ত দেশীয় ও 
ভারতবযাঁয় তরবারি পর্য্যন্ত নানাবিধ যুদ্বান্ত্র দেখিতে পাওয়া 
গেল। 

অতঃপর ডাইবর্গে স্কটের সমাধি স্থান দেখিতে গেলাম । 
যাইবার সময় টুইভ নদী পার হুইতে হয়; এ নদীর সেখানে 
এরূপ প্রবল শ্োত যে, আমরা কি প্রকারে উহা পার হইব, 
তাহাই বি্ময় ও উৎকগঠার সহিত চিন্তা করিতেছিলাম ; কিন্ত 
কি আশ্চরধ্য যে, একমাত্র কৌশলে আমরা সেই নদী স্বচ্ছন্দ 
পার হইলাম । মে ফৌশল এই--নদীর উভয় তটে একটা 
লৌহরজ্জ, নিবদ্ধ আছে এবং আর'এক গাছ কঠিন রজ্জ, দ্বারা 
পারাপারের নৌকা এ রজ্জ,র সহিত রীধা আছে, সতরাৎ এ 
(নৌকা স্রোতে ভাসিয়া যাইতে পারে না। «বহু উহাক্ষে 
একভাবে রাখিয়া দিলে জোতের বেগে আপনই একপার 
হইতে অপর পারে গিয়া উপস্থিত হয়, একরারও “দখড় 
ফেলিতে হুয়-না। উ.ইবর্গ নামক সমাধিস্থান যেদ্ধপ পুক্লা- 
ন-ও পবিত্র বোধ হয়, তন্ত্র স্থান আমি ইতিপুর্ধ্বে- দেখি 

নাই। ইহা দাদশ শতাব্দীতে নির্দ্িত হইয়াছিল। অধুনা 
সমাধি স্থান সমপুরাতন নানাপ্রকার লতা] গুল্াদিতে আচ্ছা- 
দিত হইয়াছে। পর উপযুক্ত প্রহরীর ম্যায় উহার 
গৌরব রক্ষা করিতেছে । ইতস্ততঃ দৃষ্টিপাত করিলে, এখানে 
একটা তগ্ন খিলান, ওখানে একটা লতামগ্ডিত প্রাগীর, এবহ 
কোথাও বা পতনোদ্যত মন্দির নয়নগোচর হয়। এই প্রকার 
একটা মন্দিরের নীচে সর ওয়ালার স্কটের স্ৃতদেহ সমাহিত 
আছে, এবং তাহার এক পার্খে তদীয় প্রণয়িনী, অপর পার্শে 
তাহার পুত্র এবং মধ্যে আড়ভাবে তাহার জামাতা মহানিড্রায় 
নিদ্রিত আছে। 

১৮ই তারিখ সন্ধ্যার সময় আমরা! মেলরোজ পরিত্যাগ করিয়া 
কারলাইল নগর দর্শনে যাত্রা করিলেন। রেলগাড়িতে যাইতে 
যাইতে স্কইলগ্ডের উর্্বরা ও শস্যাচ্ছাদিত নিন্ভূমির অদৃষ্- 
পূর্ব নয়নরগ্রিনী শোভা দর্শনপথে পতিত হইল। আমরা 
ইতিপূর্ব্বে কিয়ৎকালাবধি কেবলই উহার উচ্চ পর্ধতীয় 
প্রদেশস্থ অনুর্বর শৈল ও অতৃণাচ্ছাদিত ক্ষেত্রচয় সন্দর্শন 
করিয়া আসিতেছিলাম, সতরাৎ অধুনা এই শোভা অতীব 
মনোহারিশী বোধ হইতে লাগিল। 

সন্ধ্যা ৮টার সময় আমরা কারলাইল নগরে উপনীত হুই- 

লাম। কারলাইল অতি পরিষ্কার পরিচ্ছন্ন নগর; সকল গৃহই 
ইকনিন্মিত। এ স্থান তাগ করিয়া কতিপয় ইতলপীয় হুদ 
দর্শনাকাঙ্ষায় কেন্থইক নগরে গেলাম। ইউরোপের মধ্যে 
নুইজরলও যেরূপ, ইংলগ্ডের মধ্যে কম্ধরলও তন্রপ; ই্থা 


লগম নগর । | ৪৯ 


পাহাড় পর্ত্ঘতে বেষ্টিত, ইহার শোভ। কোন অংশেই ক্কট- 
লগ্ডের উচ্চ প্রদেশের শৌভা অপেক্ষাকম নহে। যে রজনীতে 
আমরা কেন্থইক নগরে পুছিলাষ, সে রাত্রি যার পর নাই 
তমসারৃত ; অতি শীতল সমীরণ সন্‌ সন শব্দে সঞ্চালিত হুই- 
তেছে এবং যে দিকে নয়নপাত করা যায়, সেই দিকেই দুংর- 
স্থিত শ্যামজলধরবেষ্ঠিত গিরিশুঙ্গ অল্প অল্প দৃষ্টিগোচর হয়, 
তাহাতে আৰার ভ্রত্ত বেগবতী ও বক্রগতি গুটা1 নান্মী নদী 
ভীষণ শব্দে আমাদিগের নিকটে প্রবাছিত হইতেছে? পর 
দিন প্রাতে আমরা ভারওয়েণ্ট-ওয়াটার হুদের অপর পারস্থিত 
লজে।র নামক বিখ্যাত জলপ্রপাত দর্শন মানসে লৌকা করিয়া 
যাত্রা করিলাষ। এই জল-প্রপাত অতীব প্রশস্ত, ইহার জল 
অতি উচ্চ প্রদেশ হইতে বজ সদৃশ শব্দে নীচে পতিত হই- 
তেছে, এবং গ্রকাণ্ড প্রস্তরখণ্ড ইছার গতি অবরোধ করাতে 
তাহার সলিল ফেনিল ও অতি বেগবান হইয়াঞেশঞঅনস্তর 
আমরা ২*শে সেপ্টেম্বর দিবসে লণ্ডন নগরে প্রত্যাবর্তন করি- 
লাম । উছ! অতি অরমণীয়, উহার হাট বাজারে লোকারণ্য, 
উহার শকট সমুদয় বৃহৎ ও কুৎসিত, এবং উহ? সহত্ত সহস্ত্ 
কার্ধ্যালয় ও বিলাসাবাসপুর্ণ হওয়াতেও তথায় আনিয়! অস্তঃ- 
করণে এক অননুভূতপূর্ধ্ব ভাবের উদয় হুইল, সেভাব কেবল 
পূর্ব্ব-পরিচিত চির-বিরহিত বান্ধব সন্দর্ণনে উপজিয়া থাকে 


চতুর্থ অধ্যায়। 
লগ্ন নগর ? ১৮৬৯ সালের ২০শে সেপ্টেম্বর হইতে ১৮৭০ 
সালের ১৪ই জুন পর্য্যন্ত । 

সেদিন এমন ঘন কুজ বটিকাজালে লগ্ডন নগর আচ্ছন্ন 
হইয়াছিল যে, চারি হস্ত দরস্থ কোন পদার্থই দেখিতে 
পাওয়া যাপন নাই, এমন কি পখের এক ধার হইতে অন্য ধারে 
যাওয়া কঠিন হইয়াছিল। গৃহে প্রত্যাগমন কালে আমরা 
পথন্রান্ত হইয়াছিলাম ৷ কির হস্ত দুরস্থ আলোকও নয়ন- 
গোচর হয় না এব কৃহা! ও তিমিরজাল জড়িত গ্যাসদীপের 
নিস্তেজ জ্বোতিঃ অতি নিকটবত্া হলেই ক্রমশঃ নয়ন- 
শোচর হয়। 


গঃ রঃ রং 


বিগত ৫৬ দিবস পর্য্যস্ত অতি প্রচণ্ড শীতের প্রাহুর্ভাব 
হুইয়াছে, প্রায় প্রতিদিন বরফ পড়িতেছে, এবং পথ ঘাট 
গৃহ রৃক্ষাদি সমস্তই শ্বেতবর্ণ ধারণ করিয়াছে । সরসীর জল 
জমিয়! গিয়াছে ও তদুপরে কত লোকে যাতায়াত ও খেলা 
করিতেছে । মনে মনে ভাবিয়া দেখন একটা অতি বৃহৎ 
জলাশয় বরফে জমিয়৷ দৃঢ় হুইয়াছে ও শত শত লোক 
লোহার জুতা পরিয়া কখন সমান ভাবে কখন গোলাকারে 
কখন বা বন্র ভাবে বরফ কাটিয়া বেগে পরিভ্রমণ করিতেছে । 
তাহাঁদিগের গমনের বেগ ও কৌশল দেখিলে চমৎকৃত হইতে 
হয়। শুনিলাম কয়েক বদর পূর্ব্বে একট। সরোবরের জল 
এইরূপে জমিয়৷ গিয়াছিল ও তাহার উপর অনেক লোকে 
এই প্রকার খেলা করিতেছিল, অকস্মাৎ সেই বরফক্ষেত্র 


লগ্ডন নগর । | ৫১ 


ভাঙ্গিয়া যাওয়াতে প্রায় তিন শত মনুষ্য জলমগ্ন হইয়া কাল- 
কবলে পতিত হইয়াছিল ৷ তথাপি সকলে এই খেলায় এত 
আসক্ত যে, যে ব্যক্তি সেই দিবস ভ,বিয়া মরিতে মরিতে অতি 
কঞ্ছে জীবন রক্ষা করিয্নাছিল, সেই কহিয়াছিল যে, যদি ছুর্ঘ- 
টনার পর দিন আবার জল জমিয়া যাইত, সে অবশ্যই আবার 
খেল! করিতে গমন করিত । 

তুষারপাত দেখিতে অতি জুন্দর, সমস্ত নভোমণ্ডলে 
যেন রৌপ্যখণ্ড ভালিয়া৷ বেড়ায় ও ধীরে ধীরে ধরাভিযুখে 
পতিত হইতে থাকে । 

চ ৫ গ ক 

পূর্র্বকালে ইৎলগডের ল্ড সম্প্রদায়ের 9০০) লোকেরা 
শান্তির সময় ব্যবস্থাপক ও যুদ্ধবিগ্রছের সময় সেনাধ্যক্ষ 
হইতেন। সেকালে কাষে কাষেই তীহারা সম্মান-ভাজন 
হুইতেন; কিন্তু মে কাল আর নাই। তীহাদিগের ক্ষমত। 
ক্রমে ভ্ৰাস প্রাপ্ত হইতেছে, তথাপি সাধারণ লোকে তীহা- 
দিগকে পুর্ব সন্মান করিতে ক্রেটি করে না এবং মধ্যম 
শ্রেণীর লোকাপেক্ষা সামাজিক গ্ভুতায় ও চিভৌতকর্ষ বিষয়ে 
তাহারা অপকৃণ্ণ হুইয়াও ইখলগ্ডের মধ্যে শ্রেষ্ঠবংশীয় বলিয়] 
আদৃত হুইয়া আসিতেছেন। এই অপকৃ্টতার কারণ দুষ্প্রাপ্য 
নহে। মধ্যবত্ীঁ লোকেরা এমত অবস্থায় জম্ম গ্রহণ করে ষে, 
তাহাদের পরিশ্রমী ও ঘত্বশীল না হইলে চলে না। আপন 
আপন অবস্থ। উন্নত করিতে ও যশহখ্যাতি লাভ করিতে তাহা- 
দিগকে পরিশ্রম করিতে হয় । তাহাদিগের অভ দয়াকাক্ষাও 
আছে এবং তাহারা যে অবস্থায় লালিত পালিত হয়, তাহ! 


৫২ ইয়ুরোপে তিন বৎসর । 


আলন্ত ও উদান্তের অবস্থা নহে । এদিকে উচ্চবহশীয় লো- 
কেরা ধন মান লইয়। জন্ম গ্রহণ করেন, এবং তনিমিতেই 
নিবোধ লোকের পৃজনীয় হয়েন। যেরূপ কর্ম্ম কার্য; ও 
ভাবনা! চিন্তা থাকিলে চিত্তের উৎকর্ষত। সম্পন্ন হইতে পারে, 
তাহা ভাহাদের নাই ; কেবল অর্থ ও অভিমান। আছে। অত্ত- 
এব ইহা আশ্র্য্ের বিষয় নহে যে, ত্তাহারা ধনাধিক্য ও 
বিলাস-পারিপাট্য ব্যতীত আর সকল বিষয়েই অধ্যমশ্রেণীয় 
জনাপেক্ষা অনেক নিকৃগ্। উচ্চবীয়েরা, বুঝিয়াছেন যে, 
তাহাদিগের গভ,ত্ব দিন: দিন খর্ব হইয়া আসিতেছে ও আর্ধ্য 
সভার আর পূর্ববৎ ক্ষমতা নাই; কিন্তু তাহা জানিয়া কি করি- 
বেন এবং যে সাধারণ উন্নতি ও স্বাধীনতা ইউরোপে দিন 
দিন বৃদ্ধি পাইয়া লোকের ছিতসাঁধন করিতেছে, তাহার 
বিরুদ্ধাচরণ করিয়াই বাকি করিবেন? তাহারা অগত্য। বাহ্য 
সম্মানে সন্ত হইতেছেন। ইৎলগ্ডের সর্কোচ্চশ্রেণীর কথা 
এই পর্য্যন্ত বলিয়া সর্বনিন্মশ্রেশীস্থ অর্থাৎ শ মোপজীবী 
লোকদিগের কথ! কিছু বলিতেছি। আমি আপনাকে বার- 
স্বার বলিয়াছি যে, এক জন বিদেশীয় লোক ইত্লণ্ডে আসিলে 
সর্ধত্রেই স্বাধীনতার ও মবাবলম্মনের ভাব জাজ্ছল্যমান দেখিয়। 
চমতকৃত হয়। ইৎলগ্তীয় ভৃত্য ও শমীদিগেরও সাতিশয় 
আত্মমর্ধ্যাদা ও স্বাধীনতা আছে, তশ্লিমিতে প্রভ্‌ ভৃতোর 
প্রতি এত সদ্যবহার করিয়া থাকে যে, পূর্বদেশে কেহ স্নেরূপ 
দেখে নাই ও শুনে নাই। এখানকার ভূত্যগণ ভক্তি সহকারে 
উত্তমরূপে কার্ধ্য করিবে, কিন্তু তোষামোদ বা ন্যুনতা স্বীকার 
করিবে না; কারণ তোধামোদ তাহার চুক্তির মধ্যে নাই । 


লও্ডন নগর ৫৩ 


এই স্বাধীনতা তাহাদিগের অনেক সদ গুণের প্রসুতি 
সূরূপ হইয়াছে । কারণ অতি কঠিন দুষ্পালনীয় নিগ্রমা- 
বলীর কিঞিম্মাত্র অন্যথাচার হইলেই যদি দণ্ড প্রাপ্ত হইতে 
হয়, তবে লোকে শাস্তির ভয়ে অগত্যা! মিথা বলিতে ও ওজর 
করিতে শিখে । মিথ্যা, চাতুরী ও ভীরুত|, পরাধীনতার সহ- 
চর সত্য, সারল্য ও সাহস স্বাধীনতার সঙ্গী । 

কিন্তু এই সমস্ত সদ্গুণ থাকাতেও ইংলততীয় নিন্ম-শ্রেণীস্থ 
লোকদিগের চরিত্র কতিপয় বিষম দোষে দূষিত । তাহাদিগের 
যধ্যে সুরাপান ও কলত্র-পীড়ন অত্যন্ত প্রবল, তাহাদিগের স্বা- 
ধীন্তা অনেক সময়ে উগ্রতায় পরিণত হয়, এবং অমিতবায়িতা 
জন্য তাহার৷ দরিদ্রতা-নিবন্ধন মহ] ক্লেশ ভোগ করিয়া থাকে ॥ 
ইৎলগ্ডের মধ্যে ইহারাই কেবল অশিক্ষিত এবং স্ব ব্দ অবস্থার 
শ্রীর্দ্ধি সাধন করিতে অসমর্থ, তনিমিত্ে ইংলভীয় সকল শ্রে- 
ণীস্থ লোকদিগকে শিক্ষাদান করণোদ্দেশে নানা উপায় 
অবলশ্বিত হইতেছে । 

বিদ্যা ও বিষয়-বোধাভাবে এই সকল লোকদিগের মধ্যে 
যে যে দোষ জন্মিয়াছে, তন্মধ্যে অগ্র পশ্চাৎ না ভাবিয়া দার- 
পরিগ্রহ করা এক অতি প্রধান দোৌষ। ইৎলগ্ডে উচ্চ ও মধ্য 
শ্রেণীর লোকের আত্মাভিমান থাকাতে তাহারা স্ত্রী পরিবারের 
সমুচিত ভরণ-পোষণের উপায় অগ্রে না করিয়া উদ্াহ-শৃঙ্খলে 
বদ্ধ হয় না। নীচ লোকের মধ্যে এ বুদ্ধি নাই, সুতরাং তাহারা 
তন্গিমিত্বে বিষময় ফল ভোগ করে। লণ্ডন নগরের যে শমী 
বনুপরিবার-বেষ্টিত, সে উচ্ছজ্ঘলস্বভাবাপন্ন হইলে তাহার 
পৈশাচিক নিষ্ঠ'রতা কোন্‌ পাধাণবৃদয়কে বিদীর্ণ না করে? তাহা- 


৫৪ ইয়ুরোপে তিন বৎসর। 


দিগের বাসস্থলে প্রবেশ করিলে দেখা যায়, একটা ধু-কলুষিত 
অপ্রশত্ত পথের পার্থ একটি ক্ষুদ্র ঘরে এক পরিবারস্থ অনেকে- 
গুলি লোক একত্রিত হইয়া রহিয়াছে ; বৃদ্ধ মাতা পঞ্চদশ- 
বায় যুবতী কন্যা হইতে ক্রোড়স্থ শিশু-সস্তান পর্য্যস্ত লইয়া 
মেই অতি ক্ষুদ্র জঘন্য ঘরটিতে ঘেষাঘেষি করিয়া বলতি করি- 
তেছে; কাচের ভগ্ন কবাট প্রচণ্ড শীতানিল নিবাঁরণে অসমর্থ, 
অতি প্রয়োজনীয় আহার, অত্যাবশ্যক বস্ত্র, ও অুখসেব্য বহ্ছি 
অভাবে তাহার! ষে বিসদৃশ ছুঃখভোগ করে, তাহা অস্মদ্দেশীয় 
নিতান্ত নিঃস্ব লোকের ছ্বারের নিকটেও যাইতে পারেনা। 
কিরূপে সেই বৃহৎ পরিবার প্রতিপালন করিবে, তাহা াবিয়! 
গৃহন্থামী দশ দিক শন্যময় দেখে । এবং ক্রমাগত এইক্সপ 
দরিদ্রতা নিবন্ধন কভোগ করিয়া তাহার হৃদয় পাষাণ সমান 
হুইয়! উঠে ও সে আপন গৃহে সখ না পাইয়া অন্যস্থানে স্ুুখা- 
ম্বেণে গমন করে । সে স্থান কোথায়? কেন, লগ্ডন নগরেতে 
ন্থরাপানের স্থানের অভাব নাই ; সেস্থান গ্যাসের আলোকে 
সমুজ্বল, তথায় উত্তম আসন আছে ও স্খসেব্য বহ্ছি আছে। 
সেই খানে দীনছুঃখী মজুরগণ মদ্যপান করিতে আকুছ হয়, 
ও দৈনিক অল্প উপার্জন হইতে চিন্তানিবারিণী সুরাপানে কিছু 
কিছু ব্যয় করে, এবং ক্রমে গৃহত্যাগী হইয়া প্রকৃত মাতাল 
হইয়া উঠে। তাহার পর কি করে ? আহা ! যে ভয়ঙ্কর কাও 
করে, তাহা বর্ণন! করাই হুঃসাধ্য ; স্বরাপাঁন করিলে মনুষ্ের 
হৃদয়স্থ সম্‌ক্ত পৈশাচিক প্ররৃতি উত্তেজিত হয়। নিরমা স্ত্রী ও 
ক্ষুধার্ত সন্তানগণের হৃদয়-বিদীর্ণকারী হাহাকার শব্দে বিরক্ত 
ও স্বালাতন হুইয়া স্ুরাপানোম্মত গৃহস্বামী বিষম নির্দয়তা 


লগ্ন নগর । ৫৫ 


প্রকাশ করিতে আরম্ভ করে; এই সকল গৃহে মৃত্যু তত 
অতিথি। কুপরিচ্ছদ ছোট ছোট বালকরন্দ ভাবি সাংসারিক 
সুখে জলাগ্গলি দিয়া পথের ভিখারী হইয়া পথিকগণের নিকট 
ছুই এক পয়সা, ভিক্ষা পাইয়া প্রদীপ্ত অঠরানল কথঞ্চিৎ 
নির্বাণ করে। 

_ষাহা বর্ণনা করিলাম, তাহা অত্যুক্তি জ্ঞান করিবেন না, 
তবে এই মাত্র বলা উচিত যে, লণ্ডনের সকল মজুরের! এরূপ 
নহে। তাহাদিগের মধ্যে যাহারা অতি মন্দ, উল্লিখিভ বিবরণে 
তাহাদিগকেই লক্ষ্য করা গিয়াছে। 

পল্লীগ্রামন্থ শ.মীগণের অবস্থা কিছু ভাল, তাহাদিগের 
মধ্যে সুরাপান যে নাই, এমন কথা বল! যায় না। তবে তাহ! 
তত অধিক নহে, এবং নগরের লোক তাহাতে আসক্ত হইয়া 
যে পরিমাণে সুপরিবারের সখ দুঃখ নিরপেক্ষ হয়, পলীগ্রামস্থ 
লোকেরা কোন ক্রমেই তদ্রপ হইতে পারে না। তথাকার 
কোন ভবনে যদৃ্ছাক্রমে প্রবেশ করিলে, যাহা দৃষ্টিগোচর হয়, 
তাহ! লোচনানন্দদারক সন্দেহ নাই | দেখ। যায়, মাতা সন্তান- 
গণ লইয়া অবিসন্বাদে বাস করিতেছে, এবৎ দীনভাবাপন্ন 
হইলেও বালক বালিকাগণের আস্যদেশ স্বা্াজনিত সুরঙ্গে 
রঞ্জিত রহিয়াছে। তাহার! সচরাচর রুটি ও পনির এবং সপ্তাহ 
মধ্যে দুই কি তিন দিন মাত্র মাংস খাইতে পায়। ইথলগ্ডের 
কোন বোন স্থানে পল্লীগ্রামস্থ কৃষকপত্ীগণ একটা শূকর- 
শাবক ক্রয় করিয়া তাহাকে যত্তে প্রতিপালন করে, এবৎ যখন 
সে বিলক্ষণ হৃ£পু্ হয়, তখন তাহাকে বধ করিয়া তাহার মাংস 
সযতে রাখিয়া দেয়, এব সময়ে সময়ে তাহ হইতে এক এক 

ক্ষুদ্র টুকরা কাটিয়া লয়; এই মতে একটা শ্‌ 'করশাবক সমস্ত 
পারিবারকে বর্ধাবধি মাংস যোগাইয়। থাকে, এতঙিন্ তাহার! 
প্রায় অন্য মাংস ক্রয় করিতে পারে না। ইলগডের ভূমামীরা 
অম্মদ্দেশীয় ভূম্যধিকারীগণ অপেক্ষা সথশিক্ষিত ও ভাল. লোক 
বলিয়া বিপংকালে প্রজাগণ তাহাদিগের সাহায্য ও 
আনুকূল্য প্রার্থনা করে, এবং তাহাদিগের প্রার্থনা প্রায়ই 
নিক্ষল। হয় না। প্রতি রবিবারে স্ৃবেশ গ্রামা লোক ও তাহা- 
দিগের বিকসিত-কুম্থম-সদৃশ কন্যাগণকে ভূসামী সহ গিজ 
ঘরে সমবেত হইতে দেখা যায়। তাহা! দেখিলে অস্তঃকরণে 
বিশুদ্ধ স্বখের সঞ্চার হইয়া থাকে। 
৬ টি র্‌ 

সেদিন অক্সফোডও কেন্িজ বিশ্ববিদ্যালয়ের ছাত্রগ- 
পের বাইচ খেলা দেখিতে গিয়াছিলাম। যাহারা এরূপ বাইচ 
খেল! সৃচক্ষে দর্শন না করিয়াছেন,তাহার! অনুভব করিতেপারি- 
বেন ন| যে,ইংলপগ্ডের লোকেরা এই বাৎসরিক পর্ধ্বে কি পরি- 
মাণে আমোদ ও উৎসাহ প্রকাশ করে। এই কাখেযাপলক্ষে 
টেমস নদীর উভয় কুলে দৃষ্টিপথ পযস্ত কেবল মনুষ্যারণ্য 
ভিনু আর কিছুই দেখিতে পাওয়া যায় ন7া। নৌকা নকল 
সন্কীর্ণ ও সুদীর্ঘ করিয়া নিন্মাণ করে__এবং তীরসদৃশ বেগে 
জলের উপর দিয়া তরতর. শব্দে যেন উড়িয়া যায়। কেন্তি জ 
বিশ্ববিদ্যালয়ের ছাব্রগণ উপরি উপরি নয় বৎসর পরাজিত 
হুইয়া এবার জয়লাভ করিয়াছে । 


কঃ রং রং য় 


এদেশে সাধারণের হিতকার্ধয যে, কত প্রকারে সম্পাদিত 


লগ্ন গগর! ৫৭ 


হয়, তাহ। কিরূপে জানাইব? এক লগ্ন নগর মধ্যে দরিদ্র-শা- 
লা প্রায় এক লক্ষ বিশ হাজার লোক প্রতিপালিত হইতেছে। 
তদতিরিক্ত অগণ্য অনাথ-নিবাস ও চিকিৎসালয় আছে । ইং- 
লণ্ড দেশ সর্ব দেশ অপেক্ষা ধনশালী এবং তাহার বদান্যতা- 
শক্তি ঈদৃশী যে, তুলনায় কেবল আমেরিকা তাহার সমতুল্য 
বলিলে বলা যায়। 

রং বং ৯ চু ০ গং 

ইৎলগ্ডের বদান্যতা ও বঙ্গদেশের বদান্যতা ভিন্ন গ্রকার। 
ইৎলভতীয় সমাজেযে স্বাধীনতা আছে, বঙ্গসমাঁজে তাহা নাই। 
ইতলগ্ডে দানশক্তি পরিমিত ও নির্দিই পথেই পরিচালিত 
হইয়া থাকে। বঙ্গদেশে পরোপকার গুণ অজন্র, ও তদেশীয় 
বেগবতী নদীজলের ন্যায় সর্বত্র প্লাবিত করে ও কোন 
প্রকার নিয়ম মানে না। ইংলশীয়েরা পর-ছুঃখ দর করিয়াই 
সন্ত হয়। বাঙ্গালীরা দীন জনকে হ্বজননিবি“শেষে যুগপৎ 
করুণা ও স্পেহ দির সন্ত করে। এক জন ইতরাজ স্বীয় দা- 
তব্য দানাগারে প্রেরণ করিয়! নিশ্চিন্ত থাকে, বাঙগাল।রা তদ্রপ 
নয়। তাহাদিগের মধ্যে মধস্মপরায়ণ ব্যক্তগণ অতি দরিদ্র 
হইলেও ভিক্ষৃককে মুষ্টিভিক্ষা দিতে কাতরতা। অনুভব করে 
না, এবং অতি দূর জ্ঞাতি-কুটুন্বকেও নিজ ব্যয়ে ভরণপোষণ 
করিয়া থাকে । সম্বদ্ধিশীলী ইলগুদেশে দারিদ্র্য নিবন্ধন যত 
ছুঃখ ও ক্লেশ আছে, দরিদ্র বঙ্গদেশের অতি নীচ শ্রেণীর মধ্যেও 
তত দেখা যায় না; তাহার এক মাত্র কারণ বাঙ্গালী জাতির 
সাভাবিক দয়! ও বদান্যতা | বাঙ্গালীদিগের এরূপ স্থাবলম্বন 
শক্তি জন্মে নাই, ষদ্দারা তাহারা প্রতিবাসীগণের সাছায্যনির- 


৮ 


৮ ইযুরোপে তিন বৎসর । 


পেক্ষ হুইয়! জীবনধাত্র। নির্ধবাহ করিতে সমর্থ ; সুতরাং তাহার! 
সততই পরম্পর পরস্পরের উপকারার্থে কার্ধ্য করিতে বাধ্য হয়, 
এবহ তণিমিতে সমাজবন্ধনী সুকুমার মনোর্তি সমুদয় সমধিক 
উৎকর্ষিত হুইয়! থাকে ৷ ইৎরাজেরা স্বাবলম্বী লোক, অন্যের 
'কি হইবে তাহা দেখে না, এবৎ অন্যকৃত সাহাধ্যও চাহে না। 
অগত্য! সে স্বতন্ত্র হইয়া থাকে, এবৎ ষদি তাহাদিগকে কেহ 
কিছু উপকার করে, তবে তাহারা সেই উপকার নিতান্ত অস- 
স্তাবিত জ্ঞানে কৃতজ্ঞতার সহিত শ্বীকার করে । 


ঃ সং ৪ ঁ রং ঞ্‌ 


সম্পূ্ণ স্বাধীনতা এবং ভূয়সী দয়া ও পরোপকারিতা গুণ 
কি সম্মিলিত হইতে পারে না? আমার বোধ হয় যে, কোন 
জাতির-্াধীনতাকে ষথাবিহিতরূপে বিকশিত করিতে চাহিলে 
সামাজিক বৃত্তি সমুদ্রায়কে কিয়ৎপরিমাণে জলাঞগ্লি দেওয়। 
প্রয়োজনীয় ; কিন্তু এরূপ প্রয়োজন অতি শোচনীয় । 

এখানে জারজ ও অনাথ-সস্তানগণের পালনার্থে একটি 
গৃহ আছে । আমি তথায় সর্বদাই গিয়া থাকি। এই ছুঃখী 
সম্তভানগণ মাতাকর্ভৃক পরিত্যক্ত হওয়াতে তাহার! এখানে ভরণ 
পোধণ ও শিক্ষা প্রাপ্ত হয়; তাহার উদ্দেশ্য এই যে, ইহারা 
বয়প্রাপ্ত ও শিক্ষিত হইয়! সৎপরিশ্মের দ্বারা যথাকথঞ্চিত- 
রূপে স্বীয় জীবনযাত্রা! নির্বাহ করিবেক। . 

এই গৃহের সংলগ্র একট! গির্জ ঘর আছে, তথায় অনাথ 
বালকবালিকার! প্রতি রবিবারে আসিয়া উপাসনা! করে। তাছা- 
দ্িগের তদ্দিবসীয় পরিক্ষার পরিচ্ছদ দেখিলে ও চিন্ধণ সুরে 
ধর্্নবিষয়ক গান শুনিলে সাতিশয় আনন্দ অনুভূত হয়; এবং 


লগ্ন নগর। ৫৯. 


উপাসনান্তে তাহাদিগকে একত্রে সামান্যরূপ অন্বাহার করিতে 
দেখিলে অধিকতর আনন্দ জন্মে। এই বিষয়ে আমি একটা 
কবিতা লিখিয়াছি, তাহা আপনাকে পাঠাইতেছি। 


কে সখলগরজরে নল 


অনাথ শিশুদিগের ধর্ম-নঙ্ষীত। 


স্থন্দর পুঙুলী সম তোমরা সকলি। 

কে দিল ত্দীয় কণ্ঠে কোকিল কাকলী ॥ 
ধন্দের সঙ্গীত গাও আধ আধ স্বরে। 
স্বর্গের বালক মেন মত্র্যের উপরে ॥ 


পাপে নহে কলুধিত শুদ্ধমতি যেই । 

কি”শারের অন্তরের শ্বতঃ ভাব এই ॥ 
আপনি উদয় হয় বাঁধা নাহি মানি। 
পবিত্র অন্তর হতে যেন প্রতিধ্বণি ॥ 


সেইরূপে পাঁথিগণ সুমধুর স্বরে । 
নিজ গৃঢ় মনোভাব প্রকাশিত করে ॥ 
সেইরূপে রজনীতে কানন রসিরা। 
মনোস্থথহুঃখ গায় শিকুপ্জ মোহিয়া ॥ 


স্থন্দর বালকগণ ত্বণীর বদন । 

বাসস্তী ফুলের কান্তি প্রির-দরশন ॥ 

যতবার দেখি আরো দেখিবাঁরে চাই । 

হেন মনোলোভা শোভা আর কোথা পাই & 


কিশোরের অন্তরের ভাব যে সবল । 
উজ্জল করিছে মৃদু বদন কমল ॥ 

কথন সে মুখ-ছ[ব মলিন ছায়ায়। 

বভূ হাস্তে সমুজ্জল তরুশার্কগ্রায় ॥ 


ইযুরোপে তিন বৎসর । 


ধর্দিচ কলঙ্ক তব জীবনে রহিবে ? 
সরমের জল্ম কথ হৃদয়ে জাগিবে ॥ 
যদিচঃশৈশবে দুখ সমীরণ ক্রু,র 
শুক্ষপ্রায় কোরেছিল জীবন-অস্কুর ॥ 


তথাপি ছুশান্ত, জেনে! হবে কিছু দিনে । 
কপণের স্বগ্লাধিক পাইবে দ্রবিণে ॥ 
অন্বেয দন্মের কোষ সে ধনের তরে। 
বাহ! সে সমান ভাবে সথারে বিতরে [ 


সম্প্রতি আর একটি কবিতা লিখিরাছি, তাহাও আপনাকে পাঠাইতেছি। 





প্তার সমাধি স্থান । 


তিমির বসন পরি রজনী আদিল। 
দলে দলে বিহঙ্গম নীড়ে প্রবেশিল ॥ 
মেষ পালে শোভ। পার পর্বত-শিখর ॥ 
পড়িছে সন্ধ্যার, তথা, শিশির শীকর ॥ 
শব্মাত্র নাহি আসে শ্রবণ-কুহরে। 
নিপ্রাযোগে প্রাণিগন শ্রম দুর করে ॥ 
অনস্তর দেখ এক সমাধির স্থল। 
সন্ধ্যার তারক উদ্দি করিল উজ্জল ॥ 


নিকটম্থ তরু-তলে হেরি তার পর। 
আলিঙিত মেহভাঁবে ভগ্লী-সহোদর ॥ 
তরুণ অরুণ আভ। স্রন্দর যেমতি । 

মুছু ভাবে তাঁর ছুটি সুন্দর তেমতি ॥ 
নবমবর্ীয়1 কন্যা হবে কি নাহবে। 
সম্যক জ্ঞানের দীপ্তি কভু না সম্ভবে & 


লঙন নগর ৬৯ 


কনিষ্ঠ তাহার ভ্রাতা, উজ্জ্বলবদন । 
শিশু শশি সম অতি মূরতি মোহন ॥ 


স্থধাংগু উদয় হলে নিকুঞ্জ কাননে । 

কাদে যথা! পরীকনা! সকরুণ স্বনে॥ 

সেই রূপজ্ঞান হয় এই বালিকায়। 

কিম্বা হবে দেবকনা! উদ্দিত ধরায় ॥ 
প্রহরীর সম রয় এ সমাধিস্কলে। 

দীন ভাব প্রকাশিছে নয়ন-কমলে ॥ 
তাহার আনন চারু করুণা-নিধান | 

এ স্থানের যোগ্য সেই, তার যোগ্য স্থান ॥ 


তরু অন্থরালে বাল! দাড়াইয়! থাঁকি। 
আকাশের দিকে চার ফিরাইয়1! আখি ॥ 
বাম্পসমাকুল তাঁর চারু নেত্রদ্বয়। 
ভক্তিরসে প্রেমরসে বিগলিত হয় ॥ 
হোতেছে রজনী ক্রমে তিমির-আাবুত। 
খ্বনপ্ননে শীত বায়ু হয় সঞ্চালিত ॥ 
চিত্র-পুন্তলিক।-প্রার 'আাছে দাড়াইয়া | 
তমোময় আকাশের পানে নিরথির] ॥ 


দাড়ার়ে নিকটে আছে শিশু সুকুমার । 
স্নেহ আলিঙ্গনে বদ্ধ স্বীয় মোদরার | 
শিশু ভ্রাতা চাহে সদা ভগ্রী মুখ-পানে | 
সে তোষে ভ্রাতার মন ভালবাস! দানে ॥ 
আহা এ জগতে আর এমন কি আছে, 
তুলনায় তুল্য হয় এ ভাবের কাছে? 
অনাথারে কাঁরবারে প্রীতি-অর্ধ্য দান। 
প্রিয় ভগ্নী সম কেবা স্নেহের নিধান ॥ 


৬২: . ইযুরোপের তিন বৎসর । 


নিশির শিশির-সিক্ত প্রভাত কমল। 
তদছ্পম সে শিশুর বদন উজ্দ্বল ॥ 

হেরে ভগিনীর মুখ সতৃষ্ণ নয়নে । 
আরো ধীরে ধীরে যায় তার অঙ্ক পানে ॥ 
সোদর সোঁদর! দেহে করয়ে ক্রন্দন। 
উভে মিপি করে ঈশ্বরের আরাধন ॥ 
কেন কাদে নাহি জানে অজ্ঞান সোদর। 
না জানে যে পিত্ত! এবে ত্যক্তকলেবরা। 


প্রেম ভরে করে বালা পুষ্প বরিষণ | 

সমাধির স্থানোপরি করিয়া যতন ॥ 

গ্রতি রাত্রি বন-পুম্প করিয়] চয়ন। 

সাজায় সষাধি-স্থল করিয়া যতন ॥ 

মোছাইল সোদরের সজল নয়ন । 

দৌঁহে করে পরস্পর স্নেহ-মআলিলন ॥ 

পরে ঘরে যায় ফিরে স্নেহার্জ অন্তর । 

অন্ধকারে ঢাকে নিশা নিজ কলেবর ॥ 

৬৬ পু | ৬ 
একদা আমি অবৈতনিক সৈন্যদিগের যুদ্ধ-কৌশল দেখি- 

বার মানসে ব্রাইটন নগরে গিয়াছিলাম। সেনাগণ ছুই দলে 
বিভক্ত হইল। একদল সদ্যাগত আক্রমণকারী, অপর দল, 
রক্ষকের ভাবাবলম্ঘন করিল। তিন ঘণ্ট। পর্য্যন্ত তুমুল সংগ্রাম 
হইল, পরে আক্রকণকারীর তাড়িত হইয়া ক্রমে সমুদ্র-তীর 
পর্যন্ত পশ্চাদ্বাবিত হইল ও পরিশেষে পরাজয় স্বীকার করিল। 
এই কৃত্রিম যুদ্ধ-ব্যাঁপার প্রত্যক্ষ করিলে প্রকৃত যুদ্ধ কি প্রকারে 
হইয়া থাকে,তাহী বিলক্ষণ হৃদয়ঙ্গম হয়। এবং আমি এই সমস্ত 


লণ্ডন নগর । ৬৩ 


বিগ্রহব্যাপার অত্যন্ত আহলাদের সহিত সন্দর্শন করিয়াছিলাম । 
ব্রাইটন সমুদ্রকুললত্াঁ একটি অতি সুন্দর নগর, এবং তথাকার 
সমুদ্রূলের নিকটস্থ অট্টালিকা সকল প্রাসাদের ন্যায় সু 
নির্ট্মিত। ইৎলশীয় উপকূলন্ছ সমস্ত নগরের মধ্যে ব্রাইটন 
নগর সর্বাপেক্ষা বৃহৎ ও স্রম্য স্থান এবৎ নির্দি সময়ে তথায় 
মহ! লোকারণ্য হইয়! থাকে । এই লময়ে তথাকার জাঁকজমক 
শোভাসৌোন্দর্ধ্য, আমোদপ্রমোদ, মধুর বাদ্যোদ্যম, সুশোভন 
শকটের ঘর্থর শব্দ ও অগণ্য বিলাসাবাস দেখিলে ও শুনিলে 
নবাগত ব্যক্তিমাত্রেরই এই প্রতীতি জন্মে যে, ইহাই সর্কবো- 
তম রমণীয় স্থান ও ভোগ-বিলামের সর্ধশ্রেষ্ঠ নিকেতন। 
এমন কি নন্দনকানন বলিলেও বলা যায় । 
ক ঈ / ৯ 

ব্রাইটন হইতে সমুদ্রতীরস্থ অতি সুন্দর ওয়ারদিং নগরে 
এবং তথা হুইতে আরগেল নগরে গেলাম, এবং তথাকার 
অত্যন্ত গ্রাচীন তুর্গ সন্দর্শন করিলাম । গ্রহ্রীন্তম্ত হইতে 
চতুদ্দিকস্থ নানা স্থান নর়নগোচর হইল। তথা হইতে ওয়াইট 
নামক দ্বীপে উপস্থিত হইলাঁযম। ইহা হইং্লশ্ের উপবন 
বলিয়। বর্ণিত হয়, কারণ “তথায় উদ্ভিদগণ সতেজে জন্মে এবৎ 
পল্লীগ্রামস্থ সমস্ত শোভাই দেখিতে পাওয়া যায়। তথাকার 
অন্যান্য কতিপয় গ্রাম দেখিয়া লণ্ডন নগরে প্রত্যাবর্তন 
করিলাম । 


ঙ রং 


জুন মাসের প্রথম দিবসে আমরা ভরি নগরস্থ ঘোড়া- 


৬৪ ইয়ুরোপে তিন হংসর। 


দৌড় দেখিতে গিয়াছিলাম। সামান্যতঃ যেরূপ ঘোড়াগেড় 
হুইয়া থাকে, ইহা তদপেক্ষা কিছুই ভাল নহে; কিন্ত লোকে 
তাহাতে যে কি পরিমাণে আমোদ ও ওৎস্তক্য প্রকাশ করিয়। 
থাকে, তাহা বর্ণনা করিলে বোধ হয় কেহই বিশ্বাস করিবে না । 
ইংলগ্ডের সকল লোকে ইহাকে এক মহোৎসব জ্ঞান করে এবং 
এমন কেহই নাই যে, তাহাতে যত্পরোনান্তি উল্লাম প্রকাশ 
ন|করে। এই আমোদ দেখিতে যে কত লোক সমবেত হয়, 
তাহা গণন! করিতে গুভম্করের সাধ্য নাই; কিন্তু সকল 
লোকেই যে ঘোড়াদেড় দর্শনাভিলাষে আসে, এমত নহে ১ 
একদিন আমোদ করাই বিস্তর লোকের উদ্দেশ্য । লগ্ডন ও 
ডরবি নগরের মধ্যে রেলের গাড়ি প্রতি ঘণ্টায় যে কতবার 
গমনাগমন করে,তাহার ইয়ত্তা ছওয়! কঠিন এবং ডর বি নগরে 
যাইবার পথ নানাবিধ শকটে একরূপ রুদ্ধ হইয়া যায়। এ 
সময় ইংরাজেরা স্বাভাবিক মৌনভাব পরিহার করিয়া যার 
পর নাই আমোদ করিয়া থাকে, এবং তাহাদিগের সে সম- 
য়ের পরিষ্কার পরিচ্ছদ ও পুলক-প্রফুল অহান্ত বদন ধন্দর্শন 
করিলে দর্শকের হৃদয় আহ্লাদে পরিপূর্ণ হয়। ইতর আমো- 
দেরও অভাব নাই । পুরুষের! মুখস মুখে দেয়, কৃত্রিম নামিকা 
প্রস্তুত করে, পথিকগণের প্রতি মটর ছুটায়, এবং বালকের! 
নানা মূর্তির সং সাজিয়। বেড়ায়। সে দিবস এবন্িধ আমো- 
দেই অতিবাহিত হইয়া যায়। 
* ঠা 


স্ নং ক 
ইংলগ্ডের পলীগ্রাম না দেখিয়া বিদেশীয়গণ যেন তদ্দেশ 
পরিত্যাগ না করেন। আয়রলগ্ড যাইতে যাত্রা করিয়া পথমধ্যে 


লগ্ন নগর।  উষ্ট 


আমি একজন জমিদারের সহিত তীয় গ্রাম্য আবামে 
কয়েক দিবস যাপন করিয়াছিলাম। এবন্িধ স্থান নিতান্তই 
দর্শনোপযুক্ত। পরিক্ষার ও স্গঠন গুহ, পরিসর বারা? 
ও নিকটস্থ স্ন্দর উপবন ও ক্ষেত্র, সুন্দর সরোবর ও স্থুশীতল 
ছায়াতম নিবিড় বিপিন, দুরশৈলমালাবেষ্টিত অবিচ্ছিন্ন দর্শন, 
পাদপাচ্ছাদিত পথ, ও হরিণ-ঘূথালক্কত বিশ্তত ক্ষেত্র, 
স্থরভি-বনকুস্ম-শোভিত তরুরাজী,. সুন্দর কুটীর, সুগঠন 
গির্জা ঘর, এ সকল দেখিতে কেনা অভিলাধী হয়? কিন্তু 
কেবল ইহাও নহে; পলীগ্রামস্থ ইতরাজেরা ভিন্ন ও অভি- 
নব প্রকৃতি অবলম্বন করে। লগুন নগরের সমাজিক কঠিন 
নিয়মের নিগড় না থাকাতে তাহারা পল্লীগ্রামে শ্বাধীন ও 
স্বেচ্ছানুরূপ ব্যবহার করে, ও পরের সঙ্গে উদার চিত্তে 
আমোদ প্রমোদ করে। জমীদারদিগকে দীনভাবাপন শ্রাম- 
বাসিদিগের সহিত স্বাধীন, এমন কি সগ্রেমভাবে, মিলিত 
হইতে ও তাহাদিগের গৃহ, ভূমি ও বৎসরের ফলাফল প্রভৃতি 
নানাবিষয়িশী কথা স্নেহগর্ভ বচনে জিজ্ঞাসা করিতে এবং 
আপতকালে ত্রাণার্থে করপ্রসারণ করিতে দেখিলে চিত্ত যথা- 
ই পুলকিত হয়। গ্রাম্য বালিকার!, ভূম্পামীর কলত্র ও 
কন্যাগণকে ভক্তিভাবে ভালবামে এবং তাহারাও সদয়ভাবে 
তাহাদ্িগের সহিত কথাবার্তী কছেন। অকপট ও সসম্ভম 
ভক্তি ছারা মে আলাপ মধুর করে, এবং সময়ে সময়ে সেই 
আলাপ সোদরা-ক্সেছে পরিণত 'হুইয়া উঠে। 

এখানকার রবিবার নিতান্তই শান্তিগ্রাদ যে ব্যক্তির 
কথামাত্র বাসল্য গুণ আছে, প্রফুলাৰন ও স্বুরেশ গ্রাম্য 


না 


৬. ইখ্ুরোপে তিন বৎসর | 


্্রীপুরুবদিগকে স্ব স্ব ক্ষুদ্র ভবন হইতেও বহির্গত হইতে গ্রাম্য 
গির্জীভিমুখে যাইতে দেখিলেও তাহার হৃদয়কেন্্র লোক- 
প্রিয়া রসে প্লাবিত হুয়। ভূম্বামীকে সপরিবার যাইতে 
দেখিলে গ্রামবাঁসিগণ সসম্ত্রমে নমস্কার করে ও. তাহাদিগের 
আর্ধ্যগণেরাও সন্মিতমুখে তাহা সীকার করিতে কৃপণতা) 
করেন না । উপাসনার কার্ধ্য সম্পূ্ণ হইলে ভূ্ামীর ভবনে 
গ্রাম্য বালক-বালিকাদিগকে সমবেত হইতে এবং সেই দিবস 
এক উংসব-দিনের ন্যায় অতিবাহিত হইতে দেখা যায়। 





পঞ্চম অধ্যায়। 


অ'য়লণ্ড ও ওয়েল ন;১৮৭* সালের ১৫ই জুন হইতে 
১৫ই জুলাই পর্য্যন্ত । 

আমি আয়ালও দেশে যাওয়ার বিষয় সংক্ষেপে বলি- 
তেছি। ১৫ই জুন দিবসে লগ্ডন হইতে বহির্গত হইয়া ও 
কিয়ৎকাল বার্কশিয়রে থাকিয়া! আইরিস সাগর পার হইলাম, 
এবং এঁ মাসের ২১শে দিবসে আয়র্লগের রাজধানী, ভব্‌লিন 
নগরে পৌছিলাম। এই নগর অতি জুদৃশ্য, এখানে এক 
বিশ্ববিদ্যালয় ও স্মন্দর উদ্যান আছে। লিফি নানী নদী 
ইহার নীচে দিয়া প্রবাহিত হইতেছে । এই নদী অতি অপ- 
রিষ্কার। ভবলিনের অনতিদ,রে কিন নামক সমুদ্রতীরদ্ছ 
নগর ভবলিনবামিদিগের আমোদ প্রমোদের স্থান ; জমুদ্র- 
ক্কুলস্থিত নগরমাত্রেরই নানাবিষয়িণী চারুতা আছে । এখানে 
বদ্ধ ও রুগনগণ সুৃস্থ্যলাভ. করিতে আইসে ; এখানে ছাত্রর্ম্দ 


আয়ালগ ও ওয়েলস্‌। ৬৭ 


ও শ্রমোপজীবী লোক বিশ্রায ও অবকাশের দিবস সুখে 
যাপন করিতে আইসে; এখানে যুবকযুবতীগণ ব্যন্তসমস্ত 
বহুজনাকীর্ণ নগরের কঠিন সামাজিক নিয়মাবলী পরিত্যাগ 
করিয়। আমোদ প্রমোদ করিতে আইসে। 

অনন্তর আমরা রেলগাডিযোগে জগদিখ্যাত জায়প্টস, 
কজ্ওয়ে দেখিতে গেলাম । শিলাময় ভূখণ্ড সমুদ্রমধ্যে 
গ্রবেশ করিয়াছে । স্কট লণ্ডের ফিনগালের গহ্বর যে গ্রাকার 
প্রস্তরে নিশ্মিত, এখানকার প্রস্তরের গঠন প্রায় তদ্রপ ৷ 
ইহার স্তন্ত সরল তিন হইতে নয় কোণবিশি, আর এমন 
মৌঠবানিত যে, দেখিলে বোধ হয় যেন বাটালি দ্বার পরি- 
স্কৃত হইয়াছে । ভীষণনাদী আটলান্টিক মহাসাগর এই সকল 
স্তম্তকে তরঙ্গান্ত্র দার! প্রচণ্ড পরাক্রমে অবিরাম প্রহার করি- 
তেছে, কিন্ত কিছুই করিতে পারে নাই। অদুরে অনেক 
গুলী গহ্বর আছে, কিন্তু তন্মধ্যে কোনটা ফিন্গালের গহ্বর 
তুল্য স্থন্দর নহে। . 

এস্থান হইতে প্রত্যাবর্তন করিবার সময় ডনলুস. নামক 
দুর্গ সন্দর্ণন করিলাম, ইহ! সাগর-প্রবিই্ প্রকাণ্ড গিরির উপর 
নিশ্বিত। এই দুর্গের যেরূপ স্থিতি, তাহ! দেখিলে ভয় হয়; 
সমুদ্রের উত্তাল তরঙ্গ ইহার তিন দিকে চিরকাল গ্রহার করি- 
তেছে,তথাপি ইহার কিছুই হয় নাই। পুর্ধ্কালে চারিদিকেই 
সমুদ্রে ছিল, কিন্তু এক দিক হইতে সমুদ্রবারি অপসারিত হুই- 
য়াছে। 

ন৷ জানি পূর্ববকালে এই দুর্গের যৌবনাবস্থায় ইহা রাজ 
ও আধ্য লোকদিগের কতই আমোদপ্রমোদের স্থান ছিল, 


৬৮ ইয়ুরোপে তিন বৎসর । 


এখানে কতই যুদ্ধবিগ্রহ ও রক্তপাত ছইযান্ছল। অনস্তর 
পূরারৃত্ত-প্রসিদ্ধ লণ্ডনভরী নগরীতে আজিলাম + দেখিলাম 
তথায় ওয়াকারের স্মরণার্থ স্তম্ভ আছে, এই সাহসিক বীর 
পুরুষই এই নগরাবরোধের সময়ে তাহার পরিরক্ষণ সাধন 
করিয়াছিলেন ও অকুতোভয়ে ভগ্নচেতা অবরুদ্ধ ব্যক্তিদিগকে 
অতয় দান করতঃ তাহাদিগের আশ ছুর্দিনাবসানের ভবিষ্য- 
দ্বাণী বলিয়াছিলেন ; সেই দুঃসময় কিছু বিলদ্ধে অবসান হই- 
য়াছিল এবং পরিশেষে সেই নগর রক্ষা পাইয়াছিল। আমরা 
সেই স্তত্তের উপর আরোহণ করিয়া ওয়াকারের প্রতিমূর্তি 
দেখিলাম, ষেন তিনি হস্ত গ্রসারণপূর্ববক ক্ষুৎপিপাসা-পী- 
ডিত লোকদ্বিগকে সগর্ধ্ে কহিতেছেন যে, তোমাদের দুঃখের 
দিন অবসান হইতেছে । এই স্থানে ভ্রমণ করিতে করিতে 
উল্লিখিত অনধিকৃত দুর্গের বর্ণনা! যাহা মেকালি কর্তৃক বর্ণিত 
হইয়াছে, তাহাই কেবল মনোমধ্যে জাগিতে লাগিল । 

লগুনডরি হইতে এনিস্কিলেন নগরে গেলাম । এই 
নগর আয়লণ্ডের অধিকাংশ নগরের ন্যায় অতি অপরিষ্কার, 
কিন্তু এ নগর যে হ্রদের তটে আছে, তাহ অতি সুন্দর ; 
তাহার নাম অরণ। এ হুদে অনেকক্ষণ নৌকায় বেড়াইয়। 
একটা ক্ষুদ্র দীপে অবতীর্ণ হইলাম | 

এনিস্কিলেন নগর ত্যাগ করিয়৷ আথলোন নগরে গেলাম । 
কবিবর ওলিবর গোল্ভম্মিথ বিরচিত স্থললিত কাব্যে যে? 
অবরণ গ্রামের উল্লেখ আছে, তাহাও পুলক সহকারে দর্শন 
করিলাম ।. | 


 ইখলও, স্কটলও ও আয়র্লগড মধ্যে সানন নদ সর্বাপেক্ষা 


আদালণড ও ওয়েলস । ৬৯ 


রৃহশ। এই নদের উপর আথলোন নামক নগর । আমরা 
তথ! হইতে বহুজনাকীর্ণ লিমারিক নগর দেখিয়া পরে 
সানন নদের জলপ্রপাত সন্দর্শন করিতে গেলাষ । বস্তুতঃ 
ইহ প্রকৃত জলপ্রপাত নহে ; এখানে সানন নদের গভীরতা 
অতি কম এব ইহা অতি আয়ত ও প্রস্তরময় গর্ডের উপর 
দিয় ভীষণ বেগে ও কল কল শব্দে প্রবাহিত হইতেছে । 
চতুর্দিকে বসন্তলক্ষমী বিরাজিত, পাদপপুণ্জে নদীর জল ছায়া- 
ময়, এবং এ জলে ক্ষুদ্র ক্ষুদ্র দ্বীপ প্রতিফলিত হুইয়াছে। 
নদীর জল যেখানে স্থগভীর, সেখানে অতি পরিক্ষার ও স্থির, 
অন্য স্থানে তাহার বেগগামী বারি ভূরি প্রস্তরখণ্ড প্রতিঘাতে 
বিচ্ছিন্ন ও বহুল ফেনময় হুইয়া প্রধাবিত হইতেছে । 

লিমারিক হইতে আমরা কিলানি'র প্রকাণ্ড হুদ দেখিতে 
গেলাম। এই হুদ আয়ার্লগ্ডের ভূষণ সুরূপ এবং স্কটলগ্ডের 
পরম সুন্দর হুদের তুল্য। কিয়ৎকাল শকটে ভ্রযণ করিয়া 
একটা অতি অরণ্যময় উপত্যকার ভিতর দরিয়া অশ্বারোহণে 
ভ্রমণ করিলাম । 

তথ। হইতে বিনির্গত হইয়া আমরা হদের নিকট আসি- 
লাম এবং এক খানি নৌক। ভাড়া করিলাম । চতুর্দিকে যাহা 
দেখিতে লাগিলাম, তাহা বর্ণনা কর! কাহার সাধ্য ! কেবল এই 
মাত্র বলিলেই যথেছ হুইবে যে, পর্বত, নদীহ্ুদ, দ্বীপ, সাগর 
শাখ।, ভূশাখা নিবিড়ারণ্য একস্থানস্থ হইয়! স্থল বিশেষের যে 
দুশ্চিন্তনীয় সৌন্দর্য্য বিধান করিতে পারে,তৎসমুদায়ই এখানে 
বিদ্যমান আছে। এই সকল ভুদের চতুঃসীমায় উচ্চ পর্বত 
থাকাতে, সেখানে একটি উচ্চ কথ! কহিলে তাহা প্রতিধ্বনিত 


মর ইয়ুরোপে তিন বৎসর | 


হয়। আমাদিগের পথ-দর্শকের নিকট একটা! রণশিঙ্গ] ছিল, 
সে তাহা বাজাইল, এবং পরে তিনবার তাহার প্রতিশব্দ শ্রবণ- 
-কুহরে প্রবি হইল, ও কোন খানে প্রতিধ্বনি শিঙ্গার শব্দা- 
পেক্ষা সমধিক উচ্চ জ্ঞান হইল। 

আয়ার্লগ্ডের বিবরণ সমাপন করিবার পূর্ধে ইহাকে লোকে 
কেন হরিদর্ণ বলে, তদ্দিষয়ে কিছু লিখিতেছি। রেলগাড়ি- 
যোগে মাঠের মধ্য দরিয়া যাইবার সময় কি উত্তর, কি দক্ষিণ, 
কি পুর্ব, কি পশ্চিম, ষে দিকে নেত্রপাত করা যায়, সেই 
দিকেই নিবিড় শ্যামল ক্ষেত্রচয়, সেই দিকেই ঘন হরিদ্র্ণ 
অটবী, সেই দিকেই দূর্ববাদলোপম নবোদ্ভুত উভিদরাশি নয়- 
নকে রঞ্রনকরে। অন্বেষণ করিয়া এবশপ্রকার শোভা ইৎলগডে 
দেখিতে পাওয়া যায় না। 

আয়ার্লগুদেশীয় দুঃখী লোকদিগের গোল আলু একমাত্র 
জীবনোপায় ; এবং ইহারা প্রায় কখনই কোন প্রকার মাৎসাঁ- 
হারের স্থখ সম্ভোগ করিতে পায় না। এখানে যে অসীম 
গোল আলুর ক্ষেত্র সমস্ত আছে, তাহ দেখিলে চমতকুত 
হুইতে হয়। এখানকার পল্লীগ্রামবাদী লোকেরা নিতান্তই 
দুঃখী । স্বামী স্ত্রী ও সস্তানগণ গণিতে অনেকগুলি ; কি রৌদ্র, 
কি বৃষ্টি সকল দময়েই একত্রে ক্ষেত্রে কার্য করে ও রাত্রিতে 
একখান অতীব জঘন্য কুটীর মধ্যে শুকর ও হুংসসহ শয়ন 
করিয়া থাকে। উর্বর দেশের কৃষকগণ যে অত্যন্ত নিঃস্ব ও 
নিরন্ন, আয়ার্লগু তাহার একমাত্র দৃগ্রীন্ত স্থল নহে। আমি 
আয়ার্লও সম্বন্ধে একটা কবিতা লিখিয়াছি, তাহ! আপনাকে 
প্রেরণ করিতেছি । 


আয়ার্লও ও ওয়েল্স্‌। ৭১. 
আয়ালণ। 


স্থন্দর এরিন্* তব উজ্জল ভূধরে। 
কতবার ভ্রমিয়াছি আনন্দ অন্তরে ॥ 
শুভ্রকান্ত কলোপিনী হৃদের উপর। 
বাহিয়াছি দ্রুতগানী তরি মনোহর ॥ 
কি সুন্দয় উপত্যকা নদী-শোতভাকর, 
শৈশব-স্বপন সম মনোনুগ্ধকর ॥ 


হেরিয়াছি আভোকার সুনির্মল জল। 
আনন্দেতে বহিতেছে করি কল কল ॥ 
হেরিয়াছি জায়'ণ্টের ভীম স্তস্ত সার। 
অনস্ত সমুদ্র যাহে করিছে প্রহার ॥ 
দন্লুস্র শৈল-হুর্গ কিবা ভয়ঙ্কর । 
সাগর-ভরঙগ পার্থে বিকট শেখর 


ওয়!কারের বীর মুত্তি যায় শোভিছে। 
অজের নগর যেন অদ্যাপি রক্ষিছে ॥ 
হেরিয়াছি শুন্য ক্ষেত্র তব অবরণ+! 
কে না কাদে স্মরি তব ছুঃখ-বিবরণ ? 
শান্তভাবে হেরিয়াছি ভ্রমিয়াছি কত। 
বিলার্পীর হুদ যথ! ভূধরে বেষ্টিত | 


মনোঁহন দ্বীপ তব দেখি হীনদশা। 
ভাঁবন! উদয় হয় মনেতে সহসা ॥ 
বিষাদে বিপদে তুমি মগ্ন হে যেমন । 
বহুদুরে আছে এক প্রদেশ তেমন ॥ 





* আয়ার্লতের অন্য একটী লাম। 


দই ইউরোপে তিন বংসর। 


আনস্ত সাগর পারে ভারত প্রদেশ। 
দরিদ্র ছুঃখিনী মাত নাহি স্থখ-লেশ ॥ 


উজ্জল এরিন হায়! দ্বীপ মনোহর | 
চির হুঃখে দগ্ধ হবে তব কলেবর ? 
পুরাতনী স্বাধীনতা গৌরব আলয়। 
পুনঃ তব সুখ-রবি হবে ন1 উদয়? 
চারিদিকে বীচিমল। করে মহাধ্বনি । 
শম্রকের জন্ম-ভূমি বীর-প্রসবিনী ! 


ত্বরিতে হইবে তব ছুঃখরাশি ক্ষয় । 
ত্বরিতে হইনে তব সৌভাগ্য-উদয় ॥ 
পুরাকাঁলে ছিলা যথা! হইব! তেমন । 
শাস্ত্রের উজ্জ্বল নিধি বিদ্যার ভবন ॥ 
বীরদর্প স্বাধীনতা গৌরব-আলয় ! 
প্রেমের নিবাস স্থান অনস্ত অক্ষয় ॥ 


আয়ার্লও হইতে প্রত্যাগমনের সময় রুল নগরে রাজা 
রামমোহন রায়ের গোরস্থান দর্শন করিলাম । রাজার স্মরণার্থ 
সেই গোরের উপর ভারতব্ধীয় প্রণালীতে একটী 
মন্দির নিশ্মিত হইয়াছে । রৃইল হইতে ওয়েল্স প্রদেশের 
অন্যান্য স্থান দেখিতে যাত্রা করিলাম । ক্নোভন নামক ওয়ে- 
ল্‌সের সর্ব্বোচ্চ পর্বতশূরঙ্গ দর্শন করিলাম, এঁ পর্বত ৩৫৭১ 
ফিট। তথা হইতে কার্ণার্ভর ও কনোয়ে নগরের পুক্লাতন ও 
ভগ্রাবশেষ তুর্গ সন্দর্শন করিয়া ১৪ই জুলাই লগ্ডন নগরে 
প্রত্যাগমন করিলাম । | 


যন্ত অধ্যায় । 


কমিক 


লগুন নগর; ১৮৭০ দাঁলের ১৫ই জুলাই হইতে ১৮৭১ সালের 
১৪ ই আগষ্ট পর্য্যন্ত। 


যে ব্যক্তি ইৎলগ্ের সমাজ-বৃত্তাস্ত নিগ্ঢরূপে অভ্যাস 
করিয়াছেন, তিনি জানিতে পারিয়াছেন যে, কোন্‌ কোন্‌ দলস্থ 
লোকের রাজনীতি সন্বন্ষে কি কি রূপ মতালম্বন করিয়া 
থাকে । সংক্ষেপে এই বলা যায় যে, সামাজিক পরিবর্তনে যে 
যে সম্প্রদায়ের উপকার হইবার সম্ভাবন!, তাহাদের মধ্যে অধি- 
কাংশ লোকই লিবারেল ; ও যে যে সম্প্রদায়ের অনিই হই- 
বার সম্ভাবনা, তাহাদের মধ্যে অধিকাংশ লোকই কন্সার্ডে- 
টিব। 

১। ইংলণ্ডের কুলীনবর্গ ।-লোকতন্্রপ্রিয়তার সময় উপ- 
স্থিত, এবং সমগ্র ইউরোপ একবাক্যে গ্রজাগণের শাসনা- 
ধিকার স্বীকার ও কুলীনগণের ক্ষমতার নান্তিত্ব প্রচার করি- 
তেছে। কুলীনদিগের পূর্বভোগ্য ক্ষমতা অনেক হ্রাস প্রাপ্ত 
হইয়াছে ও বর্তমান কালের গতি আলোচন করিয়! দেখিলে 
স্পঈই প্রতীতি হইবে যে, যে ক্ষমতা অদ্যাপি আছে তাহাও 
লোপ প্রাপ্ত হইবে। যখন কোনরূপ মানসিক বা সামাজিক 
পরিবর্তন ও বিপ্লব ঘটে, তখন তাহা প্রজাবর্গের অনুকূলে, 
ঘটিতে দেখা যায়, সুতরাং কুলীনবর্গের এই যত্তু যে, কোন 
প্রকার পরিবর্তন না হইতে পায়। সুতরাং কুলীনদিগের মধ্যে 


চু 
ঞ চি 


৭৪ ইয়ুরোগে তিন বৎসর । 


অধিকাশই মনে মনে কনসার্ডেটিব অর্থাৎ পূর্বাচার পরি” 
রক্ষক। যাহার! বাহে পরিবর্তনপ্রিয়ত। প্রদর্শন করেন, 
তাহাদিগের অন্তরে মে ভাবের অসভাব আছে। 

২। ইখলগ্ডের ভূম্যধিকারী মধ্যাবস্থার লোক ।-এই 
দলস্থ লোক অধিকাংশই স্শিক্ষিত ও উদত। কিন্তু তাহার 
উদন্ত হইলেও নগরের মধ্যাবস্থার লোকদিগের সমান হইতে 
পারে না । নগরীর লোকের! তাহাদের অপেক্ষা প্রায়ই, অধিক 
উৎরুণ্ত, কুসংস্কার-হীন, কার্ধ্যকূশল ও পরিশ্রমী । তাহাদিগের 
বহুদর্শিতা, ওৎসুক্য ও সাহস অধিক পরিমাণে আছে। গ্রাম্য 
ভূম্যধিকারী প্রায় সমন্ত বৎসর আপন পল্লীগ্রামস্থ আবাদের 
চতুঃসীমায় রুদ্ধ থাকে ; অগত্যা মানসিক ও বৈষয়িক যে জমু- 
দাঁয় পরিবর্তন হয়,সে তাহার অনুরাগী হয় না এবং কি আপনি 
কি আপনার প্রজাগণ সকলেই সুখস্চ্ছন্দে থাকাতে তাহার 
অন্তঃকরণে কোন্‌ ব্যবস্থার কিরূপ পরিবর্তন ও সংশোধন 
হইলে দেশের কি পরিমাণে কল্যাণ হইবে, তাহা ধারণাই হয় 
না। তিনি গ্রাম্য গির্জী ঘর ও গ্রজাগণের স্ুখসম্পত্তির প্রতি 
অঙ্ুলি নির্দেশ করিয়া বলেন যে, বর্তমান ব্যবস্থাবলীই এই 
সকল সুখের নিদান। চঞ্চল-চিত্ত ও উন্মত্ত লোকেরাই সর্ব 
বিষয় পরিবর্তন ও নূতন নৃতন ব্যবস্থা .গ্রচলিত করাইয়। 
দেশকে উৎসন্ন দিতেছে, অধন্মধের প্রচার করিতেছে ও 
সামাজিক বিপ্লব ঘটাইতেছে, এই বলিয়া তাহাদিগকে অভি- 
স্াম্পাৎ করেন! এই নিমিত্ত গ্রাম্য ভূম্যধিকারীগণ অধি- 

ংশই কনসার্ডেটিব। 

৩। নগরের মধ্যাবস্থার ভদ্রলোক।--এই সমস্ত লোকের) 


লগ্ন নগর। ৭টি 


অত্যন্ত বিদ্বান ও সভ্য এবং স্বদেশীয় কি ভদ্র কি অভদ্র নানা- 
দলাক্রাস্ত লোকের সহিত সব্বদ1 আলাপ পরিচয় হওয়াতে 
তাহাদিগের বুদ্ধিবৃত্তির উৎকর্ষ জন্মে এবং এই সংসাররূপ 
কার্যালয়ে সেই বৃত্তি সতত নানাপ্রকারে পরিচালিত হইয়! 
সমধিক তীক্ষ হইয়া উঠে এবং তাহার! বুঝিতে পারিয়াছেন 
যে, তাহাদিগের ও দেশের উসতি সাধনের পরিবর্তন একমাত্র 
উপায়। তাহারা অনুভব করিয়াছেন যে, পরিবর্তন ব্যতীত 
তবিষাতের অভ্যুদয়াশা নাই। এই নিমিত নাগরিক ভদ্র- 
বংশীয়েরা প্রায়ই লিবারেল অর্থাৎ পরিবত্তনিপ্রিয় | 

৪| সওদাগর ও বণিক সম্প দায়।-ইংলগডে অদ্যাপিও 
সৌভাগ্যশীলী ও ধনাঢ্য সওদাগরের এবং নিঃঘু-ভাবাপন্ন 
ভদ্বকলোস্ব লোকদিগের মধ্যে মর্যাদার প্রভেদ আছে, 
কিন্তু ইৎ্লগ্ডের দিন দিন বর্ধনশীল সভ্যতা! এই সমস্ত অতি- 
মানমূলক অকারণ প্রভেদ দুর করিতেছে এবৎ যত সামাজিক 
পরিবর্তন হইতেছে, ততই সমভাব সংস্থাপিত হইতেছে । 
এই সমভাবের সৃষ্টি হওয়াতে ব্যবসায়ী লোকের পরমানন্দিত 
হইতেছে, এই নিমিত্ত তাহারা পবিব্বনে অসম্মত নহে। 
স্থৃতরাৎ ব্যবসায়ী লোকেরাও গ্ায়ই লিবারেল 

৫। শ্রমোপজীকী সম্প্রদায় ।--ইংলগ্ডের মধো কেবল এই 
সম্প দায়ের লোক সংপুর্ণ অনভিজ্ঞ ও বিদ্যারসে নিতান্ত বঞ্চিত; 
স্ৃতরাং তাহারা আপনাঁপন হিতাহিত বুঝিতে পারে না। কিন্তু 
যে দলভেদজন্য মর্যযাদাীভেদ হওয়াতে তাহারা, সকলের নিন্স- 
শ্রেণীস্থ হইয়াছে, ততপ্রতি লক্ষ্য করিয়া তাহারা ক্ষুব্ধ ও 
ঈর্ষান্বিত হয়, এবং মনে মনে এই বিবচন1 করে যে, সমভাঁব 


৭৬ ইযুরোঁগে তিন বৎসর | 


নংস্থাপিত করিতে হইলে কোন না কোন প্রকার পরিবর্তনের 
প্রয়োজন আছে। সুতরাং এই' সংগ্রদায়ের লোক প্রায় সকলেই 
লিবারেল । এই কথা নগরীয় শ্রমোপজীবী লোকদিগের প্রতিই 
বর্তে?গ্রামস্থ এতদবস্থার লোকের প্রতি খাটে না। কারণ তাহা- 
দিগের প্রায় কোন প্রকার মত আছে বলিয়! বলা যায় নাঁ। 
অনেক সময়ে ভূস্বামীর বা গ্রাম্য প্রধান লোকের যাহা মত 
তাহারা মেই মতই অবলম্বন করে। 
উপরে যাহা লিখিত হুইল তাহা পাঠ করিয়া অপনি এই 
সিদ্ধান্ত করিবেন যে সর্ঝশ্রেণীর লোক আপন অভীগ বস্তর 
প্রতি দৃষ্টি রাখিয়াই সু সু মত স্থির করে এবং আপনার আভি- 
লধিত বিষয়ই সর্বসাধাণের অভিলধিত বলিয়া দর্শাইতে 
প্রবৃত্ত হয়।. যদি আপনি এই প্রকার সিদ্ধান্ত করিয়া থাকেন 
তবে আমার বক্তব্য এই ষে, এরূপ আচরণ মনুষ্যের সৃভাব- 
সিদ্ধ। যেমন সম্মুখীন নিকটস্থ প্রস্তরখণ্ড দুরস্থ শৈলাপেক্ষ? 
উচ্চ জ্ঞান হয়, যেমন চিত্রপটে নিকটস্থ বন্ত দূরস্থিত বস্ত 
অপেক্ষা বৃহদাকার বোধ হয়, তদ্রপ এই বিশাল.দংসাররূপ 
চিত্রপটে আমাদিগের নিকটসম্পকীঁয় বস্ত স্বার্থপরতার চক্ষু 
দিয় দেখিলে অতি গুরুতর বলিয়া উপলব্ধি হয়। আমরা 
নিজের অভী ও প্রয়োজন বিলক্ষণ বুঝি; পরের ইঞ্ অন্বেষণ 
করিতে কে সম্যক্‌ চেষ্টা করিয়া থাকে ? | 
গী ক রগ সাং 
সেদিন আমরা লগ্ডন নগরের 'টাউয়ার, নামক প্রসিদ্ধ দুর্গ 
দেখিতে গিয়াছিলাম। এই ছুর্গের ভিতর ইতলগের ইতিহাস 
সম্বন্ধীয় কত যে দ্রব্য দেখিলাম, তাহা বলিতে পারি না। যে 


গন নগর। ধখঁ 


যে স্থানে রাজাগণ ও বিখ্যাতনামা রাজপুরুষেরা. কারারুদ্ধ 
ছিলেন, যে যে স্থানে নবীন! রাজমহিষী ও মহাবিদ্যাবৃদ্ধি- 
দম্পন্ন রাজনীতিজ্ঞ ও দেনাপতিদিগের শিরশ্ছেদন হুইয়া- 
ছিল, যেখানে এক সমাধিস্থলে প্রতিদ্ন্দশী যোদ্ধাগণ, মহাবল 
পরাক্রাস্ত সম্াট্গণ ও জগদ্ধিমোহিনী স্থন্দরীগণ এক্ষণে 
চিরনিদ্রায় নিদ্রিত রহিয়াছেন, বিম্ময়োৎফুল লোচনে আমরা 
সেই সকল" স্থান দেখিতে লাগিলাম। 
সঃ ৯ প্র. ক ঈ চর 

ভারতবর্ষে মহিলাগণ বিদ্যাশিক্ষা করেন না বলিয়া সামা- 
জিক .অনেক অমঙ্গল ঘটিয়া থাকে। ইয়ুরোপে রমশীগণ 
যদিও যতকিঞ্চিৎ বিদ্যাশিক্ষ! করেন, তথাপি তাহারা আপন 
আপন উপজীবিকা লাভার্থে কোন ব্যবসায় কি কর্মে নিযুক্ত 
হইতে পারেন না, হইলে সকলে হেয় জ্ঞান করে ; স্ৃতরাঁৎ 
তাহারাও পুরুষের অধীনতা দ্পীকার করিয়া জীবন-যাপন 
করেন, ও এই অধীনতা হইতে সামাজিক অনেক অনি উৎ- 
পন্ন হয়। পাছে জীবিকা নির্বাহের কোন স্বতন্ত্র উপায় অব- 
লম্বন করিলে জনসমাজে হাস্যাম্পদ হইতে হয়, সেই ভয়ে 
ইতলপ্তীয় মহিলারা, হয় উদ্ধাহ-শৃঙ্খলে বদ্ধ হন, নয় চিরজীবন 
পিতামাতার গৃহে বাস করিয়া আলম্যে কালহরণ করেন। 
চিরদিন জনকজননীর অধীনতা নানা-অস্থখ-প্রসবিনী জানিয়! 
কাজে কাজেই যুবতীগণ বিবাহ করিতে ব্যাকুলা হুন। 
ইংলগ্তীয় যুবা পৃরুষেরা আত্মমর্ধ্যাদা ও গৌরব পাছে ক্ষয় হয়, 
এই ভয়ে আপনার মানের উপযুক্তরূপ পরিবার-পালনের 
উপায় স্থির না করিয়া সহসা বিবাহ করিতে শ্বীকার করেন 


৭৮ ইযুরোঞ্প তিন বৎসর । 


না। ধাহাদের প্রচুর সঙ্গতি আছে, তাহাদের মধ্যেও অনেকে 
উদ্বাহ-শুষ্থলে বদ্ধ হইতে ইচ্ছক নহেন। কিন্তু যুবতীর 
মনে মনে বিবাহ করিতে অত্যন্ত ব্যস্ত, নচেৎ তাহাদিগের 
স্থখের প্রত্যাশা কোথায় ? বিবাহের বাজারে যুবাপুরুষ তত 
মিলে ন।, কিন্তু যুবতী স্ত্রী এত অধিক পাওয়া যায় ষে, তম্মধেয 
অনেকে অবিক্রেয় হইয়া ফিরিয়া যান। এখানকার যুবতী- 
দিগের বিদ্যাশিক্ষা পুরুষের মনোহরণের উপায় শিখিবার 
নিমিত্, চিত্োতকর্ধ সাধন করিবার উদ্দেশ্য নহে। অন্ক কি 
বিজ্ঞান, দর্শন কি অন্যান্য দুরূহ শাস্ত্র যুবতীগণের পাঠ 
পুস্তকের মধ্যে নাই; কেবল কাব্য, ইতিহাস, আাশুবোধ 
সাহিত্য ও উপন্যান ও পুরার্ত্ত, কিঞ্চিত ফরাশিশ, ভাষা, 
স্ূলেখন ও নৃত্য, গীত, বাদ্য, অর্থাৎ ষদ্বারা তাহারা পূরু- 
ষের চিত্তাকর্ষণ করিতে পারিবেন, তাহাই শিখিলে াহাদিগের 
বিদ্যাশিক্ষার পর্য্বসান হইয়া থাকে । আমাদের দেশে পিত। 
মাতা যেমন কন্যার বিবাহের জন্ত ব্যস্ত হন, ইৎলগডে যুবতী- 
গণ আপন আপন বিবাহ জন্য সেইবপ ব্যস্ত, অথচ মাতাও 
সাহায্য করিতে ত্রুটি করেন না । সভামধ্যে যুবতী কন্যা স্বাবী- 
নতা গ্রকাশ করেন না, সর্ধজনমনোরঞ্জিনী ও চারুশীলা হন। 
কোন বিষয়ে স্বীয় মতামত দৃঢ়তার সহিত ব্যক্ত করেন না। 
স্নেহ কি প্রীতি ভিন্ন অপর ভাব অস্ফূটিত রাখেন, রাজনীতি 
সন্বন্ধে কোন স্থির ও সুতন্ত্র মত অবলম্বন করেন ন। সকল 
বিষয়েই আপনাদিগকে স্নেহশীল ও সুকুমার বলিয়া পরিচয় 
দেন, যথার্থ মনের ভাব কখনই প্রকাশ করেন না। এবন্সিপ 
কৌশল ও প্রতারণাদারা সভ্য জাতির মধ্যে রমণীগণ পুরুষের 


লণ্ডন নগর। ৭৯ 


মন আকর্ষণ করিতে ও বিবাহ সম্পাদন করিতে ফত্ব করেন। 
এরূপ চতুরতা৷ নিতান্ত গর্হিত না হইতেও পারে, কিন্ত ইহা 
দ্বার যে মানব-প্রকৃতি অতি অশ্রদ্ধেয় হয়, তাহার কোন 
সন্দেহ নাই । আমাদিগের দেশে যে বিবাহ-প্রণালী প্রচলিত 
আছে, অনেকে তাহার নিন্দাবাদ করিয়। থাকেন । বস্ততঃ যে 
প্রথার পরতন্ত্র হইয়া দশ্মবধাঁয়া বালিকার স্বন্ধে দুর্বহ 
চিন্তার ভার অর্পিত হয় এবং চতুর্দশ বর্ষ বয়ঃক্রম কালে সে 
গর্ভবতী হইয়৷ আপন শরীর ও প্রসূত সন্তানের স্বাস্থ্য চির- 
কালের নিমিত্তে ভগ্ন করিয়া ফেলে, এমন প্রথা যে অতি 
গভিতি ও দোষাবহ তাহা] বলা বাহুল্য । কিন্তু ইংল্তীয় 
যুবকগণ স্র্চ্ছামত দারপরিগএহ প্রথানুসারে স্বান্ুরূপ সুভাব- 
যুস্তা রমণী বাছিয়া লইতে পারেন, তুতরাৎ বিনা বিবাদ- 
বিসম্াদে জীবনযাত্রা নির্বাহের ও চিরকাল দাম্পত্যপ্রণয়ের 
স্রখসন্তোগের অমোঘ উপায় স্থির করিতে পারেন_যিনি 
একথ| বলেন, তিনি হয় ইত্রাজী কুসংস্বারাবি, নয় নিজে 
প্রেম-সরোবরে নিমগ্ন । ফল কথা এই যে, অন্মদ্ধেশীয় বালক 
যেরূপ ভাবী স্ত্রীর সুভাব কিছুই জানিতে পারে না, ইংলপ্তীয় 
বুবা পুরুষগণ শুভবিবাহের দিন পর্য্যস্ত ভাবী পত্বীর প্রক্কৃত 
সভাব প্রায়ই জানিতে পারে না। 

এই সকল অনিগ্রের এক মাত্র মহৌষধি এই-_-তথাকার 
স্ত্রীলোকদিগকে সাধীনরূপে নিজ নিজ উপজীবিকার্থে সকল 
কার্ধ্য করিতে দেও, তাহাদিগকে বল যে তাহারা উদ্বাহ-শ জ্বলে 
বদ্ধ বা জনকজননীর গলগ্রহ না হইয়া সীয় ভরণপোষণের 
উপায় করিতে সমর্থ হইবে, তাহা! হুইলে তন্মধ্যে অনেকে 


৮ ইয়ুরোপে ভিন বৎসর । 


বিবাহের ওৎসুক্য ও উপর্যুক্ত সমস্ত বঞ্চনা ভাব ও কৌশলাদি 
এক কালে পরিত্যাগ প্‌রঃসর মানবমগ্ডলীর মর্য্যাদা রক্ষা 
করিতে অগ্রসর হইবে। তাহাদিগকে বল তাহারা সেখপার্জিত 
অর্থে সস ভরণপোষণ নির্বাহ করিলে সমাজে অনাঁদৃত হইবে 
ন1, তাহ! হইলে তাহারা আর বিবাহ করিতে ব্যগ্র হইবে না 
ও পরাধীনতা তাহাদিগের অনন্যগতি মনে করিবে না। 


গং ৬৪ রঃ সং 


সম্প।তি ফাান্স ও প্রশীয় দেশের মধ্যে যে ভয়ানক ফুদ্ধ 
হইতেছে সে বিষয়ে আমি আপনাকে একটী কবিতা পাঠা- 
ইতেছি। বনরের শেষ দিন আমি উহা রচন1 করিয়াছিলাম । 


যুদ্ধ। 
ধরাঁয় ধরে না হর্ষ, আইল নৃতন বর্ষ, 
যেন এক বাঁল বিদ্যাধর। 
টাঁচর চিকুর আর, শ্মিতকুল্ মুখ তাঁর, 
পরিচ্ছদ শরীরে সুন্দর ॥ 
ফুল-সাঁজি লয়ে করে, সবেফুল দান করে, 
আশীর্বাদে কুশল মঙ্গল। 
বাজিল আনন্দ বাশী, ,সবাঁর বদনে হাসি, 
উঠিল স্থখের কোলাহল ॥ 
সে বালকে সম্তাষিতে, ন্নেহে কর প্রস্গারিতে 
সকলে সমান ব্যগ্রচিত। 
বালক আসি ধরায়, ঈশ্বরে বলে সবায় 
থাক সুখে, কর পরহিত ॥ 
বৃথা তাঁর আশীর্বাদ, গুনি ঘোর আর্তনাদ, 
চৌদিকে জলিছে যুদ্ধ[নল। 


ধগুন নগর। ৮৯ 


ছুর্ডিক্ষ ভীষণাকার, ছুঃখ, মৃত্যু, অনাহার, 
সর্বনাশ! সমরের দল ॥ 

নাশিছে শসোধ ক্ষেত, নগর কত উচ্চ 
করিছে লোছিত নদী-জল। 

রণ ক্ষেত্রে নিপতিত মুমূষু'র ছুক্ষ,রিত 
রোদনে ভেদিত তৃমিভল | 

সে করুণ আর্তনা শুনে উপজে বিষাদ, 
এ পাপ রণের পরিচয় ॥ 

হ! বিধাতঃ কি তোমার চির করুণাঃ্অপার 
মাঝারে এমন কার্য হয় । 


দেখ 'আালু থালু কেশে, বিপৃবা মলিন বেশে 
অহর্নিশি করিছে রোদন। 

আহার বিহনে আহা, অবিরাম করে হাহ! 
পিতৃহীন যত শিশুগণ ॥ 

অনুঢ়া যুবতী কার্দে বিনিয়া বিষাদ ছাদে 

_. স্থুখের ভবন সে অরণ্য। 

শস্যক্ষেত্র শোভমান এবে সমাধির স্থান্‌, 
উপবন এক্ষণে উতৎসন ॥ 

মহাবীর্ধ্য যুব! কত সমরে হইল হত; 
নিবাইতে ছুরাঁশ! অনল। 

সৃভাতা বিদ্যার বল! কোথা শান্তি কৈ কুশল; 
শমূতে যে উঠিল গরল ॥ 


ক্ষান্ত হও অতঃপর, হেন কাজ লঙ্জাকর, 
কর না জন্মাণ স্ুতগণ। 
বিজয়ে হইয়া মত্ত, ভুলিয়া! পরম তত্ব, 
পাঁপাচার কেন অন্ুক্ষণ? 
১৯ 


*্ট 


ইযুরোঁপে তিন বৎসর? 


হেয় হের স্বর্পপুরী তাতে ক্রোধানল পুরি, 
সর্ধথা করিপে ছার-খার | 

ওই দেখ হয়েনি জিতের নয়নে নীর, 

শুন ছে আর্তের হাহাকার ॥ 

একবার ভাব মনে, তর ভাবী সুতগণে, 
স্মরি এই ক্রু,র ব্যঘহার। 

পিভ্‌ নাম উচ্চারিতে, লজ্জিত হইবে চিতে, 
তুলিতে নারিবে শির কমার ॥ 


সত্য, জামে সব লোক, জ্ালিতে রণপাবক 
ফান্স আগে হৈল অগ্রসর | 

বাজাইল রণতুরী, রাখিতে স্ুবর্ণপুরী, 
শেষে ভয়ে প্রুসারিল কর ॥ 

নারি নিবারিতে অরি, শেষে তন্ুত্যাগ কদ্ধি, 
তার সু্তগণ পড়ে রপে। 

ক্রমে দেখ দেখ তার, কিবাসুন্দর আগার, 
মাটী হয় নিকানী বিহনে ॥ 

অরিল অযুত লৌক, তাই ফান্স পেয়ে শোক্ষ 
ছটফটি কাদে নিশিদিন। 

উউদ্ধ করি ছটা করে, সদা ভাকে উচ্ৈঃত্বরে, 
উদ্ঘর হরহে এ ছুর্দিন ॥ 


প্রুশীয় নির্দয় যদি, লাধি বাদ এ অবধি, 
এখনও বৈরাচার করে। 

স্কাঙ্ছের সব ধন, করিতে চাছে হরণ 
ফরাশীশ ন! সবে আস্তরে ॥ 

মধিবে দেশের লাগি, হবে শতদুখভাগী, 
গুন্ন ওই গুন ভেরী-রব | 


লগ্ডন নগর । ৮ 


সাঁজিন সমরে ঘোর, লাহসেতে করি জোর; 
“মরি কিবা বাঁচি” রণে সব। 

লভিবারে স্বাধীনতা, ত্যজিয়! কাঁপুরুষতা) 
বীরদত্তে চলে পৃথ্থী পর। 

শৌধিবে সব নিগ্রহ, করিবে ঘোর বিগ্রহঃ 
বিনাণিবে অরাতি নিকর ॥ 


সং রর রী ১ 

এ বর শীত' খতুর অনাধারণ প্রচণ্ডতা ; তিন সপ্তাহ 
পর্ধ্যস্ত ধরাতল তুষারারৃত রহিয়াছে । সর্বত্রই জল জমিয়া: 
গিয়াছে এবৎ বরফের উপর ছুটাছুটী সর্বদাই হইতেছে । 
গৃহাত্যন্তরে পাত্রস্থ বারি তুষারস্তরে আবৃত হইয়াছে, কখন; 
কখন এমন অধিক বরফ পড়িতেছে যে, পথের উপর গায় ৯ 
অঙ্গুলি পরিমাণ বরফ জমিয়] গিয়াছে এবৎ মনুষ্যগণের ও' 
শকটাদি গমনাগষনের অত্যন্ত ক হইয়াছে । 

অনন্তর এই দীর্ঘ শীতকালের অবসান হইতে এবং বরফ 
গলিয়। যাইতে আরম্ভ হইল । দুই চারি দিন আমরা স্ুখ- 
সেব্য বায়ু সেবন করিলাম; কিন্ত আবার শীত উপস্থিত, বরফের 
উপর দৌড়াদৌড়ি পুনরায় আরম্ভ হইন্ম এবৎ পথ সকল ঘন: 
তুষারে আর্ত হইল । অদ্য আমি অতি সুখে নানা স্থানে 
ভ্রমণ করিলাম; এবং দৃ়ীভূত বরফরাশি অন্তাচল-চূড়াবলম্থী 
দিনপতির পীতবর্ণ কিরণে অপরূপ শোভা ধারণ করিয়াছে 
দেখিলাম । 

এই দেশে আমি শীতকালে যেমন স্তুখ সম্ভোগ করি,তেমন 
অন্য সময়ে করি না.। এক্ষণে প্রত্যুষে বহির্গত হইলে তুণারা- 


৮৪. | ইয়ুরোপে তিন বৎসর। 


নিল তীক্ষ শরের ন্যায় চক্ষু কর্ণ নাসিকার ব্যথা জম্মাইয়া থাকে; 
তথাপি একবার চঞ্চলগমনে পথ ভ্রমণ করিয়া আজিলে শরীর 
যেরূপ সুস্থ ও বলিষ্ঠ জ্ঞান হয়, তদ্রুপ আর কোন কালেই হয় 
না। কিন্তু এই ছুরস্ত সময়ে এখানকার দরিদ্র লোকের অবস্থা 
দেখিলে হৃদয় বিদীর্ণ হইয়। যায়। সহশ্র লোক অতি জঘন্য 
গৃহে বাস করে, তাহার বাতায়ন দ্বার না থাকাতে শতানিল 
নিবারণ করিতে পারে না, একটু কয়ল! পায় না যদ্বারা বাস- 
গৃহকে উত্তপ্ত করে, গাত্রে এমন বস্ত্র নাই যদ্দারা কথঞ্চিৎ 
শীত রক্ষা হয়, এবং কাহার কাহার এমন সংস্থান নাই যে 
পুষ্টিকর বস্ত্র আহার করে। এখানে শীতকালে অনেক লোক 
উপযুক্ত আহার ও বামস্থান অভাবে পীড়াগ্রস্ত ও অকালে 
কালগ্রাসে পতিত হয়। 
র্‌ ্ রং 

আমার স্বদেশ প্রত্যাবর্তনের দিন ক্রমেই নিকটবর্তী হই- 
তেছে। এক্ষণে স্বদেশের কথা আমার অস্তঃকরণে কতবারই 
উদয় হয় এবৎ কতই বা আমি সেই স্দেশের বিষয় অনন্যমন| 
হইয়া চিন্তা করি, তাহা আপনি অনুভব করিতে পারেন না । 
এ বিষয়ে আমি একঠী বন্ধুকে লক্ষ্য করিয়া সম্প্রতি একটী 
কবিতা লিখিয়াছি, তাহা প্রেরণ করিতেছি । 


জের? 


জন্মভূমি । 


ত্বদেশ কাহিনী এবে পড়ে কি হে মনে? 
বহু দিন হ'ল হেথ! এসেছি ছুজনে ॥ 


লঙন নগর। ৮€ 


কত স্ত্রথ ছুঃথ কথা জাগরিত ভয়, 
নিশার স্বপন সম সহসা! উদয়। 


স্বদেশ নগর-পথে ভ্রমিতাঁম কত, 

শ্নান যবে ভারা-জ্যোতি রজনা বিগত; 
নির্জন নগর-পথে ভ্রমেছি ছুজনে । 

কত ভাব:ভবিতাম পড়ে কিহে মনে? 


অন্তমিত রবি যবে, অবসান বেলা, 
হেরিনাম জাহুবীর তরঙ্ক্ের খেল ; 
শুনিতাঁম তরঙ্গের সুললিত তান, 

গাইতাম কখন বা আনন্দের গান ॥ 


সন্ধ্যায় হেরেছি কত স্বদেশের শোভা, 
ভ্রমিয়াছি গ্রাম্যবনে অতি মনোলোভা। 
হাঁসিয়াছি হেরে স্বভাবের চার বেশ। 
কাদিয়াছি ম্মরিয়। মানব দুঃখ কেশ ॥ 


যাপন করেছি দিব বিদ্যালোচনায়_- 

যাঁপন করেছি নিশি কত ভাবনায়) 

জন্মভূমি-কথা সদ জাগরিত হয়, 

নিশার স্বপন সম সহনা,উদয়। 

ক | ক রঃ পট | 
মধ্যে যে শিল্পস'মঞ্রীর পরিদর্শন হইয়াছিল, সে দিবস 

আমরা তাহ! সন্দর্শন করিতে গিয়াছিলাম | যাহা যাহা দেখি- 
লাম, তন্মধ্যে পৃথিবীস্থ সমস্ত জাতীয় ও সকল স্থান হইতে 
সযত্ব-নংগৃহীত চিত্র-পটগুলি আমাদিগের চক্ষে ভাল লাগিয়া 


টি হযুরোপে তিন বতসর। 


ছিল। ইংরাজী ছবিগুলি ইউরোপীয় অন্যান্য জাতির ছৃষ্ষি 
অপেক্ষা অনেক নিক তাহার সন্দেহ নাই, এবং ইটালী, 
ফান্ন এবং বেলজিয়ম্‌ দেশীয় চিন্রকার্ধ্য সর্বাপেক্ষা শ্রেষ্ঠ । 

উক্ত প্রদর্শনের অন্যান্থ অংশও কম মনোহর নহে । 
তম্মধ্যে ভারতবর্ষজাত দ্রব্সামশ্রীসমগ্র দর্শাইবার নিমিত্ত 
একটা স্থান নিপ্দিগ ছিল, এব তথায় গালিচা, পাটী, শাল, 
বহুমূল্য ও সুদৃশ্য বস্ত্র, তাস, কিংখাব, হস্তিদত্ত-নিন্রিত দ্রব্য 
এবং ভারতবষাঁয় মহিলাগণের ব্যবহার্য স্ণরৌপ্যাদিনিশ্মিত 
আভরণ সমুদ্রায় প্রদর্শিত হইয়াছিল। ইংলগু-মহিলাগণ অতি 
আশ্চর্যের সহিত সেই সকল গহনা দর্শন করিতেছিল, কোথায় 
কি পরা যায়, কিছুই বুঝিতে পারিতেছিল না। তথায় 
কি প্রণালীতে পষ্ট বন্ত্র রচিত হয়, কুম্তকারগণ কিরূপে 
মৎপাত্রাদি প্রস্তুত করে, কিরূপে ছুলিচা গালিচা এবখ 
অন্যান্য শ্রমজাত দ্রব্য প্রস্তত হয়, তাহা দেখাইবার জন্য 
যে কত কার্য্যালয় সংস্থাপিত হইয়াছিল, তাহার ইয়ত্তা করা! 
যায় না। আমরা ছয় ঘণ্টা বেড়াইয়াছিলাম, কিন্তু প্রদ- 
শত তাবৎ দ্রব্য ভাল করিয়া দেখিয়া শেষ করিতে পারি- 
লাম না। 

ইংলগ্ড হইতে প্রত্যাগমন করিবার পুর্বে তদ্দেশীয় অদি- 
তীয় কবি সেকপিয়ারের জন্ম-ৃহ ও বাসশৃহ সন্দর্শন করি- 
লাম। এবং যে অনতিদূরবর্তাঁ ক্ষেত্র হইতে তিনি বালস্মভাব- 
সুলভ ক্রীড়সক্তি প্রযুক্ত হরিণ-শিশু চুরি করিয়াছিলেন, 
তাহাও প্রদর্িত হইল । আভন নদদীতীরে এক গির্জার অভ 
স্তরে এই মহাকবি চিরনিদ্রায় নিদ্রিত আছেন। 

সন্ধ্যার সময় কেনিলওয়ার্থ নামক স্ুবিখ্যাত দুর্গ দর্শন 
ক্রিয়া লগ্ডনে ফিরিয়া অসিলাম । 


শসা 


নগুম অধ্যায়। 


ফান্স, সুইজলগ ও ইতালি । 


গত আগ মাসের চতুর্দশ দিবসে আমর! লগ্ডন নগর 
পরিত্যাগ করিয়া তৎপরদিনে অর্থাৎ জগৎবিখ্যাত নেপোলি- 
য়ান বোনাপার্টির জন্মদিনে ফশন্দের রাজধানী পারিস নগরে 
উপনীত হইলাম । পারিস অতি সমৃদ্ধ ও এশ্বধ্যশালী নগর । 
শ্রূপ নগর আমি আর দেখি নাই । কিন্তু আক্ষেপের বিষয় 
এই যে বিগত যুদ্ধ ইহাকে ছিন্নভিন্ন ও হতশ্রী করিয়া ফেলি- 
য়াছে। এবং ইহার ভূষণস্বরূপ বহু প্রাসাদ ও অট্রালিকার 
কেবল ভগ্নাবশেষ অধুন। দেখিতে পাওয়া যাইতেছে । যে 
স্থরম্য উদ্যান, যে স্থগঠন প্রস্তরময় মূর্তি সকল সন্দর্শন করিয়া 
পর্যটকগণ- পুলকিত ও চমতকৃতত হইত, তাহাদিগের বর্তমান 
দশা দেখিলে অন্তঃকরণে অননুভূতপূর্ধব অ্নির্বচনীয় ভাবের 
উদয় হয় । যদিও পাঁরিপ নগরের যার পর নাই ছুর্দশ। ঘটি- 
যাছে তথ্চাপি তাহার যে সৌন্দর্য এখনও দেখিতে পাওয়া 
যায়, তাহাতে কে যুগপৎ হ্র্ষ-বিস্ময় প্রকাশ না করিয়া থাকিতে 
পারে ? রাত্রিকালে এখনও দেখ সমন্ত পথ আলোকময়, সমস্ত 
রাজমার্গ লোকারণ্যময়, বোধ হইবে যেন এই নগর কেবল 


৮৮ ইঘুরোপে তিন বৎসর। 


প্রমোদে ও উৎসবে উন্মতপ্রায় হইয়া আছে। প্রায় সকল 
পথই সুন্দর ও পরিস্কৃত, ছুই পার্শ্ব রৃক্ষশ্রেণীতে শোভিত এব 
রাত্রিকাল আলোকে সমুজ্ঘলিত। লুভর নামক প্রাসাদের 
অভ্যন্তরে প্রবেশ করিয়া আমর অতিস্ুন্দর চিত্রকর্ম ও প্রস্তর- 
মুর্তি সন্দর্শন করিলাম । নেই সমস্ত ছবির রূপলাবণ্য ও 
ভাবভঙ্গীর বিষয় আর বিশেষ করিয়া কি লিখিব, কেবল এই 
মাত্র লিখিতব্য যে, তৎসমুদায় চক্ষে নিরীক্ষণ না করিলে 
কেবল বর্ণনা ছারা চিত্রকরের নৈপুণ্যের সম্যক পরিচয় দেওয়া 
অতীব কঠিন । 

পারিসের মধ্যে একটা সিংহদ্বার আছে, তাহাকে আর্চ অব 
ট্রাইয়ন্ফ কহে; ইহা নেপোলিয়ন বোনাপাটির দিথ্িজয়-চিহহ 
সূন্ধপ তদীয় আদেশক্রমে নির্মিত হইয়াছিল। সৌভাগ্যক্রমে 
বিগত সংগ্রামে ইহার কোন অনিষ্ট হয় নাই। ইহার উপর 
বিস্তর উতর? কারিকরি ও নেপোলিয়ান যেখানে যেখানে 
জয়লাভ করিয়াছিলেন, তাহার নাম ও সংখ্যা উচ্চাক্ষরে লিখিত 
আছেঁ। আমরা এই ছারের উপরে উত্থান করিয়া সমক্ত পারিস 
নগর ও তনিনস্থ পীন নামক নদ সন্দর্শন করিলাম । আহা কি 
চমতকার দর্শন ! পারিস কি পরিচ্ছন্ন ও সুনিম্মিত নগর ! 
সীন নদও অতি সুন্দর ও পরিষ্কার। লগুনের নীচে টেম্স্‌ 
নদের ন্ায় অপরিষ্কার ও জঘন্য নছে। আমরা এক ট্টামারে 
আরোহণ করিয়া সীন নদ দিয়া প্রসিদ্ধ নতরদ্রাম নামক 
গির্জা] দেখিতে গেলাম । ইহাতে ষে চমৎকার শিল্পনৈপুণ্য 
প্রদর্শিত হইয়াছে, তাহা বর্ণনাতীত। প্রকৃতই ফান্সের মধ্যে 
ইহ! সর্ষোভ্তম গির্জা । রোগীদিগের আবাম নিমিভভ আর 

 একটীউত্তম অট্টালিকা আছে। নেপোলিয়ন বোনপাটির 
যতদেহছ সেপ্টহেলেনা দ্বীপ হইতে আনীত ও এই স্থানে 
সমাহিত হুইয়াছে। এক মর্ঘর-নির্িত গৃহে মর্ার-নির্িত 
থাম ওমুর্তির মধ্যে এবং এক প্রকাণ্ড গন্থুজের নীচে তাহার 
সমাধিমন্দির বিরাজিত আছে। এই গম্ুজের চাকচক্য বু দূর 
হুইতে দৃষ্টিগোচর হইয়া থাকে । এক কালে এই অমাধি- 
মন্দিরের চতুষ্পার্থে ১৯০ জয়-পতাকা উ্ভীন ছিল। কিন্তু 
এক্ষণে ততসমুদয় স্থানান্তরিত হুইয়াছে। | 
অনন্তত্ন আমরা সার, নামক স্থানে গেলাম। ইহা 
ফশান্সের অধিপগণের অতিপ্রিয় বাসস্থান ছিল। তথায় যাই- 
বার সময় ফাান্সের চতুদ্দিকস্থ প্রাচীর অন্দর্শন করিলাম । 
বিগত অবরোধ-সময়ে বর্ষিত গোলা-গুলির আখাতে ইহার 
শরীর ক্ষতবিক্ষত হইয়াছে দেখিলাম। সাঁরুর প্রাসাদ 
ভন্মীভূত হুইয়াছে, কিন্তু তাহার চতুষ্পার্থস্থ সুন্দর উদ্যান ও 
পদবী সমস্ত পূর্ববাবস্থায় আছে । আমর! এই স্থানে দুই ঘন্ট! 
মাত্র অবস্থিতি করিয়া ভর্সেলপ নগরাভিমুখে যাত্র। করিলাম । 
ভর্সেলস-নগরস্থ অতি সমৃদ্ধ প্রাসাদ ফান্সের অতি পরা- 
ক্রমশালী সম্সাট চতুর্দশ লুইর অনুমত্যনুসারে নির্মিত হুইয়া- 
ছিল। আমর! তাহার ভিতর গিয়া! দেখিলাম যে, গুহমাত্রই 
ছবি ও মর্তি ছারা উৎকৃগ্রূপে সজ্ডিত আছে ও ততাবৎই 
ফান্সের গৌরব প্রকাশ করিতেছে । চিত্রকরের তুলির কি 
মোহিনী শক্তি, কি এক্রজালিক কৌশল ! ভর্সেলসের উপবন 
সমুদায় অতি বিখ্যাত এবং লোকে বলে যে, তন্রপ আর পৃথি- 
বীতে দেখিতে পাওয়াযায় না । তথায় পরিচ্ছন্ন পথ. ছায়াময় 
৯২ 

পদবী, কৃত্রিম জলম্তন্ত, স্ুশোভন দীর্থিকা, নিকুষ্ভী কানন এবং 
নিভৃত আসন সমুদাযই আছে। বোধ হয় যেন ক্রীড়াকুশল 
দেবদেবীগণের ইহ! এক রমণীয় কেলি-কানন। 

 অনস্তর আমরা ভর্মেলস হইতে পারিস নগরে প্রত্যাগত 
হুইয়! ১৮ ই আগঞ্র পরাতে রাইন নদতীরস্থ কলোন নগরাঁ- 
ভিযুখে যাত্রা করিলাম । এবং বেল.জিয়ম দেশের ভিতর দিয়! 
আসাতে দেখিলাম যে, এ দেশ পর্বতময় এবং স্থদশন। সন্ধ্যার 
সময় কলোন নগরে পঁছুছিলাম ; এই স্থানে ওভিকলোন 
নামক সুগন্ধ জল প্রস্তত হয় বলিয়াই এ গ্রাম এত বিখ্যাত। 
কিন্তু ইহার ন্যায় জঘন্য স্থান, অতি কম দেখিতে পাওয়া যায়। 
পরদিন প্রাতে মায়েন্স নগরে যাইবার নিমিত্ত ট্টামারে আরো- 
হুণ করিলাম । রাইন নদ অতি বৃহৎ এবং যে যে প্রদেশ দিয়া 
প্রবাহিত হইতেছে, তাহা! দেখিলে যুগপৎ আমোদ ও বিস্ম- 
য়ের আবির্ভাব হুয়। আমরা তাহার সৌন্দর্য্যের ভূয়নী প্রশংসা 
করিতে করিতে ধীরে ধীরে উজানে যাইতে লাগিলাম । ক্রমে 
রাইন নদ শৃঙ্খলবদ্ধ সুন্দর হুদ-সমূহের ন্যায় বোধ হইতে 
লাগিল, উভয় পার্খে দাক্ষালভামন্ডিত দুর্গ-শোভিত পর্ঝত-: 
শ্রেণী শোভা পাইতেছে। সন্ধ্যার সময় বাভন-বাভন নগরে 
আমিলাম। এই স্থানটি অতি পরিপাটী,উদ্ভিদ-শোভিত, ৈল- 
বেষ্ঠিত এবং পর্যযটকদিগের পরম রমণীয় । এখানে কি প্রাতঃ, 
কি মধ্যাহ্ন, কি রাত্রি, সকল সময়েই প্রকাশ্যরূপে জুয়া খেলা 
হইয়া থাকে। রাত্রিতে এ খেলার গৃহ সকল আলোকে ঝক্‌- 
মক্‌ করে এবং তথা হইতে সর্বদাই স্বর্ণ ও রৌপ্য মুদ্রার শব্দ 
নির্গত হইয়া থাকে । আমরা গুনিলাম যে, আগামী বসন 

হইতে এই মহানিইকর ব্যসন রাজাজ্ঞা দ্বারা প্রতিষিদ্ধ হই- 
বেক। অনন্তর বাডন-বাডন নগর পরিতাগ করিয়া স্ুইজর্লগু- 
দেশস্থ রাইন নদের প্রকাণ্ড জলপ্রপাত সন্দর্শশ করিতে 
গেলাম। দেখিলাম ফেনময় প্রভূত জলরাশি শৃঙ্গ হইতে শৃঙ্গী- 
স্তরে নিপতিত ও শৈলরাশি ভেদ করিয়া অতিবেগে প্রবাহিত 
হইতেছে । মে শোভা সৌন্দর্য্যের পরিসীনা নাই ; আর শুভ্র 
কুজবটিকার ন্যায় ফেনরাশিতে দূর্য্যরশ্মি পড়াতে এক উজ্জ্বল, 
ইন্দ্রধনু এই প্রপাতের উপর মতত পরিশোভমান হুইয়! 
আছে। 

এই স্থান হইতে জুরিচ, তথা হইতে লুসরণ নগরে 
গেলাম। নুলরণ নগরের নিকটে একটা তুদ আছে। তদ্রপ 
সুন্দর ভুদ, বোধ হয়, ইয়ুরোপের মধ্যে নাই । উহা রবিকরো- 
জ্বল তৃষার-শেখর উচ্চপর্ধত দ্বারা বেষ্টিত। র্িগি পর্বত ৬০০০ 
ফিট উচ্চ, আমরা রেলগাড়ীতে তদুপরি উঠিলাম। রেলগাড়ী 
ঘর পর্বত আরোহণ করা অতি আশ্চর্য্য ব্াাপার সন্দেহ নাই। 
গাড়ী চালাইবার নূতন কৌশল দেখিলাম । এঞ্জিন পশ্চাতে, 
থাকে এবহ গীড়ীকে ঠেলিয়া তোলে, এবং এরূপ কৌশলে রেল, 
পাতিত হইয়াছে যে, সেই গাড়ী স্বলিত হইয়া নিন্মদিকে, 
আসিয়া পড়িতে পারে না। এ পর্বতের শেখরদেশ হইতে 
চতুর্দিকে নেত্রপাত করিলে আহলাদের আর পরিসীমা থাকে, 
না; নীচে লুমরণ ও জুগ নামক দুই ভুদের নীলোজ্ৰবল জলের: 
নুস্থির ও অনুপমেয় শোভা এবং ততীরস্থ লুসরণ ও জুগ নামক. 
নগরের রবিকিরশোদ্দীপ্ত গৃহাবলী দেখা যাইতেছে! এঁ তদের 
নীল নীরে পাইল তুলিয়া ষ্টামার ষাইতেছে ; বোধ, হইতেছে, 

যেন, মর্নাল সম্তরণ করিতেছে। দক্ষিণ ও পশ্চিমদ্রিকের দর্শন 
এরূপ নহে । গেদিক কেবল কুজঝটিকাময় ও অভুভেদী পর্কত- 
মালায় বেষ্টিত, সে দিকে আর কিছুই দৃষ্টিগোচর হয় না। যে 
শোভা। ন্বচক্ষে প্রত্যক্ষ করিলাম, তাহ অৃপ্রপুরব ও অচিন্তনীয় । 
সেই অখণ্ড, অনন্ত ও তরঙ্গ সদৃশ পর্বতশ্রেণী সমুদয় সন্দর্ণন 
করিলে এক অনাসু।দিত ও অপুর্ব আনন্দ অনুভব কর! যাঁয়। 
যে স্থল স্ইজলগুদেশীয় মাত্রেই শ্লীঘা ও আহ্লাদের সহিত 
সন্দর্শন করে অর্থাৎ ষে স্থানে বিখ্যাত টেল, জেস নার নামক 
শক্রকে বিনাশ করিয়। স্বদেশের সাধীনতা রক্ষা) করিয়াছিল, 
উক্ত পর্বতের চুড়া হইতে আমরা সেই স্থানও নয়নগোচর 
করিলাম । 

অনস্তর আমর। উচ্চ পর্কতের উপরিস্থ «কটা হোটেলে 
গেলাম। এবহ তথায় ফাইবামাত্র এমন এক নিবিড় কুহায় 
সকল দিক আচ্ছন্ন করিল যে, ছয় হস্ত দুরস্থ কোন পদার্থই 
দেখা গেল না । অবিলদ্দে শিলারৃগ্ি আরম্ভ হইল, কিন্তু অধিক 
ক্ষণ থাকিল না ; এবং অর্ধ ঘণ্টার মধ্যেই পরিক্ষার আকাশে 
দুর্য্য অন্ত গেল। 
_ লুসরণ হ্রদের একাৎশের নাম ফুলেন। লোকে বলে, 
“পৃথিবী মধ্যে না হউক, ইউরোপ মধ্যে ইহা এক পরম- 
শোভনীয় স্থান।” সেহ স্থির হ্্দ এবং তদুতয়পাশ্বস্থ পর্কত- 
শ্রেণীর শোভ। চিত্রিত পটের ন্যায় বোধ হয়। 

'লুসরণ পরিত্যাগ করিয়া আমর ষ্টীমার ও অশ্ব শকটে 
আরেহিণ করিয়া ছুই হ্রদের মধ্যস্থিত ইনটারলাকেন নামক 
নগরে উপনীত হইলাম। সন্ধ্যার লময় আমরা ইন্টরলাকেন 

নগরে উতীর্ণ হুইলাম এব বহুদূরবত্তী অক] গিরির তুঘারা- 
₹ৃত ও নিশ্মিল সুধাংশুকরোদ্দীপ্ত শেখর নয়ন-পথে পতিত 
হইল। অনন্তর প্রাত?কালে ভ্দ ও পর্দতমালাবেগ্িত অতি 
মনোহর ইনটরলাকেন নগর পরিত্যাগ করিয়া ইমারফোগে 
তুন নামক ভুদ দিয়া অপরাহ্থে বরন নামক নগরে উপস্থিত 
হইলাম। এই নগর অতি সুশ্রী; ইহাতে একটা বৃহৎ গির্ভা, 
স্থগঠন সৌধমালা ও পরিষ্কার পথ আছে। এখান হইতে 
আল্প স্‌ পর্ধতশ্রেশী দেখিতে পাওয়া ঘায়। তথা হইতে আমরা 
অতিম্থন্দর জেনিব! ভুদতীরস্থ লসেন নামক নগরে গেলাম । 
এই স্থানে স্থবিখ্যাত পুরারৃতলেখক গিবন শ্বরচিত রোম 
দেশের ইতিহাস সম্পূ্ণ করিয়াছিলেন । ভাহার বাসস্থলে 
“গিবন হোটেল" নামক একট। গুহ নির্ট্মিত হইয়াছে। 
যাইতে যাইতে আমরা সেই ভয়াবহ ছুর্গের সমীপদেশে 
পহুছিলাম, যাহার নাম কেহ মুখে আনিতে চাহে না, 
তাহাকে শিলন দুর্গ কহে । তথাকার ভূগর্ভস্থ অতি ভীষণ গৃহ- 
মধ্যে প্রবেশ করিলাম, এই স্থানে বীরবর বনিভার্ড শুঙ্খলবদ্ধ 
হুইয়! ছয় বতসরকাল অতীব দুখে যাপন করিয়াছিলেন। 
তিনি জেনিব! নগরের স্বাধীনতা রক্ষা করিতে অস্ত্র ধারণ 
করিয়াছিলেন বলিয়! এই বিষম ভুর্দশাগ্রস্ত হইয়াছিলেন। 
শিলন দুর্গে আর কয়েকটা ভয়ানক স্থান দেখিলাম । তন্মধ্যে 
উবলিএত. যার-পর-মাই ভয়ঙ্কর । ইহা! গাঢ় তিমিরারৃত ; 
ইনার ছ্ারদেশ হইতে তিনটা সোপান দেখিতে পাওয়া যায়। 
বোধ হয় যেন তাহার শীচে আরও সোপান আছে, যদ্বারা 
অন্য এক ভূতলস্থ গৃহে যাইতে পারা যায়। কিন্তু বন্ততঃ আর 

মোপান নাই । ভ্রান্তকারাবামিগণ চতুর্থ সোপানে পদার্পন 
করিতে গিয়া একেবারে ৫০ হৃত্ত নীচে পড়িয়; যায়। আহা, 
মনুষ্যগণ সুজাতির নিষ্পীড়নার্থে কতই কৌশল করিয়া 
রাখিয়াছে। 

শিলন হইতে ট্রামারশোগে জেনিবা নগরে আসমিলাম। 
আমিতে আসিতে হ্রদের একদিকে কুষ্ণবর্ণ জুরা পর্কতজ্জেণী, 
অপর দিকে মহান্‌ আল্পসগিরি নেত্রগোচর হইল। জেনিব! 
নগর অতি পরিপাঁটী ও জনাকীর্ণ, এই স্থানে রুসো ও দিস- 
মও জন্মগ্রহণ করিয়াছিলেন। 

স্ুইজলগুদেশে ভ্রমণ করিতে করিতে অতি নিমশ্রেণীস্থ 
লোকদিগের উত্তমাবস্থা দেখিয়া চমৎকৃত হইতে হয়। অতি 
সামান্য গ্রামে গেলেও সুন্দর ও সুবর্ণ কাষ্ঠ-নিশ্রিত কুটার 
সমুদায় ও তন্নিকটস্থ সুকর্ষিত শস্যক্ষেত্র নয়নগোচর হয়। 
অধিবাসী কধিগণ হ্ব স্ব অবস্থাতে মহা অন্ত, এবৎ হুদেশের 
প্রতি অত্যন্ত অনুরক্ত বলিয়া বোধ হয়। পরিচ্ছমতা গুণে, 
ধী-সম্পত্তিতে, ও শিগাচারে স্ুইজর্লগের কৃষিগণ ইয়ুরোপীয় 
সমশ্রেণীস্থ লোকাপেক্ষা উত্তম এবং ইহলগুদেশীয় কৃষকরৃন্দা- 
পেক্ষা যে কত উৎকৃপ্, তাহা "বলা যায় না । ক্ষকপতীগণ 
আপন আপন কুটীরের বাহিরে উপবিষ্ট হইয়া বস্ত্রাদি সিলাই 
করে, তাহাদিগের সুস্থ ও স্থবেশধারী সন্তানগণ উপবনসদৃশ 
ক্ষেত্রে দৌড়াদৌড়ি করিয় বেড়ায় । 

অনন্তর আমর সেন্ট গথার্ড নামক প্রসিদ্ধ পথ দিয়া 
ইতালীর মধ্যে প্রবেশ করিলাম । এই পথ দিয়া পূর্বকালে 
হানিবল ও ইদানী নেপোলিয়ান যুদ্ধযাত্রা করিয়াছিলেন! 


সইজর্লগ। ৯৫ 


এই পথের পার্থ ভয়ঙ্কর উচ্চ পর্ব্বত-চুড়া এবং অদূরে বেগ- 
বতী পার্ধতীয় নদী নৃত্য করত শৃঙ্গ হইতে শৃঙ্গান্তরে পতিত 
হইতেছে । যখন আমরা শকটযোগে ক্রমে আল্পসগিরির 
উপরে উঠিতে লাগিলাম, তখন অন্তঃকরণ যে কিরূপ প্রফুল্ল 
হইতে লাগিল, তাহা আমি বর্ণনা করিতে অশক্ত। যদিও 
এখন গ্রীকষকাল, তথাপি এস্থান এমন শীতল যে, আমাদিগের 
গাত্র-বস্ত্রে শীত রক্ষা হইল না। পরিষ্কার আকাশে চক্রঞোদয় 
হইয়াছিল এবং আপ্প স. পর্বত অতি সুন্দর দেখাইতেছিল। 
ক্ষণকাল পরে আমর! বিখ্যাত সেন্ট গথার্ডের উপরিস্থ ভ্্দ 
ছাঁড়িয়। আসিলাম, এই হদের কৃষ্ণবর্ণ জল নিকটস্থ চত্রর- 
কিরণোজ্ছল পর্ধতশৃঙ্গের সহিত তুলনায় বড়ই শোভায্ক্ত 
বোধ হইয়াছিল। পরদিন অপরাছে আমরা কমো নগরে 
পঁছছিলাম। 

ইতালির মধ্যে একটা স্বন্দর হদের উপর এই নগর; 
দেখিতে অতি স্থন্দর। বিকালে কমো নামক হুদে অতি 
স্বখের সহিত করান ও তদনস্তর আহার করাতে পূর্বদিনের 
সমস্ত পৎক্লান্তি দূরীভূত হইল । এখান হইতে নির্গত হইয়া 
মিলান নগরে উপনীত হইলাম এবং তথাকার শ্বেত-গ্রস্তর- 
নির্মিত স্দর্শন গির্জা দেখিলাম। ইহার ,ভাস্বরের কার্ধ্য 
প্রভৃতি অতি বিস্ময়কর । কারিকরি' দেখিয়া বোধ হুইল ষে, 
এমন সর্ববাঙ্গসৌষ্ঠব ও সু্জী। গির্জা ইুরোপের মধ্যে আর 
নাই। 

এই নগরে"একট| ছবি প্রদর্শনের স্থান আছে। ” লোকে! 
বলে ইহু। ইগ্ুবোপের মধ্যে অদ্বিতীয়; কিন্তু আমরা পারিসে ] 


৯৬ ইয়ুরোপে ভিন বংসর। 


যেমন দেখিয়াছিলাম, তদপেক্ষা এই সমস্ত ছবি নিক বোধ 
হইল। কারণ প্রায় সকল ছবিগুলি অতি. পুরাতন এবং 
তন্িমিত্ত বিবর্ণ হইয়! গিয়াছে । 

মিলান হইতে ভিনিস নগরে গেলাম। পুর্বে যে এই 
নগর অতি এশ্বধ্যশালী ছিল, নগর দেখিলেই তাহ স্পন্র 
বোধ হয়। তাহার গির্জা সমস্ত কি ছোট, কি বড়, দেখিতে 
অতি শোভাময় ; এবং অট্রালিকা সকল রাজভবনের ন্যায়। 
নগরের বিশেষ শোভ1 এই যে, অন্য নগরে যে স্থানে রাস্তা 
পথ থাকে, এ নগরের সে স্থানে সমুদ্রজল জোয়ার ভাট! 
খেলিতেছে। বস্তুতঃ এই নগর সমুদ্রের উপর নির্মিত, ভ্ট্রা- 
লিক! সকল সমুদ্ধ হইতে উখিত ও এক বাগী হইতে অন্য 
বাটীতে যাইতে হইলে নৌকাদারা যাইতে হয়। এরূপ অভি- 
নবদর্শন পৃথিবীর আর কোথাও দেখা যায় না। বিশেষ 
ইহার পূর্ধবরৃত্তান্ত স্মরণ করিলে ইহার আদর অনেক গুণে বৃদ্ধি 
হয়। ইহায এক্ষণে এইরূপ ভগ্নাবস্থা ও দুর্দশা, কিন্তু পুর্বব- 
কালে এই নগর ইয়,রোপের মধ্যে সর্বশ্রেষ্ঠ বাণিজ্যস্থান ও 
প্রজাতন্ত্রের জন্মভূমিসূূপ ছিল । 

তিন দিবস ভিনিন নগরে অবস্থান করিয়া তথাকার দর্শন- 
যোগ্য লামঞ্ী সমগ্র অর্থাৎ রাজপ্রাসাদ ও সভাগুহু গ্রভৃতি 
সন্দর্ণন করিলাম । এ অতি বৃহৎ. এবংউত্তম উত্তম 
ছবিদ্বার সুশোভিত 

এখানে যে সকল ভয়ানক কারাগার আছে, তাহা সম্যক- 
রূপে বর্ণনা করা সাধ্যাতীত। 

এই স্থান ও কারাগারের নিকটে একটা ৰ্‌হ গির্জ! ঘর 


নুরুল । ৯ 
আছে, তাহার বহির্ভাগে পিত্লনিম্বিত কয়েকটা অশ্মূর্তি 
আছে। এই সমুদায় কনগ্র্যাঞন্টিন রোমনগর হইতে স্বকীয় 
রাজধানীতে লইয়া গিয়াছিলেন। কিন্তু তথা হইতে বিজেত 
ভিনিসিয়ানগণ প্রত্যানয়ন করিয়াছিল; তথা হইতে আবার 
নেপোলিয়ান বোনাপার্টি তৎসমুদয়কে পারিস নগরে আনিয়া- 
ছিলেন, পুনর্বার তাহারা ভিনিস নগরে আনীত হইয়াছে । 
এই গির্জা] ব্যতীত অপর কয়েকটা গির্জা আছে, ততসমুদায়ই 
অতি সুদৃশ্য; এবং তাহাতে গ্রসিদ্ধ ভাঙ্কর কানোবা প্রভৃতি 
কৃত বহুবিধ শিল্পকার্ধ্য দৃষ্থিগোচর হয়। 

অনস্তর ইরা সেপ্টেম্বর দিবসে আমর! ভিনিস নগর পরি- 
ত্যাগ করিয়! বৃণ্ডসি দিয়া বন্ধে নগরাভিমুখে যাত্রা করিয়াছি | 
বোধ হয় যে, আগামী ২২শে সেপ্টেক্গর দিবসে উক্ত নগরে 
পহুছিতে পারিব | 


সন্প্র.। 

